ആഭ്യന്തര യുദ്ധത്തിലേക്ക് പോകരുത്; ദക്ഷിണ സുഡാന് നേതാക്കളുടെ പാദങ്ങളിൽ ചുംബിച്ച് മാര്‍പാപ്പ | pope francis kisses feet of south sudan leaders\nApr 12, 2019, 12:00 PM IST\nദക്ഷിണ സുഡാന് പ്രസിഡന്റ് സാല്‍വാ കിര്, പ്രതിപക്ഷ നേതാവ് റീക്ക് മച്ചര് മറ്റു നേതാക്കള് എന്നിവരോടായിരുന്നു ഫ്രാന്‍സിസ് മാര്‍പാപ്പയുടെ അഭ്യര്‍ഥന.\nവത്തിക്കാന് സിറ്റി: രാജ്യത്ത് സമാധാനം പുലരാൻ സാഹചര്യമൊരുക്കണമെന്ന് ആവശ്യപ്പെട്ട് ദക്ഷിണ സുഡാൻ നേതാക്കളുടെ പാദങ്ങൾ ചുംബിച്ച് പോപ്പ് ഫ്രാൻസിസ് . ദക്ഷിണ സുഡാന് പ്രസിഡന്റ് സാല്‍വാ കിര്, പ്രതിപക്ഷ നേതാവ് റീക്ക് മച്ചര് മറ്റു നേതാക്കള് എന്നിവരോടായിരുന്നു ഫ്രാന്‍സിസ് മാര്‍പാപ്പയുടെ അഭ്യര്‍ഥന.\nഅടുത്തമാസത്തോടെ ഐക്യസര്‍ക്കാര് രൂപവത്കരിക്കാമെന്ന യുദ്ധവിരാമ ഉടമ്പടിയില് നേതാക്കന്മാര് നേരത്തെ ഒപ്പിട്ടിരുന്നു. ആ ഉടമ്പടി പാലിക്കണമെന്നും മാര്‍പാപ്പ നേതാക്കന്മാരോട് അഭ്യര്‍ഥിച്ചു. ഒരു സഹോദരനെന്ന നിലയിലാണ് സമാധാനത്തില് ജീവിക്കാന് ഞാന് നിങ്ങളോട് ആവശ്യപ്പെടുന്നത്. എന്റെ ഹൃദയം കൊണ്ടാണ് ഇക്കാര്യം ചോദിക്കുന്നത്. നമുക്ക് മുന്നോട്ടു പോകാം. നിരവധി പ്രശ്‌നങ്ങളുണ്ടാകും. എന്നാല് അവ നമ്മളെ കീഴ്‌പ്പെടുത്തിക്കൂടാ. നിങ്ങളുടെ പ്രശ്‌നങ്ങള് പരിഹരിക്കൂ- മാര്‍പ്പാപ്പ ആവശ്യപ്പെട്ടു.\nദക്ഷിണ സുഡാനില് ഐക്യസര്‍ക്കാര് രൂപവത്കരിക്കുന്നതിനു മുന്നോടിയായി വിഭാഗീയപ്രശ്‌നങ്ങള് ഇല്ലാതാക്കുക എന്ന ലക്ഷ്യത്തോടെയാണ് 24 മണിക്കൂര് പ്രാര്‍ഥനയ്ക്കും ധ്യാനത്തിനുമായി നേതാക്കളെ വത്തിക്കാനിലെ മാര്‍പ്പാപ്പയുടെ വസതിയിലേക്ക് ക്ഷണിച്ചത്. ഇതിനിടെ നടന്ന യോഗത്തിലാണ് മാർപാപ്പ ഇവരുടെ പാദങ്ങൾ ചുംബിച്ച് അഭ്യർഥന നടത്തിയത്.എണ്‍പത്തിരണ്ടുകാരനായ മാര്‍പ്പാപ്പ തങ്ങളുടെ പാദങ്ങളില് ചുംബിക്കാന് കുനിഞ്ഞതോടെ നേതാക്കന്മാര് അമ്പരന്നു.\n2011ലാണ് സുഡാനില്‍നിന്ന് പിരിഞ്ഞ് ദക്ഷിണ സുഡാന് രൂപവത്കൃതമായത്. മുസ്‌ലിം ഭൂരിപക്ഷ രാജ്യമായിരുന്നു സുഡാന്. എന്നാല് ഇതിന്റെ ദക്ഷിണമേഖലയില് ക്രിസ്തുമത വിശ്വാസികളായിരുന്നു ഭൂരിപക്ഷം. സുഡാനില്‍നിന്ന് സ്വാതന്ത്ര്യം ആവശ്യപ്പെട്ട് ദശാബ്ദങ്ങളായി ദക്ഷിണ സുഡാന് മേഖല പ്രക്ഷോഭം നടത്തിയിരുന്നു. രൂപവത്കൃതമായി രണ്ടുവര്‍ഷത്തിനു ശേഷം 2013ല് ദക്ഷിണ സുഡാനില് ആഭ്യന്തരയുദ്ധം പൊട്ടിപ്പുറപ്പെട്ടു. നാല്‍പ്പത് ലക്ഷത്തോളം ആളുകള്‍ക്കാണ് അന്ന് ജീവന് നഷ്ടമായത്. തുടര്‍ന്ന് സമാധാന കരാര് ഒപ്പുവെക്കുകയും ഐക്യസര്‍ക്കാര് രൂപവത്കരിക്കാന് തീരുമാനം ആവുകയുമായിരുന്നു.\nConfira as imagens do momento em que o #PapaFrancisco se ajoelha para beijar os pés dos líderes sul-sudaneses. Um gesto para pedira#paz pic.twitter.com/LY7gEooXrr\n— Vatican News (@vaticannews_pt) April 11, 2019\ncontent highlights: pope francis kisses feet of south sudan leaders\nവാഷിംഗ്ടണ്: വൈറ്റ് ഹൗസില് പത്രസമ്മേളനം നടത്തുന്നതിനിടെ ഫോക്സ് ന്യൂസിന്റെ ..\nകുട്ടികൾക്കുപകരം വളർത്തുജീവികളെ തിരഞ്ഞെടുക്കുന്നത് സ്വാർഥത -മാർപാപ്പ\nസ്ത്രീകളെ വേദനിപ്പിക്കുന്നത് ദൈവത്തെ നിന്ദിക്കുന്നതിന് തുല്യം-ഫ്രാന്‍സിസ് മാര്‍പ്പാപ്പ\nമാർപാപ്പ കേരളത്തിലെത്തും; ഒരുവർഷത്തിനുള്ളിൽ സന്ദർശനമുണ്ടായേക്കും\nമെഴുകുതിരി പീഠവും പുസ്തകവും സമ്മാനിച്ച് മോദി, മാർപ്പാപ്പയുടെ സമ്മാനം ഒലിവില ചില്ലയുടെ വെങ്കല ഫലകം\nയുദ്ധഭീതിയില് യുക്രൈന്; ലക്ഷം സൈനികരെ വിന്യസിച്ച് റഷ്യ, യുദ്ധവിമാനങ്ങളും പടക്കപ്പലുകളുമായി നാറ്റോ\nഅമ്മയുടെ ഫോണില് 'കളിച്ച്' രണ്ടു വയസ്സുകാരന് ഓര്‍ഡര് ചെയ്തത് ഒന്നര ലക്ഷം രൂപയുടെ സാധനങ്ങള്\nഹൂതി മിസൈലുകള് തകര്‍ത്ത പ്രതിരോധ കവചം; എന്താണ് 'താഡ്'?


മലയാള സിനിമയുടെ അടുത്ത സൂപ്പര് സ്റ്റാര് പൃഥ്വിരാജ് തന്നെ! കാരണം ഇതാണ്!!! -\nAugust 24, 2017 August 24, 2017 Amruth MollyLiveComment(0)\nകഴിഞ്ഞ ദിവസം ചിത്രത്തില് നിന്നും പൃഥ്വി പാടിയ പാട്ട് പുറത്തിറക്കിയിരുന്നു. ശേഷം മണിക്കൂറുകള് കൊണ്ട് പാട്ട് വൈറലായി മാറിയിരിക്കുകയാണ്.’ മെഴുക് തിരികള് ഉരുകി ഉരുകി അകമെ ഉതിരും നോവില്’ എന്ന് തുടങ്ങുന്ന പാട്ടയിരുന്നു പൃഥ്വി പാടിയിരുന്നത്.\nആദം ജോണിലെ പാട്ടുകള് ചിത്രത്തില് നിന്നും ആദ്യം പുറത്ത് വന്ന വീഡിയോ സോംഗ് സൂപ്പര് ഹിറ്റായിരുന്നു. പൃഥ്വിയുടെ പ്രണയവും വിവാഹവും ഉള്‍പ്പെടുത്തിയ പാട്ട് താരത്തിന് വീണ്ടും ആരാധകരുടെ എണ്ണം കൂട്ടിയിരിക്കുകയാണ്.\nഗായകനായി പൃഥ്വി ആദം ജോണില് പൃഥ്വി ഗായകന്റെ വേഷം കൂടി അണിഞ്ഞിരിക്കുകയാണ്. പൃഥ്വി പാടുന്ന പാട്ടിന്റെ വീഡിയോ കഴിഞ്ഞ ദിവസം പുറത്ത് വിട്ടിരുന്നു. അതും മണിക്കൂറുകള്‍ക്കുള്ളില് സോഷ്യല് മീഡിയയിലൂടെ വൈറലായി മാറിയിരിക്കുകയാണ്.\nമലയാള സിനിമയുടെ അഭിമാനം വാനോളമുയര്‍ത്തിയ കലാകാരിയാണ് ശോഭന. അഭിനേത്രി മാത്രമല്ല മികച്ചൊരു നര്‍ത്തകി കൂടിയാണ് ശോഭന. നൃത്തപരിപാടികളുമായി ബന്ധപ്പെട്ട് ഏറെ തിരക്കിലാണ് താരം. അതിനിടയില് എന്നും നേരിടുന്ന ചോദ്യമാണ് സിനിമയിലേക്ക് തിരിച്ചുവരുന്നില്ലേയെന്നത്. ഇന്നും പ്രേക്ഷകര് താരത്തിന്റെ തിരിച്ചുവരവിനായി കാത്തിരിക്കുകയാണ്.സിനിമയില് നിന്ന് പൂര്‍ണ്ണമായും ഒഴിഞ്ഞിട്ടില്ല. നൃത്ത പരിപാടികളുമായി ബന്ധപ്പെട്ട തിരക്കിലായതുകൊണ്ടാണ്. നല്ല കഥാപാത്രങ്ങള് ലഭിച്ചാല് വീണ്ടും ക്യാമറയ്ക്ക് മുന്നിലെത്തുമെന്നും താരം പറയുന്നു. മാതൃഭൂമിക്ക് നല്‍കിയ അഭിമുഖത്തിനിടയിലാണ് താരം വിശേഷങ്ങള് പങ്കുവെച്ചത്.വിനീത് ശ്രീനിവാസന് സംവിധാനം ചെയ്ത തിരയിലാണ് ഒടുവില് ശോഭനയെ […]


വീണ്ടും ക്യാമറയ്ക്ക് മുന്നില്‍പ്പെട്ട് പുത്തന് മാരുതി വാഗണ്‍ആര് - Malayalam DriveSpark\nവീണ്ടും ക്യാമറയ്ക്ക് മുന്നില്‍പ്പെട്ട് പുത്തന് മാരുതി വാഗണ്‍ആര്\nPublished: Monday, April 16, 2018, 13:03 [IST]\nമാരുതിയുടെ ഏറ്റവും മികച്ച അവതാരങ്ങളില് ഒന്ന് വാഗണ്‍ആറാണ്. എന്നാല് വാഗണ്‍ആറിന് മാറ്റത്തിനുള്ള സമയമായി. മാരുതിക്കും ഇതിനെ കുറിച്ചു നല്ല ബോധ്യമുണ്ട്. ധൃതിപ്പെട്ട് പുതിയ വാഗണ്‍ആറിനെ കമ്പനി ഇന്ത്യയില് പരീക്ഷിക്കുന്നതിന് പിന്നിലും ഇതേ തിരിച്ചറിവാണ്.\nഈ വര്‍ഷം അവസാനത്തോടെ പുതുതലമുറ മാരുതി വാഗണ്‍ആര് വിപണിയില് എത്തും. കഴിഞ്ഞ ദിവസം ഷിംലയില് വെച്ച് ക്യാമറ പകര്‍ത്തിയ വാഗണ്‍ആര് മാരുതിയുടെ തിടുക്കം വെളിപ്പെടുത്തുന്നു.\nസമുദ്രനിരപ്പില് നിന്നും ഏറെ ഉയരത്തില് നിന്നുള്ള പരീക്ഷണയോട്ടം കാറിന്റെ പ്രകടനക്ഷമത വെളിപ്പെടുത്തും. എന്തായാലും പഴയ തലമുറയ്ക്ക് സമാനമായ ടോള് ബോയ് ശൈലി തന്നെയാണ് വരാനിരിക്കുന്ന വാഗണ്‍ആറിനുമെന്ന കാര്യം വ്യക്തം.\nരണ്ടു വ്യത്യസ്ത സീറ്റിങ്ങ് ഘടനകളായിരിക്കും പുതിയ വാഗണ്‍ആറില്. നിലവിലുള്ള 2+3 ഘടനയ്ക്ക് പുറമെ വിശാലമായ 2+3+2 സീറ്റിങ്ങ് ഘടനയുള്ള മാരുതി വാഗണ്‍ആറും അണിയറയില് ഒരുങ്ങുന്നുണ്ട്.\nഏതാനും ആഴ്ചകള്‍ക്ക് മുമ്പാണ് ഏഴു സീറ്റര് വാഗണ്‍ആര് ഇന്ത്യന് വിപണിയില് എത്തുമെന്ന് സ്ഥിരീകരിക്കപ്പെട്ടത്. ഭാരം കുറഞ്ഞ HEARTECT അടിത്തറയിലാണ് പുതുതലമുറ വാഗണ്‍ആറിന്റെ ഒരുക്കം.\nഅതായാത് വാഗണ്‍ആറിന് ഭാരം ഇനിയും കുറയും. കുറഞ്ഞ ഭാരം ഇന്ധനക്ഷമത വര്‍ധിപ്പിക്കുമെന്ന കാര്യം പ്രത്യേകം പറയേണ്ട. എന്നാല് വാഗണ്‍ആറിന്റെ എഞ്ചിന് മുഖത്ത് കാര്യമായ മാറ്റങ്ങള് സ്വീകരിക്കാന് മാരുതിക്ക് താത്പര്യമില്ലെന്നാണ് വിവരം.\nനിലവിലുള്ള 1.0 ലിറ്റര് കെ സീരീസ് മൂന്നു സിലിണ്ടര് പെട്രോള് എഞ്ചിന് തന്നെയാകും പുതിയ വാഗണ്‍ആറിലും. ഒരുപക്ഷെ എല്‍പിജി, സിഎന്‍ജി പിന്തുണയും വാഗണ്‍ആറിന് ലഭിക്കും.\nഅഞ്ചു സ്പീഡാണ് മാനുവല് ഗിയര്‍ബോക്‌സ്. കാറില് എഎംടി പതിപ്പിനെയും മാരുതി നല്‍കിയേക്കും. നീട്ടിവലിച്ച വാഗണ്‍ആര് പതിപ്പാണ് ശ്രേണിയില് പിറവിയെടുക്കാന് കാത്തു നില്‍ക്കുന്ന ഏഴു സീറ്റര് അവതാരം.\nഎന്നാല് നികുതി ആനുകൂല്യങ്ങള് മുന്നില് കണ്ട് ഏഴു സീറ്റര് വാഗണ്‍ആറിന്റെ നീളം നാലു മീറ്ററിനുള്ളില് തന്നെയായി കമ്പനി ഒതുക്കും. നിലവില് സോലിയോ എന്ന പേരില് വാഗണ്‍ആറിന്റെ ചെറു എംപിവി പതിപ്പ് ജാപ്പനീസ് വിപണിയില് എത്തുന്നുണ്ട്.\nതെന്നിമാറുന്ന വൈദ്യുത ഡോറുകളും ആവശ്യാനുസരണം ക്രമീകരിക്കാവുന്ന സീറ്റിങ്ങ് ഘടനയും ഏഴു സീറ്റര് വാഗണ്‍ആറിന്റെ പ്രത്യേകതകളാകും.\nഉയര്‍ന്ന ബോക്‌സി രൂപശൈലിയാണ് ഏഴു സീറ്റര് വാഗണ്‍ആറിനെന്ന് നേരത്തെ പുറത്തുവന്ന ചിത്രങ്ങള് വെളിപ്പെടുത്തി കഴിഞ്ഞു. ക്ലിയര് ലെന്‍സ് ടെയില്‍ലൈറ്റുകള്‍ക്ക് ഇടയിലുള്ള കട്ടിയേറിയ ക്രോം വര മോഡലിന്റെ ഡിസൈന് വിശേഷങ്ങളില് ഉള്‍പ്പെടും.\nImage Source: Speedhounds, TeamBHP\nNew 2018 Maruti Suzuki WagonR Spied Testing In India Ahead Of Launch. Read in Malayalam.\nStory first published: Monday, April 16, 2018, 13:03 [IST]


ന്യൂനമർദ്ദം അതിതീവ്രതയിലേക്ക്; സംസ്ഥാനത്ത് വിവിധ ഇടങ്ങളിൽ ശക്തമായ മഴ - Indian Express Malayalam\nRain Starts In Kerala Low Pressure May Turns To Cyclone\nതിരുവനന്തപുരത്തിന് 300 കിലോമീറ്റര് തെക്ക് പടിഞ്ഞാറന് ദിശയിൽ ന്യൂനമര്‍ദം എത്തി\nMarch 14, 2018 07:22:45 am\nതിരുവനന്തപുരം: ശനിയാഴ്ച വൈകിട്ട് രൂപപ്പെട്ട ന്യൂനമര്‍ദ്ദം അടുത്ത 24 മണിക്കൂറിനുള്ളില് അതിതീവ്രമാകുമെന്ന് മുന്നറിയിപ്പ്. തിരുവനന്തപുരത്തിന് 300 കിലോമീറ്റര് തെക്ക് പടിഞ്ഞാറന് ദിശയിലാണ് ന്യൂനമര്‍ദം എത്തിയിരിക്കുന്നത്. ഇന്ന് വൈകിട്ടോടെ ന്യൂനമർദ്ദം കേരളത്തിന്രെ തീരങ്ങളിലേക്ക് എത്തുമെന്നാണ് കാലാവസ്ഥ നിരീക്ഷണ കേന്ദ്രത്തിന്രെ പ്രവചനം.\nസംസ്ഥാനത്തിന്രെ വിവിധ ഇടങ്ങളിൽ ഇന്നലെ ശക്തമായ മഴ ലഭിച്ചിരുന്നു. മലബാർ മേഖലയിലാണ് ശക്തമായ മഴ ലഭിച്ചത്. തിരുവനന്തപുരം ജില്ലയിലും ശക്തമായ മഴ പെയ്തു. അതേസമയം ചുഴലിക്കാറ്റിന് സാധ്യത ഇല്ലെന്ന് കാലവസ്ഥ നിരീക്ഷകർ അഭിപ്രായപ്പെടുന്നുണ്ട്.\nതിരമാലകള് 2.8 മുതല് 3.2 മീറ്റര് വരെ ഉയരത്തിലാകും . ലക്ഷദ്വീപ് മേഖലയില് നാശനഷ്ടത്തിന് സാധ്യതയുണ്ട്. സംസ്ഥാനത്താകെ വ്യാഴാഴ്ച വരെ കനത്ത മഴയ്ക്കും സാധ്യതയുണ്ട്. നിലവില് തീരദേശത്തെ ജനങ്ങളെ മാറ്റിപ്പാര്‍പ്പിക്കേണ്ട സാഹചര്യമില്ലെങ്കിലും ദുരിതാശ്വാസ കേന്ദ്രങ്ങള് സജ്ജമാക്കി നിര്‍ത്താന് ചീഫ് സെക്രട്ടറിയുടെ അധ്യക്ഷതയില് ഇന്നലെ ചേര്‍ന്ന ഉന്നതതലയോഗം കളക്ടര്‍മാര്‍ക്ക് നിര്‍ദേശം നല്‍കിയിട്ടുണ്ട്.


കനത്ത മഴയും കാറ്റും ഉണ്ടാകും; തെക്കന് ജില്ലകളില് കനത്ത ജാഗ്രതാ നിര്‍ദ്ദേശം | News | National | Muziriz Post\nബംഗാള് ഉള്‍ക്കടലില് രൂപം കൊണ്ട ന്യൂനമര്‍ദ്ദം അപകടകരമാം വിധം ശക്തിപ്രാപിച്ചതായി കേന്ദ്ര കാലാവസ്ഥാ നിരീക്ഷണ കേന്ദ്രം അറിയിച്ചു. കന്യാകുമാരിയില് നിന്ന് ഏകദേശം 1150 കിമീ ദൂരത്തിലാണ് ന്യൂനമര്‍ദ്ദം രൂപം കൊണ്ടത്. അടുത്ത 24 മണിക്കൂറിൽ സിസ്റ്റം കൂടുതൽ ശക്തി പ്രാപിച്ച് അതിതീവ്ര ന്യൂനമർദമായി (Deep Depression) മാറുമെന്നും ശ്രീലങ്കൻ തീരം കടക്കുമെന്നും കേന്ദ്ര കാലാവസ്ഥ വകുപ്പ് പ്രവചിക്കുന്നു. കൂടുതൽ ശക്തി പ്രാപിച്ച് ചുഴലിക്കാറ്റായി മാറുമെന്ന് പ്രതീക്ഷിക്കുന്ന സിസ്റ്റം ഡിസംബർ മൂന്നോടു കൂടി കന്യാകുമാരി തീരത്ത് എത്താനുള്ള സാധ്യതയും ഉണ്ടെന്നാണ് പ്രവചനം.\nകേരളത്തിലെ തെക്കന് ജില്ലകളില് കനത്ത ജാഗ്രത\nതിരുവനന്തപുരം, കൊല്ലം ജോല്ലകളില് കനത്ത ജാഗ്രതാ നിര്‍ദ്ദേശമാണ് നല്കിയിട്ടുള്ളത്. ഇനിയൊരു അറിയിപ്പുണ്ടാകുന്നത് വരെ കേരള തീരത്ത് നിന്ന് കടലിൽ പോകുന്നത് പൂർണ്ണമായും നിരോധിച്ചു. നവംബർ 30 അർധരാത്രി മുതൽ നിലവിൽ വരുന്ന വിലക്ക് എല്ലാതരം മൽസ്യബന്ധന യാനങ്ങൾക്കും ബാധകമായിരിക്കും. നിലവിൽ മൽസ്യബന്ധനത്തിലേർപ്പെട്ടിരിക്കുന്നവർ നവംബർ 30 അർധരാത്രിയോട് കൂടി തന്നെ ഏറ്റവും അടുത്തുള്ള സുരക്ഷിത തീരത്ത് എത്തിച്ചേരേണ്ടതാണ്. ചുഴലിക്കാറ്റിന്റെ വികാസവും സഞ്ചാരപഥവും വിലയിരുത്തി സംസ്ഥാന ദുരന്ത നിവാരണ അതോറിറ്റി അനുമതി നൽകുന്നത് വരെ കേരള തീരത്ത് നിന്ന് കടലിൽ പോകാൻ അനുവദിക്കില്ല.\nനാളെ (ഡിസംബര് -1) മുതല് 4-ാം തീയതി വരെ സംസ്ഥാനത്തെ കടല് തീരത്ത് നിന്നും ആരും കടലില് പോകരുതെന്ന് കര്‍ശന നിര്‍ദ്ദേശം നല്‍കിയിട്ടുണ്ട്. ഡിസംബർ2ന് തെക്കൻ കേരളത്തിൽ അതിതീവ്ര മഴ ലഭിക്കാനുള്ള സാധ്യതയും പ്രവചിക്കപ്പെട്ടിരിക്കുന്നു. ആവശ്യമായ തയ്യാറെടുപ്പുകൾ പൂർത്തീകരിക്കാൻ സർക്കാർ സംവിധാനങ്ങൾക്ക് ദുരന്ത നിവാരണ അതോറിറ്റി നിർദേശം നൽകിയിട്ടുണ്ട്. പൊതുജനങ്ങൾ ജാഗ്രത പാലിക്കണമെന്ന് നിർദേശിക്കുന്നു. ന്യൂനമർദത്തിന്റെ വികാസവും സഞ്ചാരപഥവും കേന്ദ്ര കാലാവസ്ഥ വകുപ്പും സംസ്ഥാന ദുരന്ത നിവാരണ അതോറിറ്റിയും സസൂക്ഷ്മം നിരീക്ഷിച്ചു വരികയാണ്. മുന്നറിയിപ്പുകളിൽ വരുന്ന മാറ്റങ്ങൾ അപ്ഡേറ്റ് ചെയ്യുന്നതാണ്.\nന്യൂനമാര്‍ദ്ദത്തിന്റെ ഗൌരവം ജനങ്ങളെ അറിയിക്കാന് തീരദേശനങ്ങളില് അനൌണ്‍സ്മെന്‍റ് നടത്തും. ഉറപ്പില്ലാത്ത മേല്‍ക്കൂരയുള്ള വീടുകളില് താമസിക്കുന്നവര്‍ക്ക് മാറി താമസിക്കാന് നിര്‍ദ്ദേശം നല്‍കിയിട്ടുണ്ട്. ക്വാറിക്ളുടെ പ്രവര്‍ത്തനം ഇനിയൊരു ഉത്തരവ് ഉണ്ടാകുന്നത് വരെ നിരോധിച്ചതായി സര്‍ക്കാര് അറിയിച്ചു.\nbay of bengal Cyclone Weather Forecast Muziriz Post Muziriz Post News


പ്രശസ്ത നടന് ഒ.മാധവന് അന്തരിച്ചു | Famous actor-director O. Madhavan passes away - Malayalam Oneindia\nപ്രശസ്ത നടന് ഒ.മാധവന് അന്തരിച്ചു\nകൊച്ചി: പ്രശസ്ത നടനും സംവിധായകനുമായ ഒ.മാധവന് (83) അന്തരിച്ചു. കൊച്ചിയിലെ ലേക്ക് ഷെയര് ആശുപത്രിയില് ആഗസ്ത് 19 വെള്ളിയാഴ്ച രാവിലെയായിരുന്നു അന്ത്യം.വൃക്ക സംബന്ധമായ അസുഖത്തെ തുടര്‍ന്ന് കഴിഞ്ഞ ഒരാഴ്ചയായി ചികിത്സയിലായിരുന്നു.\nകെപിസിസി നാടകട്രൂപ്പില് അംഗമായിരുന്ന മാധവന് നിരവധി നാടകങ്ങള് സംവിധാനം ചെയ്യുകയും അഭിനയിക്കുപയും ചെയ്തിട്ടുണ്ട്. ഡോക്ടര്, സായാഹ്നം എന്നിവയടക്കം നിരവധി സിനിമകളിലും വേഷമിട്ടിട്ടുള്ള മാധവന് സായാഹ്നത്തിലെ അഭിനയത്തിന് മികച്ച നടനുള്ള സംസ്ഥാനഅവാര്‍ഡ് ലഭിച്ചിട്ടുണ്ട്. തിക്കോടിയന് പുരസ്കാരം, ടി.എന്. പുരസ്കാരം എന്നിവ മാധവനെത്തേടിയെത്തിയ ബഹുമതികളാണ്. കൊല്ലം കാളിദാസ കലാകേന്ദ്രത്തിലെ സജീവപ്രവര്‍ത്തകനായിരുന്നു മാധവന്.\nപ്രശസ്ത നടിയായ വിജയകുമാരിയാണ് മാധവന്റെ ഭാര്യ. ചലച്ചിത്രതാരം മുകേഷ്, നാടകനടി സന്ധ്യ എന്നിവര് മക്കളും സിനിമാതാരം സരിത, നടന് രാജേന്ദ്രന് എന്നിവര് മരുമക്കളുമാണ്.\nമാധവന്റെ സംസ്കാരം ആഗസ്ത് 20 ശനിയാഴ്ച നടക്കും.


4malayalees - ശമ്പളം നല്‍കാന് വഴിയില്ല ; നിങ്ങള് മറ്റ് തൊഴിലിടം നോക്കൂ ; പാപ്പരായെന്ന് വെളിപ്പെടുത്തി ജീവനക്കാര്‍ക്ക് നീരവിന്റെ സന്ദേശം\nശമ്പളം നല്‍കാന് വഴിയില്ല ; നിങ്ങള് മറ്റ് തൊഴിലിടം നോക്കൂ ; പാപ്പരായെന്ന് വെളിപ്പെടുത്തി ജീവനക്കാര്‍ക്ക് നീരവിന്റെ സന്ദേശം\nശമ്പളം തരാനുള്ള വഴിയില്ല. മറ്റ് ജോലി അന്വേഷിച്ചുകൊള്ളാന് ജീവനക്കാരോട് പഞ്ചാബ് നാഷണല് ബാങ്ക് തട്ടിപ്പു നടത്തിയ നീരവ് മോദിയുടെ അഭ്യര്‍ഥന. പഞ്ചാബ് നാഷണല് ബാങ്കിലെ സാമ്പത്തിക തട്ടിപ്പമായി ബന്ധപ്പെട്ട് ഇദ്ദേഹത്തിന്റെ സ്ഥാപനങ്ങള് ആദായനികുതിവകുപ്പും, സി.ബി.ഐയും പരിശോധന നടത്തി സീല് ചെയ്തിരുന്നു. ഇയാളുടെ ബാങ്ക് അകൗണ്ടുകള് ആദായനികുതി വകുപ്പ് മരവിപ്പിക്കുകയും ചെയ്തു.\nഇതോടെ ഇയാളുടെ ജ്വല്ലറികളിലടക്കം തൊഴിലെടുത്തിരുന്ന ജീവനക്കാര് പെരുവഴിയാലകുകയായിരുന്നു. കേസ് തീരാന് സാധ്യതയില്ലെന്ന് ഉറപ്പിച്ച സാഹചര്യത്തിലാണ് മറ്റു ജോലികള് തേടാന് ജീവനക്കാരോട് നീരവ്‌മോദി അഭ്യര്‍ഥന നടത്തിയത്.\nനിങ്ങള് മറ്റ് ജോലികള് നോക്കുക, നിങ്ങള്‍ക്ക് ശമ്പളം തരാന് ഇപ്പോഴെനിക്ക് കഴിയില്ല, ഭാവിയാണെങ്കില് അനിശ്ചിതത്വത്തിലുമാണ്. ഒരു ഇ മെയില് സന്ദേശത്തിലൂടെ നിരവ് തന്റെ ജീവക്കാരോട് പറഞ്ഞു.\n'നമ്മുടെ ഫാക്ടറികളും ഷോറൂമുകളും എല്ലാം അവര് സീല് ചെയ്യുകയും വസ്തുക്കള് നീക്കം ചെയ്യ്തിരിക്കുകയുമാണ്. ബാങ്ക് അകൗണ്ടുകളും മരവിപ്പിച്ചിരിക്കുന്നു. നിങ്ങളുടെ കുടിശ്ശികകള് പോലും തന്നു തീര്‍ക്കാന് പറ്റാത്ത അവസ്ഥയാണിപ്പോള്. ഈ സമയത്ത് മറ്റ് ജോലികള് നോക്കുന്നതാണ് അതിന്റെ ശരിയെന്ന് തോന്നുന്നു' എന്നാണ് ഈ മേയില് സന്ദേശത്തിന്റെ ഉള്ളടക്കം.\nഞാന് ബാങ്കിന് നല്‍കാനുള്ള പണം 5000 കോടി രൂപയില് താഴെയാണ്. തെറ്റായ രീതിയില് വാര്‍ത്തനല്‍കി പ്രശ്‌നം പെരുപ്പിച്ചത് മാധ്യമങ്ങളാണ്. ഇതിന്റെ ഫലമായി തന്റെ സ്ഥാപനങ്ങളില് ഉടന്‍തന്നെ റെയ്ഡു നടത്തുകയായിരുന്നെന്നും കത്തില് പറയുന്നു.\nകടംവീട്ടാനുള്ള നടപടികള് ഞാന് ആരംഭിച്ചിരുന്നു. എന്നാല് ഫെബ്രുവരി 13നും 15നും നല്‍കിയ തന്റെ അഭ്യര്‍ഥന ബാങ്ക് അധികൃതര് കേട്ടില്ല. (14നാണ് തട്ടിപ്പിനെക്കുറിച്ച് വാര്‍ത്ത പുറത്തുവന്നത്). ഇത് എന്റെ ബ്രാന്‍ഡിനേയും വ്യവസായത്തേയും നശിപ്പിച്ചെന്നും കത്തില് പറയുന്നു. പഞ്ചാബ് നാഷണല് ബാങ്ക് അധികൃതര്‍ക്കും നീരവ് മോദി കത്ത് എഴുതിയിരുന്നു എന്നും എന്നാല് ആവശ്യങ്ങള് ഉള്‍ക്കൊള്ളന് അവര് തയ്യാറായില്ലെന്നും കത്തില് സൂചിപ്പിക്കുന്നുണ്ട്. കമ്പനി ഉദ്യോഗസ്ഥരും ബാങ്ക് അധികൃതരുമായും നടത്തിയ ചര്‍ച്ചകളുടെ വിശദാംശങ്ങളും കത്തില് വ്യക്തമാക്കിയിട്ടുണ്ട് .


Thiruvananthapuram Citizen News-കന്യാകുമാരി-തിരുവനന്തപുരം തീവണ്ടിയാത്ര ദുരിതപൂര്‍ണം- Mathrubhumi\nകന്യാകുമാരി-തിരുവനന്തപുരം തീവണ്ടിയാത്ര ദുരിതപൂര്‍ണം\nകുഴിത്തുറ: കന്യാകുമാരി-തിരുവനന്തപുരം പാതയില് തീവണ്ടി ഓടാന് തുടങ്ങിയിട്ട് മൂന്ന് പതിറ്റാണ്ട് കഴിഞ്ഞു. ഈ പാതയിലെ യാത്രക്കാരുടെ ദുരിതത്തിനും സ്റ്റേഷനുകളുടെ വികസനമില്ലായ്മയ്ക്കും യാതൊരു മാറ്റവുമില്ല.\n1972-ല് അന്നത്തെ പ്രധാനമന്ത്രി ഇന്ദിരാഗാന്ധിയും തമിഴ്‌നാട് മുഖ്യമന്ത്രിയായിരുന്ന എം.ജി.ആറും ചേര്‍ന്നാണ് കന്യാകുമാരിയില് തീവണ്ടിപ്പാതയ്ക്ക് ശിലാസ്ഥാപനം നടത്തിയത്. തുടര്‍ന്ന് 1979 ഏപ്രില് 14ന് അന്നത്തെ പ്രധാനമന്ത്രിയായിരുന്ന മൊറാര്‍ജി ദേശായിയും റയില്‍വേ മന്ത്രിയായിരുന്ന പ്രൊഫ. മധു ദന്തവാതെയും ചേര്‍ന്ന് ഈ പാതയിലൂടെയുള്ള ആദ്യ തീവണ്ടിക്ക് പച്ചക്കൊടി കാട്ടി. ജില്ലയിലെ ജനങ്ങളില് ഏറെ വികസന പ്രതീക്ഷ ഉണ്ടായിരുന്ന സംരംഭമായിരുന്നു അത്. എന്നാല്, അതെല്ലാം അസ്ഥാനത്താക്കിക്കൊണ്ട് തിരുവനന്തപുരം റയില്‍വേ ഡിവിഷനും ദക്ഷിണ റെയില്‍വേയും ഇവിടത്തുകാരോട് അയിത്തം കാട്ടുന്നു.\nകന്യാകുമാരി-തിരുവനന്തപുരം പാതയിലൂടെ നിലവില് ഇരുപതോളം യാത്രാതീവണ്ടികള് ഓടുന്നു. ഇതിനുപുറമെ നിരവധി ചരക്കുതീവണ്ടികളും. ഇതില് വിരലിലെണ്ണാവുന്നവ മാത്രമാണ് പാസഞ്ചര് തീവണ്ടികള്. മറ്റുള്ളവ എക്‌സ്പ്രസ്സും സൂപ്പര് പാസഞ്ചറുകളുമാണ്. ഇതില്‍ത്തന്നെയും ജില്ലയിലെ യാത്രക്കാര്‍ക്ക് ഒട്ടും പ്രയോജനപ്പെടാത്ത തീവണ്ടികളാണ് അധികവും.\nഇതുവഴിക്ക് തിരുനെല്‍വേലിക്ക് പോകുന്ന എക്‌സ്പ്രസ് ട്രയിനുകള് തിരുവനന്തപുരം കഴിഞ്ഞാല്‍പ്പിന്നെ തിരുനെല്‍വേലിയിലാണ് നിര്‍ത്തുന്നത്. മറ്റു ചിലതാണെങ്കില് തിരുവനന്തപുരത്ത് നിര്‍ത്തിയാല്‍പ്പിന്നെ നാഗര്‍കോവില് മാത്രം.\nവര്‍ഷം തോറും കോടികളുടെ വരുമാനം ലഭിക്കുന്ന ജില്ലയിലെ രണ്ടാമത്തെ വലിയ സ്റ്റേഷനായ കുഴിത്തുറയില്‍പ്പോലും പല തീവണ്ടികളും നിര്‍ത്തുന്നില്ല. ഇതിനുപുറമേ ജില്ലയിലെ സ്റ്റേഷനുകളുടെ അവസ്ഥ പരിതാപകരവുമാണ്. പ്ലൂറ്റ്‌ഫോമുകളുടെ എണ്ണവും നീളവും വര്‍ധിപ്പിക്കുകയോ, അടിസ്ഥാന സൗകര്യങ്ങള് ലഭ്യമാക്കുകയോ ചെയ്തിട്ടില്ല. പല ഹാള്‍ട്ടിങ് സ്റ്റേഷനുകളിലും പ്രാഥമികാവശ്യം നിറവേറ്റാനുള്ള മൂത്രപ്പുരയോ കുടിവെള്ള സൗകര്യമോ ഇല്ല.\nഎന്നാല് വാഹനപാര്‍ക്കിങ് കരാര് നല്‍കി റയില്‍വേ വര്‍ഷം തോറും ലക്ഷങ്ങള് വരുമാനമായി നേടുന്നു. അയല് ജില്ലയിലെ വരുമാനം തീരെ ഇല്ലാത്ത സ്റ്റേഷനുകളില്‍പ്പോലും ഏറെ വികസന പ്രവര്‍ത്തനങ്ങള് നടത്തുമ്പോഴും കന്യാകുമാരി ജില്ലയെ അവഗണിക്കുകയാണ് ചെയ്യുന്നത്.\nദിവസേന ആയിരങ്ങളാണ് നാഗര്‍കോവിലില്‍നിന്ന് രാവിലെ 6.45നും 7.55നും പുറപ്പെടുന്ന പാസഞ്ചര് െട്രയിനുകളില് തിരുവനന്തപുരത്തേക്ക് യാത്രചെയ്യുന്നത്. ഒരു ദിവസവും ഈ തീവണ്ടികള് കൃത്യസമയമായ 8.40നോ 9.55നോ തിരുവനന്തപുരത്ത് എത്തില്ല. ഒരു മണിക്കൂറോളം നേമത്ത് തീവണ്ടി പിടിച്ചിട്ട് താമസിപ്പിക്കുന്നത് പതിവാണ്. സര്‍ക്കാര് ഉദ്യോഗസ്ഥര്‍ക്ക് കൃത്യസമയത്ത് ഓഫീസില് എത്താനാകുന്നില്ല. ഇതില് യാത്ര ചെയ്യുന്ന കൂലിപ്പണിക്കാര്‍ക്ക് അന്നത്തെ ജോലിയും നഷ്ടമാകുന്നുണ്ട്.\nവൈകുന്നേരം നാഗര്‍കോവില് ഭാഗത്തേക്കുള്ള പാസഞ്ചര് തീവണ്ടികളും കൃത്യസമയത്തിന് പുറപ്പെടാറില്ല. 5.10നും 6നുമുള്ള തീവണ്ടികള് ഏറെ താമസിച്ചാണ് യാത്രതിരിക്കാറുള്ളത്.\nവികസനമുരടിപ്പും യാത്രാദുരിതവും കാരണം ജില്ലയിലെ സ്റ്റേഷനുകളെ തിരുവനന്തപുരം ഡിവിഷനില് നിന്നും വേര്‍പെടുത്തണമെന്ന ആവശ്യം ശക്തമായിത്തന്നെ നിലനില്‍ക്കുന്നു. തിരുനെല്‍വേലി ഡിവിഷന് രൂപവത്കരിക്കുകയോ, മധുര ഡിവിഷന് കീഴില് ജില്ലയെ ഉള്‍പ്പെടുത്തുകയോ ചെയ്യണമെന്നാണ് വിവിധ സംഘടനകളുടെ ആവശ്യം.


analysis of high court senior advocate johnson manayani | വിചാരണ ചെയ്യപ്പെടേണ്ട മാദ്ധ്യമ വിചാരണ - MarunadanMalayali.com\nSeptember 27, 2016 | 10:12 AM IST | Permalink\nമാധ്യമങ്ങൾക്ക് ഭരണഘടന അനുവദിച്ചുനൽകിയിട്ടുള്ള ചില അവകാശങ്ങളുണ്ട്. വിവരങ്ങൾ അറിയുവാനും അറിയിക്കുവാനുമുള്ള അവകാശം. അതിനെയാണ് മാദ്ധ്യമസ്വാതന്ത്ര്യം എന്നു പറയുന്നത്. ഏതൊരു ഭരണസംവിധാനത്തിലും മാദ്ധ്യമ സ്വാതന്ത്ര്യം തടയുകയോ നിഷേധിക്കുകയോ ചെയ്യുവാൻ പാടില്ല. ഒരിക്കൽ അങ്ങനെ ചെയ്തതിന്റെ ദോഷഫലങ്ങൾ അനുഭവിച്ചറിഞ്ഞ രാജ്യമാണ് നമ്മുടേത്. അടിയന്തിരാവസ്ഥയിൽ സംഭവിച്ച ന്യൂനത മാദ്ധ്യമസ്വാതന്ത്ര്യം നിഷേധിച്ചു എന്നതാണ്. അതുവഴി, അറിയാനും അറിയിക്കാനുമുള്ള മാദ്ധ്യമങ്ങളുടെ സ്വാതന്ത്ര്യം നിഷേധിക്കപ്പെട്ടപ്പോൾ അറിയേണ്ടതുപലതും അറിയേണ്ടവർ അറിഞ്ഞില്ല. അതു സംഭവിക്കാൻ പാടില്ലായിരുന്നു. മാദ്ധ്യമ സ്വാതന്ത്ര്യവും മാദ്ധ്യമാവകാശങ്ങളും തീർച്ചയായും സംരക്ഷിക്കപ്പെടേണ്ടതാണ്. സംശയമില്ല. കാരണം, മാദ്ധ്യമങ്ങളും മൗലികാവകാശങ്ങളുടെ നിരയിൽപ്പെട്ടതാണ്. അതേസമയം തന്നെ, രാജ്യത്തെ ഓരോ പൗരനും വലിയ മൗലികാവകാശങ്ങൾ ഭരണഘടന ഉറപ്പു നൽകിയിട്ടുണ്ട് എന്നുള്ള കാര്യം മറക്കുവാൻ പാടില്ല, അത് ക്രിമിനൽ നിയമത്തിൽ വരുമ്പോൾ, ഒരാൾ കുറ്റം ചെയ്തതായി ആരോപിക്കപ്പെട്ടാൽ, കുറ്റവാളിയാണെന്ന് തെളിയിക്കപ്പെടുംവരെ അയാൾ നിരപരാധിയാണെന്നാണ് കരുതേണ്ടത്. കുറ്റവാളിയാണെന്ന് സംശയാതീതമായി തെളിയിക്കപ്പെടണം എന്നാണ് ആ നിയമം അനുശാസിക്കുന്നത്. ഇന്ത്യൻ എവിഡന്റ്സ് ആക്ടും ക്രിമിനൽ പ്രൊസീഡിയർ കോഡും എല്ലാം അനുശാസിക്കുന്ന അലംഘനീയമായ നിയമങ്ങളാണ് അവ. ഒരാൾ കുറ്റവാളിയാണെന്നു തെളിയിക്കേണ്ട ചുമതല പ്രോസിക്യൂഷനുള്ളതാണ്.\nപ്രോസിക്യൂഷനു മുമ്പുള്ള ഒരു ഘട്ടമാണ് പൊലീസ് നടത്തുന്ന അന്വേഷണം അഥവാ ഇൻവെസ്റ്റിഗേഷൻ. ഒരു കേസിൽ എഫ്.ഐ.ആർ രജിസ്റ്റർ ചെയ്ത് കോടതിയിൽ ചാർജ്ജ് ഫയൽ ചെയ്യും വരെയുള്ള ഘട്ടമാണ് ഇൻവെസ്റ്റിഗേഷൻ. അതു പൊലീസിന്റെ ചുമതലയാണെങ്കിൽ, അതു പിന്നെ കോടതിയിലവതരിപ്പിക്കേണ്ട ചുമതല പ്രോസിക്യൂഷന് ഉള്ളതാണ്. വിചാരണ നടത്തി കുറ്റവാളിയാണോ അല്ലയോ എന്ന് വിധികൽപ്പിക്കുവാനുള്ള അധികാരം കോടതിക്ക് മാത്രമുള്ളതാണ്. ഇതിൽ പൊലീസിന്റെ അധികാരങ്ങളും മറ്റും ദുർവിനിയോഗം ചെയ്യപ്പെടാതിരിക്കുവാൻ വേണ്ടി ഭരണഘടനയിലും ക്രിമിനിൽ നിയമങ്ങളിലും വളരെയധികം മുൻകരുതലുകൾ ഏർപ്പെടുത്തിയിട്ടുണ്ട്. അതിലൊന്നാണ്, ഒരു പ്രതിയെ അറസ്റ്റുചെയ്താൽ 24 മണിക്കൂറിനകം കോടതിമുമ്പാകെ ഹാജരാക്കണം എന്നുള്ളത്. മറ്റൊന്ന്, ഒരു പ്രതി ഒരു പൊലീസ് ഓഫീസറുടെ മുൻപാകെ പറയുന്ന കാര്യങ്ങൾ ഒരിക്കലും കോടതിയിൽ തെളിവായി സ്വീകരിക്കാൻ പാടില്ല. പിന്നൊന്ന്, വിചാരണ നടക്കുന്നതിനുമുമ്പ് പ്രതി കുറ്റവാളിയാണോ അല്ലയോ എന്നത് സംബന്ധിച്ച് തെളിവിന്റെ അപഗ്രഥനങ്ങൾ, വിശകലനങ്ങൾ തുടങ്ങിയവയൊന്നും നിയമപരമായി അനുവദനീയമല്ല.\nഒരു കേസ് രജിസ്റ്റർ ചെയ്തുകഴിഞ്ഞാൽ അതെപ്പറ്റിയുള്ള സത്യപ്രസ്താവനകൾ കോർട്ടലക്ഷ്യക്കുറ്റത്തിന്റെ പരിധിയിൽപ്പെടുന്നതാണ്. എന്നാൽ ഈ കർശനമായ നിയമങ്ങൾ പാലിക്കപ്പെടാൻ പലപ്പോഴും ബുദ്ധിമുട്ടുവന്നേക്കാം. എങ്കിലും ഇതിന്റെ അടിസ്ഥാനപരമായ തത്ത്വം അന്വേഷണവും വിചാരണയും സ്വതന്ത്രവും ബാഹ്യ ഇടപെടലുകൾക്ക് വിധേയമാകാത്തതും നിഷ്പക്ഷവും ആയിരിക്കണം എന്നുള്ളതാണ്. എന്നാലിന്ന് നിർഭാഗ്യവശാൽ ചില ചാനൽ ചർച്ചകളിൽ കാണുന്നത് ഒരാൾ കുറ്റവാളിയാണോ അല്ലയോ എന്ന് ചർച്ച ചെയ്ത് തീരുമാനിക്കുന്നതായാണ്. ഇതാകട്ടെ ഓരോരുത്തരുടേയും താൽപ്പര്യവും ഭാവനാവിലാസം അനുസരിച്ചുമായിരിക്കും. ഇത് അന്വേഷണത്തെ സ്വാധീനിക്കാനിടയുണ്ട്. സാങ്കൽപ്പികവും തെളിവുകളുടെ അഭാവത്തിലും ചർച്ചക്കാർ തട്ടിവിടുന്ന കാര്യങ്ങൾ, തെളിവുകളുടെ അടിസ്ഥാനത്തിലെന്നു പറഞ്ഞ് ഒരാളെ കുറ്റവാളിയാണെന്ന് സ്ഥാപിക്കുമ്പോൾ, ആരോപണങ്ങൾ ഭയന്ന് മറിച്ച് ചിന്തിക്കുവാൻപോലും പൊലീസിന് മടിയുണ്ടാകും. അതുപോലെ പൊലീസിൽ കൊടുക്കുന്ന മൊഴി തെളിവായി സ്വീകരിക്കുവാൻ പാടില്ല എന്നു പറയുമ്പോൾ തന്നെ ചില ചാനലുകളിൽ പൊലീസ് ഓഫീസർമാരും പ്രോസിക്യൂട്ടറും ചില വക്കീലന്മാരും പ്രത്യക്ഷപ്പെട്ട് അന്വേഷണത്തിലോ വിചാരണയിലെ ഇരിക്കുന്ന കേസിനെപ്പറ്റി അഭിപ്രായ പ്രകടനങ്ങളും വാദപ്രതിവാദങ്ങളും നടത്തുന്നത് ഒരിക്കലും നീതീകരിക്കാനാവുന്നതല്ല. ഈ അപകടകരവും നിയമപരമല്ലാത്തുമായ പ്രവണതയിലൂടെ രൂപംകൊള്ളുന്ന പൊതുജനാഭിപ്രായം ചിലപ്പോൾ ജഡൂഷ്യറിയെപ്പോലും സ്വാധീനിച്ചേക്കാവുന്ന സാധ്യത തള്ളിക്കളയാനാവില്ല.\nഏറെ അധാർമ്മികമായ ഒരു കാര്യം തികച്ചും നിരപരാധികളായുള്ള ആളുകൾ ഇത്തരം ചർച്ചകളിൽക്കൂടി കുറ്റവാളികളായി മുദ്രകുത്തപ്പെടുന്നു എന്നുള്ളതാണ്. അവരുടെ അന്തസിനും മാന്യതയ്ക്കും മനസ്സിനും ഉണ്ടാകാവുന്ന തകർച്ചയും വേദനയും പരിഹരിക്കാൻ മാർഗ്ഗമില്ലാതാകുന്നു. അതിനൊരുദാഹരണം ചവറയിൽ നടന്നതായി മാദ്ധ്യമങ്ങൾ 'ആഘോഷിച്ച' സരസൻ സംഭവമാണ്. കുറച്ചുകാലത്തേക്ക് അപ്രത്യക്ഷനായ സരസൻ എന്ന ആളിനെ ബേബിജോൺ കൊലപ്പെടുത്തി എന്നായിരുന്നു ആരോപണം. പത്രങ്ങളിലും പ്രസംഗങ്ങളിലുമെല്ലാം അന്നു നിറഞ്ഞുനിന്നിരുന്നത് സരസൻ സംഭവമായിരുന്നു. ഓരോരുത്തരും അവരവരുടെ ഭാവനയ്ക്കനുസരിച്ച് പല കഥകളും ചമച്ച് പ്രസംഗിക്കുകയും പ്രചരിപ്പിക്കുകയും ഒക്കെ ചെയ്തുകൊണ്ട് ശ്രീ. ബേബി ജോണിനെ സരസന്റെ കൊലപാതകിയായി ചിത്രീകരിച്ചുസ്ഥാപിച്ചപ്പോൾ, പല പത്രങ്ങളും തെളിവുകൾ നിരത്തി വിധി പ്രസ്താവിക്കുകയും ചെയ്തു. അന്വേഷണം നടത്തിയ പൊലീസ് ഉദ്യോഗസ്ഥർ, സരസൻ കൊലചെയ്യപ്പെട്ടതാണെന്ന വാർത്തകൾ മാദ്ധ്യമങ്ങൾക്ക് എത്തിച്ചുകൊടുത്തുകൊണ്ടിരുന്നു. അതൊക്കെ ശ്രീ. ബേബിജോണിനും കുടുംബത്തിനും അദ്ദേഹത്തിന്റെ സുഹൃത്തുക്കൾക്കുമൊക്കെ ഉണ്ടാക്കിയ മനോവേദന അവർണ്ണനീയമായിരുന്നു. ഇടയ്ക്ക്, കൊല്ലപ്പെട്ടു എന്നുപറഞ്ഞ സരസനെ ഒരാൾ മംഗലാപുരത്തുവച്ചു കണ്ടു. അയാൾ നാട്ടിൽവന്ന് ആ വിവരം പറഞ്ഞപ്പോൾ, അയാൾ ബേബിജോണിന്റെ അടുത്തയാളാണെന്നു പറഞ്ഞ് പൊലീസ് ക്രൂരമായി മർദ്ദിച്ചു. ഒടുവിൽ സഹികെട്ട്, സരസനെ താൻ കണ്ടിട്ടില്ല എന്ന് അയാൾക്ക് പറയേണ്ടിവന്നു. അങ്ങനെ പറഞ്ഞതായ വിവരം അന്വേഷണോദ്യോഗസ്ഥർതന്നെ പത്രങ്ങളെ അറിയിക്കുകയും ചെയ്തു.\nപിന്നീട് സരസൻ പച്ചജീവനോടെ പ്രത്യക്ഷപ്പെട്ടപ്പോൾ അതുവരെ നടന്ന പ്രചരണങ്ങളും പ്രസ്താവനകളും എത്ര ക്രൂരമായ അസംബന്ധമായിരുന്നു എന്ന് ആരും ചിന്തിച്ചില്ല. ബേബിജോണിനെപ്പോലെ ശക്തനും കരുത്തനുമായ ഒരു രാഷ്ട്രീയനേതാവായതിനാലാണ് പിടിച്ചുനിന്നത്. മറ്റാരെങ്കിലും ആയിരുന്നെങ്കിൽ സമ്പൂർണ്ണമായും തകർന്നുപോകുമായിരുന്നു. ഒരുവൻ കുറ്റവാളിയാണ്, അവനെ നശിപ്പിക്കുക എന്ന് ആൾക്കൂട്ടം വിളിച്ചുപറഞ്ഞാൽ, അതു ശിക്ഷിക്കാനുള്ള കാരണമാകുമെങ്കിൽ നിയമവാഴ്ചയ്ക്കും ജനാധിപത്യത്തിനും അത് വലിയ കളങ്കമായിരിക്കും. (സേവി മനോ മാത്യുവിന്റെയും കെ.എം. മാണിയുടെയും അങ്ങനെ അറിയപ്പെടാത്ത നിരവധി മാദ്ധ്യമ വിചാരണകളുടെയും സ്ഥിതി ഇതുതന്നെ).\nഅതുപോലെതന്നെ, അഴിമതി പ്രവർത്തനം അവസാനിപ്പിക്കേണ്ടത് ജനാധിപത്യത്തിൽ തീർച്ചയായും ഒരാവശ്യകാര്യമാണ്. പക്ഷേ, ഇന്നിപ്പോൾ നടക്കുന്നത് ഒട്ടും ആരോഗ്യകരമായ സംഗതിയല്ല. ചുരുക്കത്തിൽ മാദ്ധ്യമങ്ങൾ അവരുടെ സ്വാതന്ത്ര്യം, സത്യാന്വേഷണം ഒക്കെ നിലനിർത്തുമ്പോൾ തന്നെ നിയന്ത്രണം പാലിച്ചില്ലെങ്കിൽ വിശ്വസനീയത നഷ്ടപ്പെടും എന്നുള്ള കാര്യം മറക്കരുത്.


27 November, 2018 12:25:15 AM\nബംഗളൂരു: ബംഗളൂരു എഫ്‌സി ഇന്ത്യന് സൂപ്പര് ലീഗില് ഒന്നാം ലീഗില് തിരിച്ചെത്തി. ഇന്ന് നടന്ന മത്സരത്തില് ഡല്‍ഹി ഡൈനാമോസിനെ ഒരു ഗോളിന് തോല്‍പ്പിച്ചതോടെയാണ് ഗോവയില് നിന്ന് ബംഗളൂരു ഒന്നാം സ്ഥാനം തിരിച്ചെടുത്തത്. ഉദാന്ത സിങ്ങാണ് ബംഗളൂരുവിന്റെ ഏക ഗോള് നേടിയത്. ഏഴ് മത്സരങ്ങളില് നിന്ന് 19 പോയിന്റാണ് ബംഗളൂരുവിനുള്ളത്. രണ്ടാം സ്ഥാനത്തുള്ള ഗോവയ്ക്ക് എട്ട് മത്സരങ്ങളില് നിന്ന് 16 പോയിന്റുണ്ട്.\nഗോളൊന്നും പിറക്കാതെയാണ് ആദ്യ പകുതി പിന്നിട്ടത്. മത്സരം സമനിലയിലേക്ക് പോകുമെന്ന് തോന്നിപ്പിച്ചപ്പോഴാണ് വിജയ ഗോള് പിറന്നത്. 87ാം മിനിറ്റിലായിരുന്നു ഉദാന്തയുടെ ഗോള്. ഫിനിഷിങിലെ പിഴവാണ് ഡെല്‍ഹി ഡൈനാമോസിന് തിരിച്ചടിയായത്. ആറ് ഷോട്ടുകളുതിര്‍ത്തെങ്കിലും ഒന്നും പോലും ഗോള്‍വര കടന്നില്ല. തോല്‍വിയോടെ ഡല്‍ഹി ഡൈനാമോസ് നാല് പോയിന്റ് മാത്രമായി അവസാന സ്ഥാനത്താണ്.


56കാരനായ ഫ്രഞ്ച് സ്‌പൈഡര്‍മാന്, കയറിയത് 754 അടി ഉയരമുള്ള കെട്ടിടത്തില്\nലണ്ടന്:754 അടി ഉയരത്തിലുള്ള കെട്ടിടത്തില് യാതൊരു സുരക്ഷാ ഉപകരണങ്ങളുമില്ലാതെ വലിഞ്ഞുകയറി ലോകത്തെ ഞെട്ടിച്ചിരിക്കുകയാണ് ഫ്രഞ്ച് സ്‌പൈഡര്‍മാന് എന്നറിയപ്പെടുന്ന അലെയ്ന് റോബര്‍ട്ട്. മനുഷ്യ ചിലന്തി എന്നും വിശേഷണമുള്ള അലെയ്ന് ഹെറോണ് ടവറിന്റെ മുകള്‍ത്തട്ട് വരെ കയറിപോകുന്ന വീഡിയോ സാമൂഹികമാധ്യമങ്ങളില് വൈറലാണ്. സ്‌കൈ ന്യൂസ് റിപ്പോര്‍ട്ട് ചെയ്തതുപ്രകാരം 56കാരനായ അലെയ്ന് 50 മിനിറ്റിനുള്ളിലാണ് കെട്ടിടത്തിന്റെ മുകള്‍ത്തട്ട് വരെയെത്തിയത്.\nപതിനൊന്നാം വയസ്സില് ഹോബിയായി തുടങ്ങിയ ശീലമാണ് അലെയ്‌ന് പിന്നെ ഒഴിവാക്കാനാകാത്ത ദിനചര്യയായി മാറിയത്. ലോകത്താകെ 150ലധികം കെട്ടിടങ്ങളില് ഇതുപോലെ അദ്ദേഹം വലിഞ്ഞുകയറിയിട്ടുണ്ട്. ഇവയില് ദുബായിലെ ബുര്‍ജ് ഖലീഫ, ഈഫല് ടവര് തുടങ്ങിയവയും ഉള്‍പ്പെടുന്നു. അനുമതിയില്ലാതെ കെട്ടിടങ്ങളിലൂടെ വലിഞ്ഞുകയറിയതിന് നിരവധി തവണ അലെയ്‌നെതിരേ പോലീസ് കേസെടുത്തിട്ടുമുണ്ട്. അതിക്രമിച്ചു കയറി എന്ന വകുപ്പിലാണ് കേസെടുക്കാറുള്ളത്.\nലണ്ടനിലെ ഹെറോണ് ടവറിന്റെ മുകളിലേക്ക് കയറിപ്പോയ അലെയ്‌നെ കാത്ത് താഴെ പോലീസ് നില്‍ക്കുന്നുണ്ടായിരുന്നു എന്നാണ് വിവരം.


വടക്കിന്‍റെ പരുമലയിലേക്ക് ഒരു തീർഥയാത്ര / ജിജി കെ നൈനാൻ | Malankara Orthodox TV\nഈ വാരാന്ത്യം തീർഥാടന പുണ്യത്തിന്റേത്. വടക്കിന്റെ പരുമലയായ ജനക്പുരി മാർ ഗ്രീഗോറിയോസ് പള്ളിയിലേക്കുള്ള പദയാത്രകളിൽ വിശ്വാത്തിന്റെ കരുത്ത് മാത്രമല്ല. മതമൈത്രിയുടെ തണലും തുണയായുണ്ട്.\nപരിശുദ്ധ പരുമല തിരുമേനിയുടെ 115 മത് ഓർമ്മപെരുന്നാളും, ഇടവകയുടെ ആണ്ടുപെരുന്നാളും ഒക്ടോബർ 29 മുതൽ നവംബർ5ഞായറാഴ്ച വരെ നടക്കുകയാണ്. വാരാന്ത്യം നഗരവഴികൾ വടക്കിന്റെ പരുമലയിലേക്കാണ്. ഉപവാസത്തിന്റെയും പ്രാർത്ഥനയുടെയും ശക്തിയുള്ള യാത്ര. ജീവിത വേദനകളിൽ ആശ്വാസം തേടി എത്തുന്നവരുടെ തേങ്ങലുകൾ മാത്രമല്ല, ഇവിടെനിന്നുയരുന്ന മതമൈത്രിയുടെ സ്നേഹമന്ത്രവും കേൾക്കാം. ഇവിടെ പെരുന്നാൾകാലത്ത് മതവും ജനവും ഒന്നാകുന്നു.\nപദയാത്രകൾക്ക് വിവിധ മത, സാമൂഹ്യ, സാംസ്കാരിക സംഘങ്ങൾ വിവിധ സ്ഥലങ്ങളിൽ സ്വീകരണം നൽകുന്നു. വികാസ്പുരിയിൽ ധർമ്മശാസ്താ സേവാ സമിതിയും, പട്ടേൽ നഗറിൽ അയ്യപ്പ പൂജ സമിതി, മായപുരിയിൽ എൻ എസ് എസ്. ഹരിനഗറിൽ ഗുരുദ്വാര പ്രബന്ധക് കമ്മറ്റി എന്നിവർ വർഷങ്ങളായി പദയാത്രകൾക്ക് സ്വീകരങ്ങൾ ഒരുക്കുന്നത് മത മൈത്രിയുടെ ഉത്തമ ഉദാഹരണമാണ്. ജനക്പുരി ദേവാലയം സ്‌ഥിതി ചെയ്യുന്ന സ്ഥലം അതിന്റെ സംഗമസ്ഥാനമാണ്. പള്ളിക്ക് തൊട്ടടുത്ത് സനാതൻ ധർമ്മ മന്ദിർ, അതിനടുത്ത് സിക്കുകാരുടെ ഗുരുദ്വാര, ഹൈന്ദവ ക്ഷേത്രം എന്നിവ നാലും അടുത്തടുത്തായി സ്ഥിതിചെയ്യുന്നു.\nഓർത്തഡോക്സ് സഭയുടെ ഡൽഹിയിലെ രണ്ടാമത്തെ ദേവാലയമാണ് ജനക്പുരിയിലേത്. നഗരത്തിന്റെ വടക്കുപടിഞ്ഞാറൻ മേഖലയിൽ നിന്നുള്ള വിശ്വാസികളുടെ സൗകര്യർത്ഥമാണ് 1982 ൽ സഭയുടെ പ്രഥമ പ്രഖ്യാപിത പരിശുദ്ധൻ പരുമല തിരുമേനിയുടെ നാമത്തിൽ പള്ളി പണിതത്. 1985 ൽ പ.പരുമല തിരുമേനിയുടെ തിരുശേഷിപ്പ് സ്ഥാപിച്ചതുമുതൽ ജനക്പുരി പള്ളി തീർഥാടന കേന്ദ്രമായി മാറി. ഞായറാഴ്ചകളിൽ ദേവാലയത്തിന്റെ ഉള്ളിൽ നിൽക്കുന്നതിനെക്കാൾ അധികം ജനം വി.കുർബ്ബാനക്കായി പള്ളിക്ക് വെളിയിൽ നിന്ന് ആരാധിക്കുന്നത് പതിവായി. കൂടുതൽ ജനത്തെ ഉൾകൊള്ളതക്കവിധം 2013 ൽ ദേവാലയം പുതുക്കിപണിതു. ഓരോ വർഷം കഴിയുംതോറും നവംബറിലെ ആദ്യവാരം പരിശുദ്ധന്റെ അനുഗ്രഹം തേടിയെത്തുന്ന ഭക്ത സഹസ്രങ്ങളുടെ തിരക്കിലേക്ക് ജനക്പുരി അമരുകയാണ്.\nപെരുന്നാൾ ശനിയാഴ്ച്ചയും ഞായറാഴ്ച്ചയുമായി പദയാത്ര സംഘങ്ങൾ എത്തിച്ചേരുന്നു. വിവിധ മേഖലകളിൽ നിന്നും പ്രാർഥനാ യോഗങ്ങളുടെ നേതൃത്വത്തിലും, സമീപ ഇടവകകളിൽ നിന്നും വിശ്വാസികളുടെ പദയാത്രയും. അതിലുപരി ഡൽഹി ഭദ്രാസന യുവജന പ്രസ്ഥാനത്തിന്റെ നേതൃത്വത്തിൽ ഡൽഹിയിലും പ്രാന്ത പ്രദേശങ്ങളിലുമുള്ള ആയിരക്കണക്കിന് വിശ്വാസികളെ പങ്കെടുപ്പിച്ചുകൊണ്ടുള്ള തീർഥയാത്ര ജനക്പുരി ദേവാലയത്തിൽ എത്തിച്ചേരുന്നതോടെ പെരുന്നാൾ ശുശ്രുഷകൾക്ക് തുടക്കമാകും. പെരുന്നാൾ ശുശ്രുഷകൾക്ക് അഹമ്മദാബാദ് ഭദ്രാസന മെത്രാപ്പോലീത്ത അഭി. ഡോ. ഗീവർഗീസ് മാർ യൂലിയോസ് മെത്രാപ്പോലീത്ത മുഖ്യ കാർമ്മികത്വം വഹിക്കും.


താല്‍ക്കാലിക സിബിഐ ഡയറക്ടറുടെ സ്ഥലംമാറ്റ ഉത്തരവുകള് അലോക് വര്‍മ റദ്ദാക്കി\nSat May 28 2022 03:52:05 GMT+0530 (India Standard Time)\nആരോപണങ്ങള് പരിശോധിക്കുന്ന ഉന്നതാധികാര സമിതി തീരുമാനമാവാതെ പിരിഞ്ഞു\nBY NSH9 Jan 2019 5:30 PM GMT\nNSH9 Jan 2019 5:30 PM GMT\nന്യൂഡല്‍ഹി: സുപ്രിംകോടതി ഉത്തരവിന്റെ അടിസ്ഥാനത്തില് സിബിഐ ഡയറക്ടര് സ്ഥാനത്തേക്ക് തിരിച്ചെത്തിയ അലോക് വര്‍മ ആദ്യം കൈക്കൊണ്ടത് ശ്രദ്ധേയമായ തീരുമാനം. താല്‍ക്കാലിക സിബിഐ ഡയറക്ടറായിരുന്ന നാഗേശ്വര് റാവു പുറപ്പെടുവിച്ച സ്ഥലംമാറ്റ ഉത്തരവുകള് അലോക് വര്‍മ പൂര്‍ണമായി റദ്ദാക്കി. പത്ത് സിബിഐ ഉദ്യോഗസ്ഥര്‍ക്കെതിരേ സ്വീകരിച്ച സ്ഥലംമാറ്റ ഉത്തരവുകളാണ് അലോക് വര്‍മ റദ്ദാക്കിയിരിക്കുന്നത്. അതേസമയം, അലോക് വര്‍മയ്‌ക്കെതിരായ ആരോപണങ്ങള് പരിശോധിക്കാന് ചേര്‍ന്ന ഉന്നതാധികാര സമിതി യോഗം തീരുമാനമാവാതെ പിരിഞ്ഞു. പരാതികള് സെലക്ഷന് കമ്മിറ്റി ഒരാഴ്ചയ്ക്കകം പരിശോധിക്കണമെന്ന സുപ്രിംകോടതിയുടെ നിര്‍ദേശപ്രകാരമാണ് ഇന്ന് യോഗം ചേര്‍ന്നത്. അലോക് വര്‍മയ്‌ക്കെതിരായ കേന്ദ്ര വിജിലന്‍സ് കമ്മീഷന്റെ (സിവിസി) റിപോര്‍ട്ട് ഉന്നതാധികാര സമിതി പരിശോധിച്ചു. പ്രധാനമന്ത്രി നരേന്ദ്ര മോദി, സുപ്രിംകോടതി ജഡ്ജി എ കെ സിക്രി, കോണ്‍ഗ്രസ് കക്ഷി നേതാവ് മല്ലികാര്‍ജുന ഗാര്‍ഗെ എന്നിവരാണ് യോഗത്തില് പങ്കെടുത്തത്. റിപോര്‍ട്ടിന്റെ പകര്‍പ്പ് ആവശ്യപ്പെട്ട പ്രതിപക്ഷ നേതാവ് മല്ലികാര്‍ജുന് ഖാര്‍ഗെ റിപോര്‍ട്ട് പഠിക്കാന് കൂടുതല് സമയം വേണമെന്ന് യോഗത്തില് ആവശ്യപ്പെട്ടു.\nഅഴിമതി ആരോപണങ്ങള്‍ക്കെതിരേ വിശദീകരണം നല്‍കാന് അലോക് വര്‍മയ്ക്ക് അവസരം നല്‍കണമെന്നും ഖാര്‍ഗെ യോഗത്തില് ചൂണ്ടിക്കാട്ടി. യോഗം അരമണിക്കൂറോളം നീണ്ടുനിന്നു. ബുധനാഴ്ച ചേര്‍ന്ന യോഗത്തില് തീരുമാനമെടുക്കാന് കഴിയാത്തതിനാല് സമിതി വ്യാഴാഴ്ച വീണ്ടും യോഗം ചേരും. ചൊവ്വാഴ്ചയാണു സിബിഐ ഡയറക്ടര് സ്ഥാനത്തുനിന്ന് അലോക് വര്‍മയെ നീക്കിയ കേന്ദ്രസര്‍ക്കാര് നടപടി സുപ്രിംകോടതി റദ്ദാക്കിയത്. എന്നാല്, നയപരമായി പ്രാധാന്യമുള്ള തീരുമാനങ്ങളെടുക്കാന് പാടില്ലെന്നതുള്‍പ്പെടെയുള്ള ഉപാധികളോടെയാണ് കോടതി വര്‍മയ്ക്കു പദവി തിരികെ നല്‍കിയത്. ഈ മാസം 31 വരെയാണ് അലോക് വര്‍മയുടെ കാലാവധി.\nCBI alok varma


വ്യാജമദ്യ കേസ് പ്രതികള്‍ക്ക് വേണ്ടി വ്യാജ ഫോറന്‍സിക് രേഖ: വിശദമായ അന്വേഷണത്തിന് ഹൈക്കോടതി ഉത്തരവ്\nതിരുവനന്തപുരം കെമിക്കല് എക്സാമിനേഷന് ലാബിലെ ഉദ്യോഗസ്ഥര്‍ക്കെതിരെയാണ് അന്വേഷണം.\n12 Feb, 2020 at 09:43 AM\nവ്യാജ മദ്യകേസ് പ്രതികള്‍ക്ക് വേണ്ടി വ്യാജ ഫോറന്‍സിക് രേഖയുണ്ടാക്കിയതില് വിശദമായ അന്വേഷണത്തിന് ഹൈക്കോടതി ഉത്തരവ്. തിരുവനന്തപുരം കെമിക്കല് എക്സാമിനേഷന് ലാബിലെ ഉദ്യോഗസ്ഥര്‍ക്കെതിരെയാണ് അന്വേഷണം. പ്രതികള് കോടതിയെ കബളിപ്പിച്ചുവെന്നും ഹൈക്കോടതി.\n2014ല് കടത്തുരിത്തി പൊലീസ്3പേര്‍ക്കെതിരെ വ്യാജ കള്ള് കേസ് രജിസ്റ്റര് ചെയ്തു. തുടര്‍ന്ന് കള്ളിന്റെ സാമ്പിള് തിരുവനന്തപുരം കെമിക്കല് ലാബിലേക്ക് പരിശോധനക്കയച്ചു. എന്നാല് ആരോഗ്യത്തിന് ഹാനികരമായതല്ല കള്ളെന്നായിരുന്നു കെമിക്കല് ലാബില് നിന്നും 2017ല് പൊലീസിനും വൈക്കം കോടതിയിലേക്കും അയച്ച റിപോര്‍ട്ട്. ഇതിന്റെ അടിസ്ഥാനത്തില് പ്രതികള് ഹൈക്കോടതിയെ സമീപിക്കുകയും 2018ല് കേസിലെ എഫ്.ഐ.ആര് റദ്ദാക്കുകയും ചെയ്തു.\nഎന്നാല് ഗുരുതര ആരോഗ്യ പ്രശ്നമുള്ള കള്ളാണ് പിടിച്ചതെന്ന ഒറിജിനല് റിപോര്‍ട്ട് എക്സൈസ് ഡെപ്യൂട്ടി കമ്മിഷണര്‍ക്ക് ലാബില് നിന്നും അയച്ചിരുന്നു. ഈ കേസിന്റെ അന്വേഷണത്തിലെ പുരോഗതി ആവശ്യപ്പെട്ട് കമ്മിഷണര് കടത്തുരിത്തി പൊലീസ് കത്തയച്ചു. ഇതിലൂടെയാണ് തട്ടിപ്പ് മനസിലായത്. തുടര്‍ന്ന് സര്‍ക്കാര് വിജിലന്‍സ് അന്വേഷണത്തിന് ഉത്തരവിട്ടു. റിപ്പോർട്ട് വ്യാജമാണെന്ന് ഫോറൻസിക് ലാബിലെ ആഭ്യന്തര പരിശോധനയിലും കണ്ടെത്തി.


ജനകീയ ശാസ്ത്രം: ആവര്‍ത്തനപ്പട്ടിക ; അതിശയങ്ങളുടെ താക്കോല് !\nആവര്‍ത്തനപ്പട്ടിക ; അതിശയങ്ങളുടെ താക്കോല് !\nആവര്‍ത്തനപ്പട്ടിക (ഇവിടെ ക്ലിക്ക് ചെയ്യുക) യില് നിന്ന് ധാരാളം കാര്യങ്ങള് പഠിക്കാനുണ്ട് . ഞാന് വസ്തുതകള് ജനറലായി പറഞ്ഞു പോവുകയാണ് ചെയ്യുക . കൂടുതല് മനസ്സിലാക്കാന് താല്പര്യമുള്ളവര് ഇവിടെ കൊടുത്തിരിക്കുന്ന ലിങ്കുകളില് നിന്നോ ലഭ്യമായ മറ്റു മാര്‍ഗ്ഗങ്ങളില് കൂടിയോ കാര്യങ്ങള് ഗ്രഹിക്കേണ്ടതുണ്ട് . നമ്മള് നിത്യജീവിതത്തില് പല കാര്യങ്ങളെക്കുറിച്ചും സംസാരിക്കുന്നു, മനസ്സിലാക്കാന് ശ്രമിക്കുന്നു. എന്നാല് അത്ഭുതങ്ങളുടെ കലവറയായ പ്രകൃതിയെക്കുറിച്ചും അവിടെ നടക്കുന്ന രാസ-ഭൌതിക പ്രവര്‍ത്തനങ്ങളെക്കുറിച്ചും മനസ്സിലാക്കാനും നാം ശ്രമിക്കേണ്ടതുണ്ട് . നമ്മുടെ ശരീരം വളരെ സങ്കീര്‍ണ്ണമായ ഒരു യന്ത്രം പോലെയാണ് . അത് എങ്ങിനെ പ്രവര്‍ത്തിക്കുന്നു എന്ന് നമ്മള് മനസ്സിലാക്കണ്ടെ ? ഒരു വസ്തുവിനെ നമ്മള് എങ്ങിനെ കാണുന്നു ? അത് തന്നെ ഒരു അത്ഭുതകരമായ പ്രവര്‍ത്തനമാണ് . അങ്ങിനെ നോക്കുമ്പോള് നമ്മുടെ ചുറ്റുപാടുകള് അത്യന്തം അതിശയകരണ് . ഇതിനെപ്പറ്റിയെല്ലാം നമുക്ക് ഒരു ജിജ്ഞാസ തോന്നേണ്ടതാണ് . സയന്‍സ് പഠിക്കുമ്പോള് നമ്മുടെ അകക്കണ്ണ് തുറക്കുന്നു ; എല്ലാറ്റിനേയും കുറിച്ചു ഒരു ഉള്‍ക്കാഴ്ച ലഭിക്കുന്നു. ഒരു ഭാഷയൊ , സാഹിത്യമോ പഠിക്കണമെങ്കില് അദ്യം അതിലെ അക്ഷരമാല പഠിക്കണം . അതേപോലെ സയന്‍സ് പഠിക്കണമെങ്കില് ആദ്യം ആറ്റങ്ങളെ കുറിച്ചു പഠിക്കണം . പ്രപഞ്ചം എന്ന മഹാഗ്രന്ഥത്തിന്റെ അക്ഷരമാലയാണ് ആറ്റങ്ങള്\nഇവിടെ ക്ലിക്ക് ചെയ്താല് ക്രിപ്ടണ് എന്ന മൂലകത്തെ പറ്റി വിവരിച്ചിരിക്കുന്നത് കാണാം . 36-മത്തെ മൂലകമാണ് ക്രിപ്ടണ് . Kr എന്നത് അതിന്റെ പ്രതീകവും (symbol) , 83.80 എന്നത് അതിന്റെ അണുഭാരവുമാണ് . ഏതൊരു അണുവിനും ഭാരമുണ്ടല്ലോ . അണുവിന്റെ ഭാരം എന്നത് അതില് അടങ്ങിയിട്ടുള്ള ദ്രവ്യ (mass) ത്തിന്റെ അളവാണ് . പൊതുവായി പറഞ്ഞാല് അണുവിന്റെ ന്യൂക്ലിയസ്സിലുള്ള ന്യുട്രോണിന്റെയും,പ്രോട്ടോണിന്റെയും ആകെത്തുകയാണ് അണുവിന്റെ ഭാരം എന്നത് . ഇലക്ട്രോണിന്റെ ഭാരം വളരെ നിസ്സരമാകയാല് നമുക്കത് അവഗണിക്കാം . carbon-12 നെ അടിസ്ഥാനപ്പെടുത്തിയാണ് അണുഭാരം ശാസ്ത്രീയമായി നിര്‍ണ്ണയിക്കുന്നത് . നമ്മള് തല്‍ക്കാലം അങ്ങോട്ട് കടക്കേണ്ട . അപ്പോള് ക്രിപ്ടണ് എന്ന അണുവിന്റെ ഭാരം 83.80 എന്നത് റൌണ്ട് ചെയ്ത് 84 ആക്കിയാല് അതിന്റെ കേന്ദ്രത്തില് 36 പ്രോട്ടോണുകളും 48 ന്യൂട്രോണുകളും ഉണ്ടെന്ന് മനസ്സിലാക്കാം .\nഒരേ ഇനത്തില് തന്നെയുള്ള ആറ്റങ്ങളില് ചിലതിന്റെ ന്യൂക്ലിയസ്സില് ന്യൂട്രോണുകളുടെ എണ്ണം അധികമായിരിക്കും . അത്തരം ആറ്റങ്ങളെ ആ അണുവിന്റെ തന്നെ ഐസൊടോപ്പ് (isotope) എന്ന് പറയുന്നു. ഉദഹരണത്തിന് ഹൈഡ്രജന് ആറ്റത്തിന്റെ ന്യൂക്ലിയസ്സില് ഒരു പ്രോട്ടോണ് മാത്രമേയുള്ളൂ . ന്യൂട്രോണ് ഇല്ല . എന്നാല് ചില ഹൈഡ്രജന് ആറ്റത്തില് ഒരു ന്യൂട്രോണും മറ്റുചിലതില് രണ്ട് ന്യൂട്രോണുകളും കാണാം . ഇവയെ ഹൈഡ്രജന്റെ ഐസോടോപ്പുകള് എന്നു പറയുന്നു. മിക്കവാറും എല്ലാ മൂലകങ്ങള്‍ക്കും ഒന്നില് കൂടുതല് ഐസോടോപ്പുകള് ഉണ്ടെന്ന് പറയാം .\nഐസോടോപ്പുകള്‍ക്ക് വളരെയധികം പ്രാധാന്യമുണ്ട്. ഹൈഡ്രജന്റെ ന്യൂക്ലിയസ്സില് ഒരു ന്യൂട്രോണ് ഉള്ള ഐസോടോപ്പിനെ ഡ്യൂറ്റീരിയം (Deuterium) എന്നും, രണ്ട് ന്യൂട്രോണുകള് ഉള്ളതിനെ ട്രീഷ്യം എന്നും (Tritium) പറയുന്നു. വെള്ളം അഥവാ ജലം രണ്ട് ഹൈഡ്രജന് ആറ്റവും ഒരു ഓക്സിജന് ആറ്റവും സംയോജിച്ചുണ്ടായ (H2O) പദാര്‍ത്ഥമാണെന്നറിയാമല്ലോ . ഭൂമിയിലുള്ള മിക്കവാറും മുഴുവന് ജലവും ഉണ്ടായിട്ടുള്ളത് സാധാരണ ഹൈഡ്രജന് ആറ്റം ഓക്സിജനുമായി സംയോജിച്ചിട്ടാണ് . എന്നാല് ഹൈഡ്രജന്റെ ഐസോടോപ്പുകളായ ഡ്യൂറ്റീരിയം , ട്രീഷ്യം എന്നിവ ഓക്സിജനുമായി സംയോജിച്ചുണ്ടായ ജലവുമുണ്ട് . അതിനെ ഘനജലം (heavy water) എന്നു പറയുന്നു. ഘനജലത്തിന് വമ്പിച്ച വ്യാവസായികപ്രാധാന്യമുണ്ട് . ആണവ റിയാക്ടറുകളുടെ പ്രവര്‍ത്തനത്തിന് ഘനജലം വേണം . അതേപ്പറ്റി പിന്നീട് വിസ്തരിക്കാം .\nആറ്റങ്ങളെ കുറിച്ചു പഠിക്കുമ്പോള് ഐസോടോപ്പുകളെ പോലെ പ്രാധാന്യമുള്ള മറ്റൊന്നാണ് അയണുകള് (ion). സാധാരണയായി ഒരു ആറ്റത്തില് നിന്ന് ഒരു ഇലക്ട്രോണ് നഷ്ടപ്പെടുകയോ അല്ലെങ്കില്, ഒരു ഇലക്ട്രോണ് ആറ്റത്തില് വന്നു ചേരുകയോ ചെയ്യുമ്പോള് ആ ആറ്റത്തെ അതിന്റെ അയണ് എന്നു പറയുന്നു. അയണുകള്‍ക്ക് ഏറ്റവും നല്ല ഉദാഹരണമാണ് സോഡിയവും ക്ലോറിനും .\nപതിനൊന്നാമത്തെ മൂലകമാണ് സോഡിയം (sodium) . സോഡിയത്തിന്റെ ന്യൂക്ലിയസ്സില് 11 പ്രോട്ടോണുകളും 11 ന്യൂട്രോണുകളും , k . l . m എന്നീ ഷെല്ലുകളിലായി 11 ഇലക്ട്രോണുകളുമാണുള്ളത് . ഇതില്2ഇലക്ട്രോണ് കൊണ്ട് ആദ്യത്തെ k ഷെല്ലും 8 ഇലക്ട്രോണ് കൊണ്ട് രണ്ടാമത്തെ l ഷെല്ലും പൂര്‍ത്തിയായി . മൂന്നാമത്തെ ഷെല് ആയ m പൂര്‍ത്തിയാകണമെങ്കില് 8 ഇലക്ട്രോണ്‍വേണമായിരുന്നു. എന്നാല് ഒരു ഇലക്ട്രോണ് മാത്രമേ ബാക്കിയുള്ളൂ . ആ ഷെല് പൂര്‍ത്തിയാക്കാന് ആവശ്യമായ7ഇലക്ട്രോണുകളെ സംഘടിപ്പിക്കുക അത്ര എളുപ്പമല്ല . അതുകൊണ്ട് മൂന്നാമത്തെ ഷെല്ലിലെ ഒരു ഇലക്ട്രോണിനെ സോഡിയം ഉപേക്ഷിക്കുന്നു . അപ്പോള് സോഡിയം 11 പ്രോട്ടോണുകളും 10 ഇലക്ട്രോണുകളുമുള്ള ഒരു അയണ് ആയി മാറുന്നു. കാരണം അതില് ഇപ്പോള് പോസിറ്റീവ് ചാര്‍ജ്ജുള്ള ഒരു പ്രോട്ടോണ് കൂടുതലാണ് . ഇങ്ങിനെ പോസിറ്റീവ് ആയ അയണിനെ കാറ്റിയോണ് (cation (cat-eye-on) ) എന്നു പറയുന്നു . പോസിറ്റീവ് അയണുകളെ കാത്തോഡ് (cathode) ആകര്‍ഷിക്കുന്നത് കൊണ്ടാണ് ഈ പേര് വരാന് കാരണം .\nഇനി ക്ലോറിന്റ കാര്യമെടുക്കാം . 17-മത്തെ മൂലകമാണ് ക്ലോറിന് (chlorine ) . സോഡിയത്തിന്റെ കാര്യത്തില് മൂന്നാമത്തെ ഷെല്ലില് ഒരു ഇലക്ട്രോണ് മാത്രമാണ് ഉണ്ടായിരുന്നതെങ്കില് ക്ലോറിന്റെ മൂന്നാം ഷെല്ലില്7എണ്ണമുണ്ട് . ഈ ഏഴ് ഇലക്ട്രോണുകളെയും അപ്പാടെ ഉപേക്ഷിക്കാന് ക്ലോറിന് മനസ്സില്ല. അതുകൊണ്ട് മൂന്നാമത്തെ ഷെല് പുര്‍ത്തിയാക്കാന് ക്ലോറിന് ഒരു ഇലക്ട്രോണിനെ സ്വീകരിക്കുന്നു. അങ്ങിനെ ക്ലോറിന് ഒരു നെഗറ്റീവ് അയണ് ആയി മാറുന്നു. കാരണം ഇപ്പോള് അതില് 17 പ്രോട്ടോണുകളും 18 ഇലക്ട്രോണുകളുമാണുകളുമാണുള്ളത് . ഇങ്ങിനെ നെഗറ്റീവ് ആയ അയണുകളെ ആനൈയോണ് ( Anion (an-eye-on) ) എന്നു പറയുന്നു . നെഗറ്റീവ് അയണുകളെ ആനോഡ് (anode) ആകര്‍ഷിക്കുന്നത് കൊണ്ടാണ് ഈ പേര് വരാന് കാരണം .\nഇങ്ങിനെ പോസിറ്റീവ് അയണ് ആയ സോഡിയവും, നെഗറ്റീവ് അയണ് ആയ ക്ലോറിനും കൂടിച്ചേര്‍ന്നുണ്ടായ സംയുക്തമാണ് (compound) നാം നിത്യവും ഉപയോഗിക്കുന്ന കറിയുപ്പ് അഥവാ സോഡിയംക്ലോറൈഡ് (NaCl) . ഉപ്പിന് ജൈവശാസ്ത്രപരമായും , വ്യാവസായികമായും വമ്പിച്ച പ്രാധാന്യമാണുള്ളത് . എവിടെ നിന്നാണ് നമുക്ക് കറിയുപ്പ് ലഭിക്കുന്നത് ? പണ്ടൊക്കെ കടല്‍ജലം വറ്റിച്ച് ഉപ്പ് കുറുക്കിയെടുക്കുകയായിരുന്നു പതിവ് . ഇന്ന് അത് പ്രായോഗികമല്ല . അത്കൊണ്ട് ഉപ്പു പാറകളില് (Rock salt ) നിന്ന് വ്യാവസായികാടിസ്ഥാനത്തില് ഉപ്പ് ഖനനം ചെയ്ത് വിപണനം ചെയ്യപ്പെടുകയാണ് ഇന്ന് . ഇങ്ങിനെ ഉണ്ടാക്കുന്ന ഉപ്പുകളില് അയഡിന് ചേര്‍ക്കണമെന്ന് ഗവണ്മെന്റ് നിയമം മൂലം നിര്‍ബ്ബന്ധമാക്കിയിട്ടുണ്ട് . കടല്‍ജലത്തില് അയഡിന് ഉണ്ടായിരുന്നത് കൊണ്ട് , കടല്‍ജലം വറ്റിച്ചുണ്ടാക്കുന്ന ഉപ്പിലും അയഡിന് ഉണ്ടായിരുന്നു. എന്നാല് ഉപ്പുപാറകളില് അയഡിന് ഇല്ല . അയഡിന് നമ്മുടെ ശരീരത്തിന് വളരെ അത്യന്താപേക്ഷിതമായ ഒരു മൂലകമാണ് . അയഡിന്റെ അഭാവം മൂലമാണ് ഗോയിറ്റര് (തൊണ്ടവീക്കം ) എന്ന അസുഖം ഉണ്ടാവുന്നത് .\nഎഴുതിയത്: Unknown at 7:53 AM\nഎന്റെ പ്രിയപ്പെട്ട സുകുമാരേട്ടാ....\nഇത്രയും ലളിതമായി ശാസ്ത്രം പറഞ്ഞു തരാനറിയുന്ന താങ്കള് ബൂലോകത്തിന്റെ ഭാഗ്യമാണെന്ന് മുഖസ്തുതിയല്ലാതെ.... സത്യമായിത്തന്നെ ചിത്രകാരന് അഭിപ്രായപ്പെടുന്നു !!\nഇടവിടാതെ എഴുതണമെന്ന് സ്നേഹപൂര്‍വ്വം അഭ്യര്‍ത്ഥിക്കുന്നു.\nചിത്രകാരന് ഏറ്റവും ഇഷ്ടപ്പെട്ട വിഷയമാണ് താങ്കള് ആദ്യ പൊസ്റ്റിനു വിഷയമാക്കിയിരിക്കുന്നത്.\nമറവിയില് ഉപേക്ഷിച്ച ശാസ്ത്രത്തേ ചിത്രകാരന് ഒന്നു മാറോടുചേര്‍ത്ത് പരിലാളിക്കട്ടെ !!!\nആവര്‍ത്തനപ്പട്ടികയിലെ ആറ്റങ്ങള് പ്രപഞ്ചത്തിന്റെ അക്ഷരമാലയാണെന്ന താങ്കളുടെ കണ്ടെത്തലിന് ചിത്രകാരന്റെ പ്രണാമം....\nഎത്ര മനോഹരമായ സത്യം!\nശാസ്ത്രംകൊണ്ടും കവിത എഴുതാനാകുമെന്നും...\nദൈവത്തെ കാണാനാകുമെന്നും ചിത്രകാരന് സാക്ഷ്യപ്പെടുത്തുന്നു.... :) :) :)\n(ഈ ചിത്രകാരനു ഭ്രാന്താണുകെട്ടോ!!!... സന്തോഷം സഹിക്കാന് വയ്യാത്ത ഭ്രാന്ത് !)\nവായിച്ചു വീണ്ടും വായിക്കണം\nഗുരുതരമായ ഒരു തെറ്റ് ചൂണ്ടിക്കാണിക്കട്ടെ.ഇവിടെ ഹൈഡ്രജന് ഒരു ന്യൂട്രോണ് എന്ന് എഴുതിയത് ശരിയല്ല.\nഹൈഡ്രജന് ആറ്റത്തിന് ഒരു പ്രോട്ടോണ് മാത്രമാണുള്ളത്,ന്യൂട്രോണ് ഇല്ല.\nഡ്യൂട്ടീരിയത്തിന് 1 പ്രോട്ടോണ്,1 ന്യൂട്രോണ്.\nട്രിഷ്യത്തിന് 1 പ്രോട്ടോണ്,2 ന്യൂട്രോണ്സ്.\nചെറുപ്പകാലത്തെ ദാരിദ്ര്യം നിമിത്തം തുടര്‍ന്നു പഠിക്കാന് കഴിയാതെ , അക്കാദമിക്കലായി പ്രാഥമിക വിദ്യാഭ്യാസം മാത്രം നേടാന് കഴിഞ്ഞ ഒരു ഹതഭാഗ്യനാണ് ഞാന് . പിന്നീട് പഠിക്കാന് മാത്രമായി ഞാന് അലഞ്ഞു നടന്നിട്ടുണ്ട് . മദ്രാസ് കന്നിമാറ ലൈബ്രറിയില് പോയി രാവിലെ മുതല് വൈകുന്നേരം വരെ ഇരുന്ന് വര്‍ഷങ്ങളോളം വായിച്ചിട്ടുണ്ട് . ഈ പ്രപഞ്ചവും പ്രകൃതിയും എന്ത് എന്തുകൊണ്ട് എന്ന് അറിയാനുള്ള അടങ്ങാത്ത ജിജ്ഞാസ നിമിത്തം . എന്റെ കലാലയ ജീവിതമായിരുന്നു അത്. വിശപ്പ് മാത്രമായിരുന്നു എന്റെ സഹപാഠി . അന്ന് മനസ്സിലാക്കിയ കാര്യങ്ങളാണ് ഒരവസരം കിട്ടിയപ്പോള് ഇന്നെഴുതുന്നത് . ആയിരക്കണക്കിന് ശാസ്ത്രജ്ഞന്മാര് സ്വന്തം ജീവിതം വിസ്മരിച്ചു കൊണ്ട് കണ്ടെത്തിയ ശാസ്ത്ര സത്യങ്ങളില് നിന്ന് ജനങ്ങളും പുതിയ തലമുറയും അകന്നു പോകുന്നത് കാണുമ്പോള് എന്തെന്നില്ലാത്ത ദു:ഖം തോന്നുന്നു. അതാണീ ബ്ലോഗിന്നാധാരം . ഒരായിരം നന്ദിയും സ്നേഹവുമുണ്ട് ; പ്രചോദനം തരുന്ന നല്ല വാക്കുകള്‍ക്ക് !!\nപ്രിയ ബാജി നന്ദി .... നന്ദി !!\nപ്രിയ പ്രമോദ് ,\nതെറ്റ് ചൂണ്ടിക്കാട്ടിയതില് നന്ദി പറയാന് എനിക്ക് വാക്കുകളില്ല . ഞാന് ഒരു തയ്യാറെടുപ്പുമില്ലാതെ ഒറ്റയടിക്ക് ഇരുന്ന് ടൈപ്പ് ചെയ്ത് പബ്ലിഷ് ചെയ്യുകയാണ് . അതുകൊണ്ട് തെറ്റ് പറ്റുക സ്വാഭാവികം . തുടര്‍ന്നും പ്രമോദിന്റെ പരിശോധനം ഞാന് സ്നേഹപൂര്‍വ്വം ആവശ്യപ്പെടുന്നു .\nഏറ്റവും വലിയ ധനമാണ് അറിവ്. അറിവുള്ളവന് ധനവാനാണ്. കൂടുതല് എഴുതുക.\nവളരെ നല്ലൊരു ഉദ്യമം.എന്തു ലളിതമായാണ് താങ്കള് ശാസ്ത്രത്തെ വിശദീകരിക്കുന്നത്!പേരു പോലെ തന്നെ - for the people.പണ്ട് പഠിച്ച് മറന്ന കാര്യങ്ങള് പൊടി തട്ടിയെടുക്കാന് സഹായിച്ചു..വളരെ നന്ദി.കൂടുതല് പ്രതീക്ഷയോടെ...\nAugust 31, 2007 at 5:36 PM\nഅത്രവല്യ പിടിയില്ലാത്ത വിഷയം ആണ് കെമിസ്റ്റ്രി.\nഇനി ഇതു നോക്കി പഠിക്കാന് ശ്രമിക്കാം പുറകിലെ ബെഞ്ചില് ഒരു സീറ്റ് ഒഴ്ഴിച്ചിട്ടേയ്യ്ക്കൂ\nമെന്‍ഡലിയഫ് ആയില്ലെങ്കിലും “മെന്റല്“ ആകെനെങ്കിലും ശ്രമിക്കാം :)\nപ്രിയപ്പെട്ട കൈപ്പള്ളീ , ഇവിടെ വന്ന് ഒന്ന് പുഞ്ചിരിച്ച് പോയതില് അളവറ്റ സന്തോഷമുണ്ട്.\nഹൃദ്യമായ വാക്കുകള്‍ക്ക് മാവേലി കേരളത്തോട് കടപ്പാട് ....\nസഞ്ജുവിനോട് വാത്സല്യത്തോടൊപ്പം നന്ദിയും !\nപ്രിയമുള്ള ഡിങ്കന് ,\nപിന്‍ബെഞ്ചില് ഇരുന്നാല് ഞാന് പിന്നെ ആരുടെ മുഖത്ത് നോക്കി സംസാരിക്കും? കെമിസ്ട്രി മാത്രമല്ല , ബയോളജിയും ഫിസിക്സും മേത്ത്‌സും ഹിസ്റ്ററിയും എല്ലാം വീണ്ടും പഠിക്കണം. പ്ലീസ് ... ! തുടര്‍പഠനം നമുക്ക് ജീവിതത്തില് വിജയമേ ഉണ്ടാക്കൂ .. ഞാന് എന്റെ സ്വന്തം അനുഭവത്തില് നിന്നാണ് പറയുന്നത്.\nവളരെ ശ്ലാഘനീയമായ ശ്രമമാണിത്. പാരഗ്രാഫ് തിരിച്ച് എഴുതിയാല് ഉപകാരമായിരുന്നു.\nAugust 31, 2007 at 10:44 PM\nഎന്ത് പഠിക്കുമ്പോഴും എന്തിനാണ് ഇത് പഠിക്കുന്നത്, നിത്യജീവിതത്തില് ഇതിന്റെ ആപ്ലിക്കേഷന് എവിടെയാണ് എന്നൊക്കെ മനസ്സിലാക്കി പഠിച്ചാല് പഠിക്കാന് താല്‍പര്യവും വരും, പഠിക്കുന്നത് മനസ്സിലാവുകയും ചെയ്യും.\nഉദാഹരണത്തിന് എന്തിനാണ് നമ്മള് പീരിയോഡിക് ടേബിളിനെപ്പറ്റി പഠിക്കുന്നത്? അത് പഠിക്കുന്നതുകൊണ്ടുള്ള ഗുണമെന്താണ്? എന്നൊക്കെ മനസ്സിലാക്കിക്കാന് പറ്റിയാല്... അതില് നിന്നും പീരീയോഡിക് ടേബിളിലെ ഓരോ എലിമന്റിനും നമ്മുടെ നിത്യജീവിതത്തിലുള്ള സ്വാധീനവും, ഓക്സിജന്റെ പ്രാധാന്യവും ഓസോണിന്റെ പ്രാധാന്യവും ഹൈഡ്രജന്റെ പ്രാധാന്യവും ഹൈഡ്രജന് ഫ്യൂവലിന്റെ പ്രാധാന്യവുമൊക്കെയായി പരിസ്ഥിതിയും ആള്‍ട്ടര്‍നേറ്റ് എനര്‍ജിയുമൊക്കെയായി... അപ്പോള് പഠിക്കുന്നവര് കൂടുതല് ചിന്തിക്കുകയും ചെയ്യും.\nതാങ്കളുടെ ശ്രമങ്ങള് തുടരാന് എല്ലാവിധ ആശംസകളും.\nAugust 31, 2007 at 11:02 PM\nഅനുമോദനീയമായ ഉദ്യമം. അറിവിന്റെ പഴങ്ങള് പഥികര്‍ക്കെല്ലാം കൊഴിക്കുന്ന ഒരു വൃക്ഷമായി ഈ ബ്ലോഗ് ഇവിടെ പന്തലിക്കട്ടെ\nSeptember 1, 2007 at 2:11 AM\nസുകുമാരന് മാഷേ, തികച്ചും അവസരോചിതമായി, ഈ ബ്ലൊഗ്. അഭിനന്ദനങള്, നന്ദി.\nnjaan Vaayichu .K.P\nEnikku Chemitry yum, Physics um pande pattilla..\nmay be because the way my teachers has taken the class was so boring, And they made me to think that its for only, who wants to become Doctor or Engineer.\nKeralathil oru malayalam medium schoolil padichathinteyaaney..\nSo nammalu athu vittu..\nPakshe njaan ithu vaayikkam tto..\nSimple Bashayil K.P ezhuthiyttundu..\nLet me start my schooldays :)\nവളരെ നന്നായിട്ടുണ്ട് ആവര്ത്തന പട്ടികയുടെ ചരിത്രം ഒന്നു വിശദമാക്കാമൊ\nJ.Mandumpal Ph.D said...\nWell written. Those who are interested can go through " the men who made new Physics" written by Barbara Lovett Cline:agood introduction to the non specialists.\nവന്നു, വായിച്ചു, ഇഷ്ടായി\nAsaScientist/Chemist myself, I really liked it. Science and Periodic table can not be explained simpler...Great Job\nതാങ്കളുടെ ഉദ്യമം വളരെ പപ്രശംസനീയമാണ്. എന്തുകൊണ്ടാണ് തുടരാതിരിക്കുന്നത് ?\nസുകുമാരേട്ടാ.....ന്യൂട്രോണിന്റെയും പ്രോട്ടോണിന്റെയും എണ്ണം കൂട്ടിയാൽ അണുഭാരം കിട്ടണ്ടതല്ലേ....Kr ന്റെ കേന്ദ്രത്തില് 36 പ്രോട്ടോണുകളും 48 ന്യൂട്രോണുകളും ഉണ്ട് അപ്പോൾ അവ കൂട്ടി 84 എന്നല്ലെ അണുഭാരം കിട്ടണ്ടത്..പിന്നെ എന്തനു പീരിയോഡിക് ടേബിലിൽ ഒക്കെ 83.80 എന്നു കാണുന്നത്...എന്ത് കൊണ്ടാണ് .20 ന്റെ വ്യത്യാസം..??


പയ്യന്നൂര്: വിയ്യൂരിലെയും കണ്ണൂരിലെയും സെന്‍ട്രല് ജയിലുകളില് തടവുകാര്‍ക്ക് ഒരു പരിശീലകനുണ്ട്-കിഷോര് കുമാര്. ഇപ്പോള് ബി.പി.സി.എല്ലിന്റെ താരവും ഇന്ത്യന് താരവും ക്യാപ്റ്റനുമായിരുന്ന കിഷോര് കുമാര്. പയ്യന്നൂരില് നടക്കുന്ന അഖിലേന്ത്യാ വോളിയില് ബി.പി.സി.എല്ലിന്റെ ടീമിനൊപ്പം കിഷോര് കുമാര് കളത്തിലിറങ്ങുമ്പോള് ഗാലറികള് ഇളകുന്നു. കിഷോര് എന്ന വിളി ഉയരുന്നു. കാരണം പയ്യന്നൂരില് മുന്‍പു നടന്ന ടൂര്‍ണമെന്റുകളില് കിഷോര് കുമാറിന്റെ തകര്‍പ്പന...\tRead more\nതൃക്കരിപ്പൂര്: കാസര്‍കോട് ജില്ലാ ഫുട്!ബോള് അസോസിയേഷന് എ ഡിവിഷന് ചാമ്പ്യന്‍ഷിപ്പില് തൃക്കരിപ്പൂര് ആക്മി ജേതാക്കളായി. ഫൈനലില് നോര്‍ത്ത് സോണ് തളങ്കര ബ്ലേസ് ടീമിനെ ഒന്നിനെതിരെ നാലുഗോളുകള്‍ക്കാണ് പരാജയപ്പെടുത്തിയത്. ഫൈനലിലെ മികച്ച കളിക്കാരനായി ആക്മിയിലെ എം.മോഹനനെ തിരഞ്ഞെടുത്തു. വിജയികള്‍ക്ക് ജില്ലാപഞ്ചായത്ത് പ്രസിഡന്റ് എ.ജി.സി.ബഷീര് സമ്മാനങ്ങള് വിതരണം ചെയ്തു. ചടങ്ങില് വീരമണി ചെറുവത്തൂര് അധ്യക്ഷത വഹിച്ചു. ഡി.എഫ്.എ. സെക്രട്ടറി കെ. കുമാര...\tRead more\nഷാര്‍ജ: പാകിസ്താന് മുന് ക്യാപ്റ്റനും ആള്‍റൗണ്ടറുമായ ഷാഹിദ് അഫ്രീദി അന്താരാഷ്ട്ര ക്രിക്കറ്റില് നിന്ന് പൂര്‍ണ്ണമായും പടിയിറങ്ങി. ടെസ്റ്റ്,എകദിന ക്രിക്കറ്റില് നിന്ന് നേരത്തെ വിരമിച്ച അഫ്രീദി ഇപ്പോള് ട്വന്റി-20 യോടും വിടപറഞ്ഞാണ് നീണ്ട 21 വര്‍ഷത്തെ കരിയര് അവസാനിപ്പിക്കുന്നത്. 2010 ല് ടെസ്റ്റില് നിന്ന് വിരമിച്ച 36 കാരനായ അഫ്രീദി 2015 ലോകകപ്പോടെ ഏകദിന ക്രിക്കറ്റും ഉപേക്ഷിച്ചിരുന്നു. പിന്നീട് പാക് ട്വന്റി-20 ടീമില് തു...\tRead more\nപയ്യന്നൂര്: ടി ഗോവിന്ദന് ട്രോഫി ആള് ഇന്ത്യ ഇന്‍വിറ്റേഷന് വോളി പ്രചാരണത്തിന്റെ ഭാഗമായി സഞ്ചരിക്കുന്ന രഥം പ്രയാണമാരംഭിച്ചു. ജില്ലാ പഞ്ചായത്ത് വൈസ് പ്രസിഡന്റ് പി.പി ദിവ്യ ഫഌഗ് ഓഫ് ചെയ്തു. വി നാരായണന് അധ്യക്ഷനായി. സംഘാടക സമിതി ചെയര്‍മാന് ടി.ഐ മധുസൂദനന്, പി ജയന്, പ്രൊഫ. കെ രാജഗോ പാലന് സംസാരിച്ചു. 26 മുതല് മാര്‍ച്ച് അഞ്ചുവരെ നടക്കുന്ന വോളി പ്രചാരണ ശില്‍പം പയ്യന്നൂര് പുതിയ ബസ് സ്റ്റാന്റ് പരിസരത്ത് സംഘാടക സമിതി ചെയര്‍മാന് ടി.ഐ മധുസൂദനന...\tRead more\n ഹൈദരാബാദ്: ബംഗ്ലാദേശിനെതിരായ ടെസ്റ്റില് ഇന്ത്യക്ക് 208 റണ്‍സ് വിജയം. ഇന്ത്യ മുന്നോട്ടുവെച്ച 459 റണ്‍സിന്റെ വിജലക്ഷ്യത്തിലേക്ക് ബാറ്റേന്തിയ ബംഗ്ലാദേശ് 250 റണ്‍സിന് എല്ലാവരും പുറത്തായി. സ്പിന്നര്‍മാരായ രവീന്ദ്ര ജഡേജയും ആര്.അശ്വിനും നാല് വിക്കറ്റ് വീതം വീഴ്ത്തിയാണ് ഇന്ത്യക്ക് വിജയമൊരുക്കിയത്. മൂന്നിന് 103 എന്ന നിലയില് അവസാന ദിനം ബാറ്റിങ് പുനരാരംഭിച്ച സന്ദര്‍ശകര്‍ക്ക് മൂന്നു റണ്‍സ് കൂട്ടിച്ചേര്‍ത്തപ്പോള് തന്നെ നാലാം വിക്കറ്റ് നഷ്ടമായി.22...\tRead more\nതിരുവനന്തപുരം: മുന് ഇന്ത്യന് നായകന് ഐ.എം വിജയന്റെ പേരില് തൃശൂര് ലാലൂരില് ഇന്‍ഡോര് സ്റ്റേഡിയവും സ്‌പോര്‍ട്‌സ് കോംപ്ലക്‌സും സര്‍ക്കാര് നിര്‍മിക്കുന്നു. 70 കോടി ചെലവഴിച്ചാണ് സ്‌പോര്‍ട്‌സ് കോംപ്ലക്‌സും ഇന്‍ഡോര് സ്റ്റേഡിയവും ഒരുക്കുന്നതെന്നു കായിക മന്ത്രി എ.സി മൊയ്തീന് പറഞ്ഞു. ലാലൂരില് കോര്‍പറേഷന് സര്‍ക്കാരിനു കൈമാറിയ 15 ഏക്കറോളം സ്ഥലത്ത് കിഫ്ബില് ഉള്‍പ്പെടുത്തിയാണ് ഐ.എം വിജയന്റെ പേരില് പദ്ധതി നടപ്പാക്കുന്നത്. മള്‍ട്ടിപര്‍പ്പസ് ഇന...\tRead more


മോഹന്‍ലാലിനൊപ്പം അഭിനയിക്കാന് ഏറെയിഷ്ടമെന്ന് അനൂപ് മേനോന്! അതിന് പിന്നിലെ കാരണം ഇതാണെന്ന് താരം! Anoop Menon Talking About Mohanlal - Malayalam Filmibeat\nബിഗ് ബ്രദറില് മോഹന്‍ലാലിന്റെ സഹോദരനായി അഭിനയിച്ചതിന്റെ സന്തോഷം പങ്കുവെച്ച് എത്തിയിരിക്കുകയാണ് അനൂപ് മേനോന്. അദ്ദേഹത്തിനൊപ്പം അഭിനയിക്കാന് ലഭിക്കുന്ന അവസരങ്ങളെല്ലാം കൃത്യമായി വിനിയോഗിക്കാറുണ്ട്. ഒരുപാട് അനുഭവങ്ങളും കഥകളുമൊക്കെ പറയാനുണ്ടാവും അദ്ദേഹത്തിനെന്നും താരം പറയുന്നു. ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തിനിടയിലാണ് താരം വിശേഷങ്ങള് പങ്കുവെച്ചത്. വിഷ്ണു എന്ന കഥാപാത്രത്തെയാണ് ബിഗ് ബ്രദറില് അവതരിപ്പിക്കുന്നത്. സഹോദരനെ ഒരുപാട് ഇഷ്ടപ്പെടുന്ന തരത്തിലുള്ള കഥാപാത്രമാണ്. മികച്ച കഥാപാത്രത്തെയാണ് തനിക്ക് സംവിധായകന് നല്‍കിയത്.\nസിദ്ദിഖിന്റെ സംവിധാനത്തിലൊരുങ്ങുന്ന സിനിമയില് അഭിനയിക്കുകയെന്ന മോഹം വളരെ മുന്‍പേയുണ്ടായിരുന്നു. റാം റാജി റാവു സ്പീക്കിംഗ്, ഗോഡ് ഫാദര് തുടങ്ങിയ സിനിമകള് തനിക്കേറെ പ്രിയപ്പെട്ടവയാണെന്നും അനൂപ് മേനോന് പറയുന്നു. അദ്ദേഹത്തിന്റെ ചിത്രങ്ങളില് നിന്നും ഒരുപാട് കാര്യങ്ങള് പഠിക്കാനുണ്ട്. സംവിധായകന്റെ ക്ഷമയെക്കുറിച്ചും താരം വാചാലനായിരുന്നു. കുറച്ച് ടേക്കുകളെടുത്തിട്ടും ശരിയാവാതെ വരുമ്പോള് താനാണെങ്കില് ചില അഡ്ജസ്റ്റ്‌മെന്റുകള് ചെയ്യുമെന്നും എന്നാല് അദ്ദേഹം മനസ്സില് കരുതിയത് കിട്ടുന്നത് വരെ പ്രയത്‌നിക്കുന്ന പ്രകൃതക്കാരനാണ്.\nകനല്, പകല്‍നക്ഷത്രങ്ങള്, മുന്തിരിവള്ളികള് തളിര്‍ക്കുമ്പോള് തുടങ്ങിയ സിനിമകളില് മോഹന്‍ലാലും അനൂപ് മേനോനും ഒരുമിച്ച് അഭിനയിച്ചിരുന്നു. മിനിസ്‌ക്രീനില് നിന്നും ബിഗ് സ്‌ക്രീനിലേക്കെത്തിയ അനൂപ് മേനോന് മികച്ച സ്വീകാര്യതയാണ് ലഭിച്ചുകൊണ്ടിരിക്കുന്നത്. അഭിനയത്തിന് പുറമെ സംവിധാനത്തിലും താല്‍പര്യമുണ്ടെന്ന് വ്യക്തമാക്കിയ താരം കിങ് ഫിഷിലൂടെയാണ് സംവിധാനത്തിലേക്ക് തിരിഞ്ഞത്.\nRead more about: anoop menon mohanlal അനൂപ് മേനോന് മോഹന്‍ലാല്\nAnoop Menon Talking About Mohanlal


സുസുക്കി ജിംനി ഈ വര്‍ഷം നവംബറില് ഇന്ത്യന് വിപണിയില് എത്തുമെന്ന് റിപ്പോര്‍ട്ട് – Tip of India News\nആഭ്യന്തര വിപണിയിലെ അരങ്ങേറ്റം 5-ഡോർ ഫോർമാറ്റിലായിരിക്കുമെന്ന് കഴിഞ്ഞ ഏതാനും ആഴ്ചകളായി റിപ്പോർട്ടുകൾ പുറത്തു വരുന്നുണ്ട്. ഇങ്ങനെയെങ്കിൽ, മിനി എസ്‌യുവിയുടെ മനോഹാരിത നിലനിർത്താൻ കമ്പനിക്ക് സാധിച്ചേക്കില്ല. നിലവിൽ എല്ലാ ഡ്രൈവിംഗ് സാഹചര്യത്തിന് അനുയോജ്യമായ രീതിയിലാണ് കോം‌പാക്‌ട്, ത്രീ-ഡോർ ജിംനി ഒരുക്കിയിരിക്കുന്നത്.\nസുരക്ഷക്കായി രണ്ട് SRS എയർബാഗുകൾ, എബി‌എസ് വിത്ത് സ്റ്റെബിലിറ്റി കൺട്രോൾ പ്രോഗ്രാം എന്നിവ ജിംനി എസ്‌യുവിയിൽ ഉൾപ്പെടുത്തിയിരിക്കുന്നു. കൂടാതെ ‘സുസുക്കി സേഫ്റ്റി സപ്പോർട്ട്’ എന്നറിയപ്പെടുന്ന പുതിയ സുരക്ഷാ സ്യൂട്ടും കമ്പനി വാഹനത്തിൽ അടുത്തിടെ അവതരിപ്പിച്ചിരുന്നു. ഇന്ത്യയിൽ എത്തിയാൽ ഏകദേശം ഏഴ് മുതൽ എട്ട് ലക്ഷം രൂപ വരെയായിരിക്കും ജിംനിയുടെ എക്സ്ഷോറൂം വില.\nമഹീന്ദ്രയുടെ കോപാക്ട് എസ്യുവി മോഡലായ XUV300 ക്രാഷ് ടെസ്റ്റില് അഞ്ച് സ്റ്റാര് റേറ്റിങ് സ്വന്തമാക്കി


Kochi Infopark IT exports grow by Rs 1000 Crores during pandemic.\n08:40:52 PM IST\nBusiness >> Business News\nPosted on: 7/7/2021 8:20:20 PM\nകോവിഡ് കാലത്തും ഇന്‍ഫോപാര്‍ക്കിന് നേട്ടം; ഐടി കയറ്റുമതിയില് 1000 കോടിയിലേറെ വര്‍ധന.\nകൊച്ചി: കോവിഡ് സൃഷ്ടിച്ച പ്രതികൂല സാഹചര്യങ്ങളിലും ഐടി കയറ്റുമതി രംഗത്ത് കൊച്ചി ഇന്‍ഫോപാര്‍ക്കിന് നേട്ടം. ഇവിടെ പ്രവര്‍ത്തിക്കുന്ന ഐടി കമ്പനികളില് നിന്നുള്ള ആകെ കയറ്റുമതി 6310 കോടി രൂപയായി വര്‍ധിച്ചു. മുന് വര്‍ഷം ഇത് 5200 കോടി രൂപയായിരുന്നു. കഴിഞ്ഞ ഡിസംബര് വരെ ലഭ്യമായ കണക്കുകള് പ്രകാരം 1,110 കോടി രൂപയാണ് വര്‍ധന. 415 കമ്പനികളാണ് ഇന്‍ഫോപാര്‍ക്കിലെ വിവിധ കാമ്പസുകളിലായി പ്രവര്‍ത്തിക്കുന്നത്. കോവിഡ് കാലത്തു മാത്രം 40ലേറെ കമ്പനികളാണ് ഇന്‍ഫോപാര്‍ക്കില് പുതുതായി പ്രവര്‍ത്തനം ആരംഭിക്കുകയും ഓഫീസ് തുറക്കുകയും ചെയ്തത്. പുതിയ ഇടം തേടി പല കമ്പനികളും കാത്തുനില്‍ക്കുന്നുമുണ്ട്. 18 കമ്പനികള് തങ്ങളുടെ ജീവനക്കാരുടെ എണ്ണം വെട്ടിക്കുറയ്ക്കുകയും പ്രവര്‍ത്തനം അവസാനിപ്പിക്കുകയും ചെയ്‌തെങ്കിലും ഇതിലേറെ കമ്പനികള് ഈ മഹാമാരിക്കാലത്തും പാര്‍ക്കില് പ്രവര്‍ത്തനം ആരംഭിച്ചു. കൂടുതല് അടിസ്ഥാന സൗകര്യ വികസനവും ഇന്‍ഫോപാര്‍ക്കില് അതിവേഗം നടന്നുവരുന്നു. ഈ വര്‍ഷം അവസാനത്തോടെ ആറ് ലക്ഷത്തിലേറെ ചതുരശ്ര അടി കൂടി പുതിയ കമ്പനികള്‍ക്കായി ഒരുങ്ങുന്നുണ്ട്.\n'ഒരു വെല്ലുവിളിയായി വന്ന കോവിഡ് സാങ്കേതിക വിദ്യാ രംഗത്ത് പുതിയ അവസരങ്ങളാണ് തുറന്നുനല്‍കിയത്. ഐടി രംഗത്ത് പ്രവര്‍ത്തിക്കുന്ന ഒട്ടേറെ ഐടി ജീവനക്കാര് കേരളത്തിലേക്ക് തിരിച്ചെത്തുന്നുണ്ട്. വര്‍ക്ക് ഫ്രം ഹോം രീതിയിലും അല്ലാതേയും മലയാളികളായ നിരവധി പേര് ഈ പുതിയ സാഹചര്യത്തില് കേരളത്തെ ഒരു സുരക്ഷിത ഇടമായി കാണുകയും ഇവിടെ തന്നെ ജോലി ചെയ്യാനും താല്‍പര്യപ്പെടുന്നു. ഇവര്‍ക്കു വേണ്ടി കേരളത്തിലേക്ക് പ്രവര്‍ത്തനം വിപുലപ്പെടുത്താന് തയാറായി ബെംഗളുരു, ചെന്നൈ, മുംബൈ എന്നിവിടങ്ങളിലെ ബഹുരാഷ്ട്ര ഐടി കമ്പനികള് താല്‍പര്യം പ്രകടിപ്പിച്ചിരിക്കുന്നു. ഇത് ഇന്‍ഫോപാര്‍ക്ക് ഉള്‍പ്പെടെ കേരളത്തിലുടനീളമുള്ള ഐടി പാര്‍ക്കുകള്‍ക്ക് പുത്തനുണര്‍വേകുന്നതാണ്,' ഇന്‍ഫോപാര്‍ക്ക് സി.ഇ.ഒ ജോണ് എം. തോമസ് പറഞ്ഞു.\nകോവിഡ് പശ്ചാത്തലത്തില് സുരക്ഷിത തൊഴില് അന്തരീക്ഷം ഒരുക്കുന്നതിന് ഐടി ജീവനക്കാര്‍ക്കും അവരുടെ കുടുംബാംഗങ്ങള്‍ക്കും ഇന്‍ഫോപാര്‍ക്കിന്റെ നേതൃത്വത്തില് മെഗാ വാക്‌സിനേഷന് ക്യാമ്പ് നടത്തിയിരുന്നു. വിവിധ കമ്പനികളുടെ നേതൃത്വത്തിലും വാക്‌സിനേഷന് നടന്നു. ഇതോടെ ഇപ്പോള് ഇന്‍ഫോപാര്‍ക്കിലെത്തുന്ന ഏതാണ്ട് എല്ലാ ജീവനക്കാര്‍ക്കും ഒന്നാം ഘട്ട വാക്‌സിന് ലഭിച്ചു. ഐടി കമ്പനികള് തങ്ങളുടെ ജീവനക്കാരില് ഏറിയ പങ്കിനേയും താല്‍ക്കാലികമായി വര്‍ക്ക് ഫ്രം ഹോം രീതിയിലേക്ക് മാറ്റിയിരിക്കുകയാണ്. പരിമിത എണ്ണം ജീവനക്കാര് മാത്രമാണ് ഇപ്പോള് കാമ്പസിലെത്തുന്നത്.


പൃഥ്വിരാജ് നായകനാകുന്ന സയൻസ് ഫിക്ഷന് ചിത്രം ‘നയൻ’\nസയൻസ് ഫിക്ഷൻ ഗണത്തിൽപ്പെടുന്ന പൃഥ്വിരാജ് നായകൻ ആകുന്ന പുതിയ ചിത്രമാണ് നയൻ (ഒൻപത്). ഇന്നുരാവിലെ തന്റെ ഒഫീഷ്യൽ ഫേസ്ബുക് പേജ് വഴി പൃഥ്വിരാജ് ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തുവിട്ടു. പ്രശസ്ത സംവിധായകൻ കമലിന്റെ മകനായ ജെനൂസ് മുഹമ്മദ് ഈ ചിത്രത്തിന്റെ സംവിധാനവും തിരക്കഥയും നിർവഹിക്കുന്നു. ജെനൂസിന്റെ രണ്ടാമത്തെ ചിത്രമാണ് നയൻ. ഇതിനു മുൻപ് ദുൽഖർ സൽമാനെ നായകനാക്കി ‘100 ഡേയ്സ് ഓഫ് ലവ്’ എന്നൊരു ചിത്രം സംവിധാനം ചെയ്തിരുന്നു.\nപൃഥ്വിരാജിൻറെ സ്വന്തം നിർമ്മാണ കമ്പനി ‘പൃഥ്വിരാജ് പ്രൊഡക്ഷൻസ്’, ലോകത്തിലെ തന്നെ വലിയ ഒരു പ്രൊഡക്ഷൻ കമ്പനികളിൽ ഒന്നായ ‘സോണി പിക്ചേഴ്സും’ ചേർന്നാണ് ഈ ചിത്രം നിർമ്മിക്കുന്നത്. പൃഥ്വിരാജിൻറെ ഭാര്യ സുപ്രിയ മേനോൻ തന്റെ ആദ്യ നിർമ്മാണ സംഭരംഭത്തിന് ഈ ചിത്രത്തിലൂടെ തുടക്കം കുറിക്കുകയാണ്. ആമേൻ, ഡബിൾ ബാരൽ എന്നീ ചിത്രങ്ങളിലൂടെ ശ്രെദ്ധേയനായ അഭിനന്ദൻ രാമാനുജനാണ് ഈ ചിത്രത്തിന്റെ ഛായാഗ്രഹണം നിർവഹിക്കുന്നത്. ഷാൻ റഹ്‌മാൻ ഈ ചിത്രത്തിന്റെ സംഗീതം നിർവഹിക്കുന്നു. അങ്കമാലി ഡയറീസ്, ചാർളി, വില്ലൻ തുടങ്ങിയ ഹിറ്റ് ചിത്രങ്ങളുടെ എഡിറ്റർ ഷമീർ മുഹമ്മദാണ് ഈ ചിത്രത്തിന്റെ എഡിറ്റിംഗ് കൈകാര്യം ചെയ്യുന്നത്.\nവളരെ ഏറെ പ്രതീക്ഷ തരുന്നതാണ് ചിത്രത്തിനെ പോസ്റ്റർ. ഒരു സയൻസ് ഫിക്ഷൻ ചിത്രം എന്ന വാർത്ത മലയാളി പ്രേക്ഷകരെ ഒന്നടങ്കം ആകാംക്ഷയിൽ എത്തിച്ചിരിക്കുകയാണ്. ചിത്രത്തിലെ മറ്റു കഥാപാത്രങ്ങളെ കുറിച്ചുള്ള വിവരങ്ങൾ ഇതുവരെ പുറത്തു വിട്ടിട്ടില്ല.\n“ഞാൻ ഏറ്റവും കൂടുതൽ വിഷമിച്ചുപോയത് ആ ചിത്രത്തിലാണ്…ആദ്യം വിചാരിച്ചത് ചാന്തുപൊട്ടാണ് ഏറ്റവും ടെൻഷൻ തന്ന ചിത്രമെന്ന്, പക്ഷെ…” ജനപ്രിയനായകൻ ദിലീപ് മനസ്സുതുറക്കുന്നു !!


പശുക്കള്‍ക്കായി യോഗി ആദിത്യനാഥ്, അലഞ്ഞു തിരിയുന്ന പശുക്കളുടെ 'ഉന്നമനത്തിനായി' ഗൗ കല്യാണ് സെസ് | Uttarpradesh government implementing new cess for wandering cows in the state. - Malayalam Oneindia\nUpdated: Wed, Jan 2, 2019, 16:07 [IST]\nപശുക്കളുടെ 'ഉന്നമനത്തിനായി' യോഗി | Oneindia Malayalam\nഉത്തര്‍പ്രദേശ്: ഗോശാലകള്‍ക്ക് ശേഷം പശുക്കള്‍ക്ക് പുതിയ പദ്ധതിയുമായി ഉത്തര്‍പ്രദേശ് ഗവണ്‍മെന്റ. യോഗി ആദിത്യനാഥ് ഗൗ കല്യാണ് സെസ് ആണ് പുതുതായി ആരംഭിക്കുന്നത്. അലഞ്ഞുതിരിയുന്ന പശുക്കള്‍ക്ക് വേണ്ടിയാണ് പുതിയ പദ്ധതി. എക്‌സൈസ് തീരുവ 0.5 ശതമാനം കൂട്ടി സംസ്ഥാനത്തെ അലഞ്ഞ് തിരിയുന്ന പശുക്കള്‍ക്ക് താവളമൊരുക്കുകയാണ് ചെയ്യുന്നത്.\nഎക്‌സൈസ് തീരുവ വര്‍ധിപ്പിക്കുന്നതോടെ ഉത്തര്‍പ്രദേശില് മദ്യത്തിന്റെ വില വര്‍ധിക്കും. എക്‌സൈസ് പരിധിയില് വരുന്ന ഏതിനൊക്കെ വില വര്‍ധനവ് ഉണ്ടാകുമെന്ന് തീരുമാനായില്ല. ഗവണ്‍മെന്റ് ഏജന്‍സികള് ശേഖരിക്കുന്ന ടോള് ടാക്‌സും വര്‍ധിപ്പിക്കാനാണ് തീരുമാനം. സംസ്ഥാനത്തെ നിര്‍മാണ കമ്പനികളായ യുപി സ്റ്റേറ്റ് കണ്‍സ്ട്രക്ഷന് ആന്റ് ഇന്‍ഫ്രാസ്ട്രക്ചര് ഡെവലപ്‌മെന്റ് കോര്‍പ്പരേഷന്, യുപി സ്റ്റേറ്റ് ബിരിഢ്ജ് കോര്‍പ്പറേഷന്, എന്നിവയുടെ ടോള് ആണ് വര്‍ധിപ്പിക്കുക.\nജനുവരി ഒന്നിന് ഉത്തര്‍പ്രദേശ് കാബിനറ്റാണ് ഗൗവന്‍ശ് ആശ്രയ് അസ്തല്‍സ് എന്ന പദ്ധതി അലഞ്ഞ് തിരിയുന്ന പശുക്കളുടെ സംരക്ഷണത്തിനായി നടപ്പിലാക്കുന്നത്. പദ്ധതിയുടെ ഭാഗമായി താത്കാലിക ഗോശാലകള് സംസ്ഥാനത്ത് എല്ലാ ഗ്രാമങ്ങള്, പഞ്ചായത്ത്, മുനിസിപ്പാലിറ്റികള് എന്നിവിടങ്ങളില് സ്ഥാപിക്കും. ഈ ഗോശാലകളെല്ലാം ഗ്രാമീണതൊഴിലുറപ്പ് പദ്ധതിയുടെ ഭാഗമായാണ് നിര്‍മിക്കുക.\nഎല്ലാ ജില്ലകളിലും 1000 പശുക്കളെ ഉള്‍ക്കൊള്ളും വിധത്തിലായിരിക്കും ഗോശാലകളുടെ നിര്‍മാണം. നിരവധി ആളുകളാണ് പശുക്കളെ വഴിയില് ഉപേക്ഷിക്കുന്നത്. ഇതിന് ശാശ്വതമായ പരിഹാരമാണ് ഗൗ കല്യാണ് സെസ് വഴി നടപ്പിലാക്കുന്നത്.\nഉത്തര്‍പ്രദേശ് മൃഗസംരക്ഷണ വകുപ്പുമായി ചേര്‍ന്ന് നടപ്പിലാക്കുന്ന ആശ്രയ് അസ്തല് സുസ്ഥിരവികസന മാതൃകയാണ് സ്വീകരിച്ചത്. അലഞ്ഞ് തിരിയുന്ന പശുക്കള്‍ക്ക് കൂടുതല് ശ്രദ്ധ നല്കണമെന്ന് ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ് ഉദ്യോഗസ്ഥര്‍ക്ക നിര്‍ദേശം നല്കിയിരുന്നു. ഇതോടൊപ്പം കൈയേറിയ സ്ഥലങ്ങള് ഒഴിപ്പിച്ച് പശുക്കള്‍ക്കായി മേച്ചില്‍പുറങ്ങള് ഒരുക്കണമെന്നും ഇത്തരം കൈയേറ്റങ്ങള്‍ക്കെതിരെ കടുത്ത നടപടികള് സ്വീകരിക്കണമെന്നും യോഗി ഉത്തരവിട്ടിട്ടുണ്ട്.\nuttar pradesh yogi adityanath cow government യോഗി ആദിത്യനാഥ് പശു ബിജെപി\nUttarpradesh government implementing new cess for wandering cows in the state.


'വനനിയമം വനത്തിന്, റവന്യൂ ഭൂമി ഞങ്ങളുടേത്: പമ്പാവാലി നേടിയതൊന്നും ആരുടെയും ഔദാര്യമല്ല' | Farmers and Forest Department Conflict\nമനോരമ ലേഖകൻ March 08, 2021 01:33 PM IST\nപമ്പാവാലി ഐത്തല പടിക്കു സമീപം നിലം പൊത്താറായ ചരിവുകാലായിൽ റുക്കിയാ ബീവിയുടെ വീട്. ചിത്രം. മനോരമ\nമലയോര കര്‍ഷകരും വനംവകുപ്പും തമ്മില് തുടര്‍ന്നുപോരുന്ന സംഘര്‍ഷങ്ങളില് ഏറ്റവും ഒടുവിലത്തേതാണ് കഴിഞ്ഞദിവസം വാര്‍ത്തയില് ഇടംപിടിച്ചത്. ഇടിഞ്ഞുപൊളിഞ്ഞു വീഴാറായ വീടിന് കതകുണ്ടാക്കാന് നാട്ടുകാരുടെ സഹായത്തോടെ പ്ലാവ് വെട്ടിയ വീട്ടമ്മയ്‌ക്കെതിരേയാണ് കഴിഞ്ഞ ദിവസം വനംവകുപ്പ് കേസെടുത്തത്. തടിയും പിടിച്ചെടുത്തു.\nറാന്നി റേഞ്ചിലെ കണമല ഫോറസ്റ്റ് സ്‌റ്റേഷന് പരിധിയിലെ ചരിവുകാലായില് റുക്കിയ ബീവിക്കാണ് ഈ ദുരവസ്ഥ. പത്താം ക്ലാസില് പഠിക്കുന്ന മകളും പ്ലസ് ടു കഴിഞ്ഞ മകനുമാണ് റുക്കിയയ്‌ക്കൊപ്പം ഈ ഇടിഞ്ഞുപൊളിഞ്ഞു വീഴാറായ വീട്ടില് താമസിക്കുന്നത്. വീടിന് അടച്ചുറപ്പുള്ള വാതില് നിര്‍മിക്കാനായി പ്ലാവ് മുറിച്ച വീട്ടമ്മയ്‌ക്കെതിരേ കേസെടുത്തതില് വലിയ പ്രതിഷേധമാണ് പ്രദേശത്തുയര്‍ന്നത്. ഇന്നലെ വൈകുന്നേരം ആറിന് പമ്പാവാലി തുലാപ്പള്ളിയില് കര്‍ഷക പ്രതിരോധ സദസ് കര്‍ഷക സംഘടനകള് സംഘടിപ്പിക്കുകയും ചെയ്തു.\nകര്‍ഷക പ്രക്ഷോഭങ്ങളുടെ ഒട്ടേറെ ചരിത്രം പറയാനുണ്ട് പമ്പാവാലിക്ക്. പമ്പാവാലി ജനത നേടിയതൊന്നും ആരുടെയും ഔദാര്യമല്ല, പാരുതി നേടിയതാണ്. അതെല്ലാം ചരിത്രത്തിന്റെ ഏടുകളില് സ്ഥാനം പിടിച്ചിട്ടുമുണ്ട്. നേത്യത്വം കൊടുക്കാന് ചങ്കുറപ്പുള്ള ഒരാള് മുന്നില് വന്നാല് ജാതിമത വര്‍ഗവര്‍ണ രാഷ്ട്രീയഭേദമെന്യേ ഒറ്റക്കെട്ടയായി കൂടെ നില്‍ക്കും. ഒരു കാളവണ്ടി പോലും എത്താത്ത കിഴക്ക്-പടിഞ്ഞാറ് പമ്പയാറും തെക്ക്-വടക്ക് അഴുതയാറും കുറുകെ കടന്ന് നടന്നു വന്നിരുന്ന കാലമുണ്ടായിരുന്നു പമ്പാവാലിക്കാര്‍ക്ക്, ഏതാണ്ട് 1995 വരെ.\nനേത്യത്വം കൊടുക്കാന് ഫാ. വടക്കേമുറി (മലനാടച്ചന്) വന്നതോടെ മൂന്ന് പാലങ്ങളും ഏതാണ്ട് 18 കിലോമീറ്റര് റോഡും ടാറിട്ട് പണിതവര് (ഏഷ്യയിലെ ആദ്യത്തെ ഏറ്റവും നീളം കൂടിയ റബ്ബറൈസ്ഡ് റോഡ്). വൈദ്യുതി ഇല്ലാത്ത കാലത്ത് സ്വന്തമായി ഡാം നിര്‍മ്മിച്ച് വൈദ്യുതി ഉല്‍പാദിപ്പിച്ച് 800 കുടുംബങ്ങള്‍ക്ക് വെളിച്ചം എത്തിച്ചവര്.\n2014ല് കേരളം ശ്രദ്ധിച്ച തടിവെട്ട് സമരം\nപാറത്തോട്ടില് ഡാം കെട്ടി കുടിയൊഴിപ്പിക്കല് ഭീഷണി വന്നപ്പോള് സമരങ്ങളിലൂടെ പദ്ധതി തടഞ്ഞവര്. 2014ല് കേരളം ശ്രദ്ധിച്ച തടിവെട്ട് സമരം നടത്തി കര്‍ഷകന്റെ ഭൂമിയിലെ തടി കര്‍ഷകന്റെ മാത്രമാണന്ന് മലയോര കര്‍ഷകരെ ഉത്‌ബോധിപ്പിച്ചവര്. ഈ കര്‍ഷകര് ഒരുമിച്ചു പറയുന്നു, ഞങ്ങള് ഇവിടെ ഇവിടെ ജീവിക്കാനായി ജനിച്ചവരാണ്, ഇവിടെത്തന്നെ ജീവിക്കും. വനനിയമം വനത്തിനുള്ളതാണ്. ഇവിടെ താമസിക്കുന്ന ഞങ്ങള് റവന്യൂ ഭൂമിക്ക് പട്ടയം ലഭിച്ചവരാണ്. അതു ഞങ്ങളുടെ സ്വത്താണ്. അത് സംരക്ഷിക്കാന് ഞങ്ങള് പ്രതിജ്ഞാബദ്ധരാണ്. ഞങ്ങളുടെ സ്വത്ത് പിടിച്ച് വാങ്ങാന് ശ്രമിച്ചാല് ഞങ്ങള് പ്രതികരിക്കും.


സംസ്ഥാന പോലീസ് വോളിബോള് കാഞ്ഞാറില് - Malayalivartha.com Widgets Magazine\nസംസ്ഥാന പോലീസ് വോളിബോള് കാഞ്ഞാറില്\n05 NOVEMBER 2014 10:46 AM IST\nകേരള പോലീസ് ഗെയിംസിനോടനുബന്ധിച്ചുള്ള സംസ്ഥാന വോളിബോള് മത്സരങ്ങള് ആറുമുതല് ഒമ്പതുവരെ ഇടുക്കി ജില്ലയിലെ കാഞ്ഞാറില് നടക്കും. കേരള പോലീസിലെ 13 പോലീസ ്ജില്ലയില്‍നിന്നും എട്ടു ബറ്റാലിയനില്‍നിന്നുമായി 21 ടീം പങ്കെടുക്കും. ഉദ്ഘാടനസമ്മേളനത്തോടനുബന്ധിച്ചുള്ള പൊതുയോഗം എറണാകുളം റേഞ്ച് ഐ.ജി. എം.ആര്.അജിത്കുമാറിന്റെ സാന്നിധ്യത്തില് റോഷി അഗസ്റ്റിന് എം.എല്.എ. ഉദ്ഘാടനംചെയ്യും.\nഒമ്പതിന് സമാപനസമ്മേളനം മന്ത്രി പി.ജെ.ജോസഫ് ഉദ്ഘാടനംചെയ്യും. എ.ഡി.ജി.പി. കെ.പദ്മകുമാര് പങ്കെടുക്കും. ചടങ്ങില് അറിയപ്പെടുന്ന വോളിബോള്‍താരങ്ങളെ ആദരിക്കും. രാവിലെ ആറുമുതല് 11 വരെയും വൈകീട്ട് അഞ്ചുമുതല്9വരെയുമാണ് മത്സരങ്ങള്‍കോഴിക്കോടാണ് നിലവിലുള്ള ചാമ്പ്യന്മാര്. ഇടുക്കിയും വയനാടും തമ്മിലാണ് ഉദ്ഘാടനമത്സരം. ആറാംതിയ്യതി വൈകീട്ട് 4.30ന് വാഗമണ് ജങ്ഷനില് നിന്ന് സ്‌റ്റേഡിയംവരെ ഘോഷയാത്ര നടക്കും. തുടര്‍ന്ന് ദീപശിഖാപ്രയാണം. ദീപശിഖ ജില്ലാ പോലീസ്‌മേധാവി ഏറ്റുവാങ്ങി ഗ്രൗണ്ടില് ദീപം തെളിക്കും\nനടി ശ്രീലക്ഷ്മി അന്തരിച്ചു! വില്ലനായത് വർഷങ്ങളായി അലയിട്ടിരുന്ന ആ രോഗം; ഞെട്ടലോടെ ആരാധകർ! സംസ്‌കാര ചടങ്ങുകളില് പങ്കെടുക്കാന് ആരാധകരും സുഹൃത്തുക്കളുമെല്ലാം വരുന്നത് ഒഴിവാക്കണമെന്ന് നടിയുടെ ബന്ധുക്കൾ (59 seconds ago)\nജമ്മുകാഷ്മീരില് വീണ്ടും പാക്കിസ്ഥാന്റെ വെടിനിര്‍ത്തല് ലംഘനം... സൈന്യം ശക്തമായി തിരിച്ചടിച്ചു, ഏറ്റുമുട്ടല് തുടരുന്നു (2 minutes ago)\nസംസ്ഥാനത്ത് അടച്ചുപൂട്ടലിന്റെ ഭാഗമായുള്ള നിയന്ത്രണങ്ങള്‍ക്ക് മൂന്നു ഘട്ടങ്ങളിലായി ഇളവ്... നേരിയ ഇളവുകളോടെ ലോക് ഡൗണ് തുടരും, ഹോട്ട് സ്‌പോട്ടുകളായി പ്രഖ്യാപിച്ച തലസ്ഥാന ജില്ലയിലടക്കം ഏഴു ജില്ലകളില് (13 minutes ago)\nഎന്റെ പല്ലിനെക്കുറിച്ച് പലരും പറഞ്ഞിട്ടുണ്ട്... അത് കൂടുതല് ഭംഗിയാക്കിയാല് കൂടുതല് അവസരങ്ങള് ലഭിക്കും എന്നൊക്കെ പറഞ്ഞു... അവര് പറഞ്ഞതനുസരിച്ച് ഒരു ഡോക്ടറെ കാണുകയും ചെയ്തു! പക്ഷെ സംഭവിച്ചത് മറ്റൊ (15 minutes ago)\nഎറണാകുളം മെഡിക്കല് കോളജില് കോവിഡ് സംശയിച്ചു നിരീക്ഷണത്തിലുണ്ടായിരുന്ന 65കാരന്, മരിച്ചത് ഹൃദയാഘാതം മൂലം! പരിശോധനാ ഫലം ലഭിച്ചിട്ടില്ലാത്തതിനാല് കോവിഡ് ഉണ്ടോ എന്ന് സ്ഥിരീകരിക്കാനായിട്ടില്ല... (35 minutes ago)


ജാതി സംവരണം വേണ്ടെന്ന് മുലായമിന്റെ മരുമകള്\nകൊച്ചിയില് വിദ്യാര്‍ത്ഥിനിയെ യുവാവ് വെട്ടി\nTuesday 7th February 2017 5:49pm\nTuesday 7th February 2017 5:40pm\nമുലായം സിങ്ങിന്റെ ഇളയ മകനായ പ്രതീക് യാദവിന്റെ ഭാര്യയായ അപര്‍ണ യാദവ് ലക്‌നൗ കാന്റ് മണ്ഡലത്തില് നിന്നും ആദ്യമായാണ് തെരഞ്ഞെടുപ്പ് മത്സരത്തിനിറങ്ങുന്നത്.\nലക്‌നൗ: ഉത്തര്‍പ്രദേശില് ആദ്യഘട്ട തെരഞ്ഞെടുപ്പിന് ദിവസങ്ങള് മാത്രം ബാക്കി നില്‍ക്കെ സംവരണ വിരുദ്ധ പ്രസ്താവനയുമായി എസ്.പി സ്ഥാനാര്‍ത്ഥിയും മുലായം സിങ്ങിന്റെ മരുമകളുമായ അപര്‍ണ യാദവ്. യാദവ (ഒ.ബി.സി) വിഭാഗക്കാരിയായ താന് സംവരണം ആവശ്യപ്പെടില്ലെന്നായിരുന്നു അപര്‍ണ യാദവിന്റെ പരാമര്‍ശം.\n‘ ഞങ്ങളുടേത് സമ്പന്നമായ കുടുംബമാണ്, പിന്നെ എന്തിനാണ് ജാതിയുടെ പേരില് സംവരണം ആവശ്യപ്പെടുന്നത്’ അപര്‍ണ യാദവ് പറഞ്ഞു. ഒരു വാര്‍ത്ത വെബ്‌സൈറ്റിന് നല്‍കിയ അഭിമുഖത്തിനിടെയാണ് പരാമര്‍ശം.\nയു.പിയിലെ കോണ്‍ഗ്രസിന്റെ അദ്ധ്യക്ഷയായിരുന്ന റീത്ത ബഹുഗുണ ജോഷിക്കെതിരെയാണ് മണ്ഡലത്തില് അപര്‍ണ മത്സരത്തിനിറങ്ങുന്നത്. 2012ല് കോണ്‍ഗ്രസ് സ്ഥാനാര്‍ത്ഥിയായി ജയിച്ച റീത്ത ബഹുഗുണ ജോഷി അടുത്തിടെ ബി.ജെ.പിയില് ചേര്‍ന്നിരുന്നു.\nഅതേ സമയം അപര്‍ണ പ്രസ്താവനയില് എസ്.പിയെ ആക്രമിച്ച് ബി.ജെ.പി രംഗത്തെത്തിയിട്ടുണ്ട്.\nRead more: ചേരി നിവാസികളായ 350 കുടുംബങ്ങള്‍ക്ക് ഫ്‌ളാറ്റുകള് കൈമാറി ആം ആദ്മി സര്‍ക്കാര്: ഒരിക്കലും നടക്കില്ലെന്ന് കരുതിയ സ്വപ്‌നമെന്ന് നിവാസികള്


കളിയിക്കാവിളയില് എഎസ്‌ഐയെ വെടിവെച്ച് കൊന്ന പ്രതികള് അറസ്റ്റില്\nബംഗളൂരു: കളിയിക്കാവിള എഎസ്‌ഐ കൊലപാതക കേസിലെ മുഖ്യപ്രതികള് പിടിയില്. കര്‍ണാടകത്തിലെ ഉഡുപ്പി റെയില്‍വേ സ്റ്റേഷനില് നിന്നാണ് തമിഴ്‌നാട് ക്യൂ ബ്രാഞ്ചും ബെംഗളൂരു ക്രൈംബ്രാഞ്ചും ചേര്‍ന്ന് തൗഫീക്ക്, അബ്ദുള് ഷമീം എന്നീ മുഖ്യപ്രതികളെ പിടികൂടിയത്. മുഖ്യപ്രതികള്‍ക്ക് തോക്ക് എത്തിച്ച് നല്‍കിയ ഇജാസ് പാഷയെ ഇന്നലെ പൊലീസ് പിടികൂടിയിരുന്നു. ഇയാളില് നിന്ന് ലഭിച്ച മൊഴിയുടെ അടിസ്ഥാനത്തിലാണ് പൊലീസ് പ്രതികളിലേക്ക് എത്തിച്ചേര്‍ന്നത്. കഴിഞ്ഞ ദിവസം ബെംഗളൂരുവിലും തമിഴ്‌നാട്ടിലും പ്രതികള്‍ക്കായി പൊലീസ് വ്യാപകമായി തെരച്ചില് നടത്തിയിരുന്നു.\nനിരോധിത സംഘടനയായ അല് ഉമ്മയുടെ പുതിയ രൂപമായ തമിഴ്‌നാട് നാഷ്ണല് ലീഗില് പ്രതികള് പ്രവര്‍ത്തിച്ചതിന്റെ രേഖകള് തമിഴ്‌നാട് ക്യു ബ്രാഞ്ചിന് ലഭിച്ചിരുന്നു. പ്രതികളെ ക്യൂ ബ്രാഞ്ച് ഉടന് തന്നെ തമിഴ്‌നാട്ടിലേക്ക് കൊണ്ടുവന്നേക്കും. പ്രതികള്‍ക്ക് തോക്ക് എത്തിച്ച് നല്‍കിയ ഇജാസ് പാഷയെ ഇന്നലെയാണ് കര്‍ണാടകത്തില് നിന്ന് പൊലീസ് പിടികൂടിയത്. ഇജാസ് പാഷ, അനീസ്,സഹീദ്, ഇമ്രാന് ഖാന്,സലിം ഖാന് എന്നിവരെയാണ് ഇന്നലെ ബെംഗളൂരു ബെംഗളൂരു സെന്‍ട്രല് ക്രൈംബ്രാഞ്ച് അറസ്റ്റ് ചെയ്തത്.\nഅതേസമയം വെടിവയ്പ്പിന് രണ്ട് ദിവസം മുമ്പ് പ്രതികള് നെയ്യാറ്റിന്‍കരയിലെത്തിയതിന്റെ ദൃശ്യങ്ങള് പുറത്തുവന്നിരുന്നു. 7, 8 തീയതികളില് പ്രതികള് പള്ളിയിലെത്തിയതിന്റെ സിസിടിവി ദൃശ്യങ്ങള് പൊലീസിന് ലഭിച്ചു. വിതുര സ്വദേശി സെയ്ത് അലി ഏര്‍പ്പാടാക്കിയ വീടിലാണ് പ്രതികള് താമസിച്ചതെന്നായിരുന്നു പൊലീസ് നിഗമനം. കൊല നടന്നതിന്റെ പിറ്റേ ദിവസം സെയ്ത് അലി ഒളിവില് പോയി. ഇയാളുടെ വിതുരയിലെ ഭാര്യവീട്ടില് ക്യൂ ബ്രാഞ്ച് റെയ്ഡ് നടത്തിയിരുന്നു.


തമിഴ്നാട് എൻഡിഎ സഖ്യം; സീറ്റ് വിഭജനം പൂർണതയിലേക്ക്\nJun 4, 2020, 09:12 am IST\nചെന്നൈ: തമിഴ്നാട്ടിലെ എൻഡിഎ സഖ്യത്തിൽ സീറ്റ് വിഭജനം പൂർത്തീകരണത്തിലേക്ക് നീങ്ങുന്നു. എഐഎഡിഎംകെ ഇരുപത് ലോക്സഭാ സീറ്റുകളിൽ മത്സരിക്കും. സൗത്ത് ചെന്നൈ, തേനി, പൊള്ളാച്ചി, കരൂർ, ഈറോട് തുടങ്ങിയ മണ്ഡലങ്ങൾ ഇവയിലുൾപ്പെടും.\nഅഞ്ച് സീറ്റുകളിൽ ബിജെപി മത്സരിക്കും. കന്യാകുമരി, ശിവഗംഗ, കോയമ്പത്തൂർ, തൂത്തുക്കുടി, രാമനാഥപുരം തുടങ്ങിയവയാണ് ബിജെപി മത്സരിക്കുന്ന മണ്ഡലങ്ങൾ.\nധർമപുരി, വെള്ളിയൂർപുരം, ആർക്കോണം, ചെന്നൈ സെൻട്രൽ, ഡിൻഡിഗൽ, ശ്രീപെരുമ്പുത്തൂർ, കൂടല്ലൂർ തുടങ്ങിയ മണ്ഡലങ്ങൾ പാട്ടാളി മക്കൾ കക്ഷിക്ക് നൽകി.\nകല്ലാകുറിച്ചി, തിരുച്ചിറപ്പള്ളി, ചെന്നൈ നോർത്ത്, വിരുദുനഗർ മണ്ഡലങ്ങൾ ഡിഎംഡികെയ്ക്കും പുതുച്ചേരി മണ്ഡലം ഓൾ ഇന്ത്യ എൻ ആർ കോൺഗ്രസ്സിനും നൽകാൻ ധാരണയായതായി തമിഴ്നാട് ഉപമുഖ്യമന്ത്രി ഓ പന്നീർശെൽവം അറിയിച്ചു.


Thursday 20 August 2015 10:50 pm IST\nവൈക്കം : അനധികൃത മദ്യനിര്‍മാണത്തിന് സൂക്ഷിച്ചിരുന്ന 240 ലിറ്റര് കോട എക്‌സൈസ് സംഘം പിടികൂടി. ഇന്നലെ രാവിലെ 10.30ന് ഇടയാഴം സ്രാമ്പിമറ്റം തറയില്‍മറ്റത്തില് മണിയുടെ വീട്ടില് നിന്നാണ് കോടയും അനധികൃത മദ്യനിര്‍മാണത്തിന് ഉപയോഗിക്കുന്ന സാധനങ്ങളും പിടികൂടിയത്. മണി (70), കുമാരനെല്ലൂര് കുന്നേപ്പറമ്പ് വീട്ടില് ബൈജു (46) എന്നിവരെ കസ്റ്റഡിയിലെടുത്തു. ഒരു മാസമായി എക്‌സൈസ് സംഘം ഇവരെ നിരീക്ഷിച്ചു വരികയായിരുന്നു. അനധികൃതമായി ഉല്‍പാദിപ്പിക്കുന്ന മദ്യം ചേര്‍ത്തല, ആലപ്പുഴ ഭാഗങ്ങളിലാണ് വില്‍പന നടത്തിയിരുന്നത്. ഇതിനാല് നാട്ടുകാര്‍ക്ക് ആര്‍ക്കും ഇവരുടെ പ്രവര്‍ത്തനത്തില് സംശയമില്ലായിരുന്നു. ഓണവിപണി ലക്ഷ്യമിട്ട് ലക്ഷക്കണക്കിന് രൂപയുടെ മദ്യനിര്‍മാണത്തിനാണ് ഇവര് തയ്യാറെടുത്തിരുന്നത്. മണിയുടെ വീട്ടില് നിന്ന് ചെമ്പ് കലം, മണ്ണെണ്ണ സ്റ്റൗ, അലുമിനിയം ചരിവം, മൂന്ന് കന്നാസുകള് എന്നിവയും കണ്ടെടുത്തു. എക്‌സൈസ് ഇന്‍സ്‌പെക്ടര് പി.കെ രഘു, അസി. ഇന്‍സ്‌പെക്ടര് ആര്.വിശ്വനാഥന്, പ്രിവന്റിംഗ് ഓഫീസര് ഷെഫീക്ക്, സിവില് എക്‌സൈസ് ഓഫീസര്‍മാരായ ജ്യോതി, ശ്രീകാന്ത്, ദീപേഷ് എന്നിവരുടെ നേതൃത്വത്തിലായിരുന്നു മദ്യവേട്ട. പിടികൂടിയ പ്രതികളെ കോടതിയില് ഹാജരാക്കി റിമാന്റ് ചെയ്തു.\nകോടയും വാറ്റ് ഉപകരണങ്ങളുമായി ഒരാള് പിടിയില്\nപതിപ്പള്ളിയില് 2000 ലിറ്റര് കോടയും വാറ്റുപകരണങ്ങളും പിടികൂടി\nവേഷം മാറി എക്‌സൈസ്; ചാരായ വില്‍പ്പനക്കാരന് കുടുങ്ങി\nഎക്‌സൈസ് റെയ്ഡില് കോട പിടികൂടി


കുറേക്കാലം കാത്തിരുന്നെങ്കിലും കല്യാണം വീട്ടുകാര് അടിപൊളിയാക്കി തന്നു..!! പ്രണയത്തിന്റെ ഓര്‍മയില് ഏഴാം വിവാഹവാര്‍ഷികം ആഘോഷിച്ച് അശ്വതി ശ്രീകാന്ത്Malayali Life | The Largest Malayalam Online Lifestyle Portal\nകുറേക്കാലം കാത്തിരുന്നെങ്കിലും കല്യാണം വീട്ടുകാ...\nSaturday 24 August 2019 02:40:43 PM\nകോമഡി സൂപ്പര് നൈറ്റില് അവതാരകയായി എത്തി ശ്രദ്ധ നേടിയ താരമാണ് അശ്വതി ശ്രീകാന്ത്. താരത്തിന്റെ വിവാഹവാര്‍ഷികമായിരുന്നു ഇന്നലെ. വാര്‍ഷിക ദിനത്തില് തന്റെ വിവാഹത്തെക്കുറിച്ച് താരം രസകരമായ ഒരു കുറിപ്പ് പങ്കുവച്ചിരിക്കയാണ് അശ്വതി.\nഅവതാരകയായി മലയാളി മിനസ്‌ക്രീന് പ്രേക്ഷകര്‍ക്ക് സുപരിചിതയായ ആളാണ് അശ്വതി ശ്രീകാന്ത്. റോഡിയോ ജോക്കിയായി ആരംഭിച്ച അശ്വതി കോമഡി സൂപ്പര് നൈറ്റ് എന്ന പരിപാടിയില് സുരാജ് വെഞ്ഞാറമൂടിനൊപ്പം അവതാരകയായി എത്തിയാണ് ശ്രദ്ധ നേടിയത്. പിന്നീട് മലയാളി വീട്ടമ്മ, ശ്രീകണ്ഠന് നായര് ഷോ, കോമഡി മസാല, നായിക നായകന് തുടങ്ങി നിരവധി മിനിസ്‌ക്രീന് പരിപാടികളില് അശ്വതി അവതാരകയായി എത്തിയിരുന്നു. നിലവില് ദുബായിയില് റേഡിയോ ജോക്കിയായി ജോലി ചെയ്യുകയാണ്. സോഷ്യല് മീഡിയയിലും താരം സജീവമാണ്. തന്റെ ഭര്‍ത്താവിനോടും മകളോടുമൊപ്പമുളള ചിത്രങ്ങളും തന്റെ വിശേഷങ്ങളുമൊക്കെ താരം ആരാധകരുമായി പങ്കുവയ്ക്കാറുണ്ട്. അശ്വതിയുടെയും ശ്രീകാന്തിന്റെയും വിവാഹവാര്‍ഷികമായിരുന്നു ഇന്നലെ. പ്രണയ വിവാഹമായിരുന്നു ഇരുവരുടേതും. വിവാഹവാര്‍ഷകദിനത്തില് ഒരു രസകരമായ കുറിപ്പും വിവാഹദിനത്തിലെ ചിത്രങ്ങളുമാണ് താരം പങ്കുവച്ചിരിക്കുന്നത്.\nവീട്ടുകാര് സമ്മതിച്ചിട്ട് കല്യാണം നടക്കുമെന്നു ഒരു പ്രതീക്ഷയുമില്ലാതിരുന്ന കാലത്ത് കാമുകന്റെ കഌഷേ ചോദ്യം: ഞാന് വിളിച്ചാ നീ ഇറങ്ങി വരുവോ?\nകണ്ണില് ചോരയില്ലാത്ത കാമുകി പറഞ്ഞു ഇല്ല ??\nനിനക്കല്ലേലും നിന്റെ വീട്ടുകാരാ വലുതെന്ന് എനിക്കറിയാം...ഒടുവില് ഞാന് മണ്ടനാകുമെന്ന് കാമുകന്. അപ്പോള് കാമുകിയുടെ മാസ് മറുപടി ഓഹ്, അതല്ലെന്ന്... എനിക്ക് മേക്കപ്പ് ഒക്കെ ഇട്ട് കല്യാണ സാരിയൊക്കെ ഉടുത്തൊരു ഫോട്ടോ എടുക്കണം. രജിസ്റ്റര് മാരേജിന്റെ ഫോട്ടോ ഫ്രെയിം ചെയ്താല് ഒരു രസോണ്ടാവൂല്ല ?? എന്നായിരുന്നു,\nകൊല്ലം കുറെ കാത്തിരുന്നെങ്കിലും വീട്ടുകാര് കല്യാണം അടിപൊളിയാക്കി തന്നു. ആഗ്രഹം പോലെ കല്യാണ ഫോട്ടോയുമെടുത്തു, ഫ്രെയിമും ചെയ്തിട്ട് ഇന്ന് കൊല്ലം ഏഴായി. പക്ഷേ അത് തൂക്കാന് ഭിത്തിയേല് എങ്ങാന് ആണിയടിച്ചാല് വിവരമറിയുംന്ന് അച്ഛന് പറഞ്ഞിട്ടുണ്ട്. അല്ലേലും അച്ഛന് സമ്മതിക്കാതെ ഞാന് ഒന്നും ചെയൂല്ലല്ലോ എന്നു പറഞ്ഞുകൊണ്ടാണ് കുറിപ്പ് അവസാനിക്കുന്നത്.\nRead more topics: # aswathy sreekanth,# love story,# wedding anniversay\naswathy sreekanth shares her love story


ഇതെന്‍റെ ബ്രേക്ക്ഫാസ്റ്റ് സ്മൂത്തി; റെസിപ്പിയുമായി സോനം കപൂർ | Sonam Kapoor Reveals Her Breakfast Smoothie Recipe\nഇതെന്‍റെ ബ്രേക്ക്ഫാസ്റ്റ് സ്മൂത്തി; റെസിപ്പിയുമായി സോനം കപൂർ\nബോളിവുഡ് നടി സോനം കപൂറിന് പ്രാതലിന് തന്‍റെ പ്രിയ്യപ്പെട്ട സ്മൂത്തി നിര്‍ബന്ധമാണ്. തിരക്കേറിയ ജീവിതത്തില് പലരും തിരഞ്ഞെടുക്കുന്ന പാനീയമാണ് സ്മൂത്തി.\nThiruvananthapuram, First Published Jan 30, 2021, 9:14 PM IST\nനല്ല ആരോഗ്യത്തിലേക്കാവണം ഓരോ പ്രഭാതവും വിടരേണ്ടത്. അപ്പോൾ ശരീരത്തിന് ആവശ്യമായ ഊർജവും പോഷകങ്ങളും അടങ്ങിയ ഭക്ഷണങ്ങള് തന്നെ രാവിലെ കഴിക്കുകയും വേണം. ശരീരവളർച്ചയ്ക്കും ബുദ്ധി വികാസത്തിനും പ്രാതൽ നിർബന്ധമാണ്. ഇതാണ് ബ്രേക്ക്ഫാസ്റ്റിനെ മനുഷ്യന്റെ ഭക്ഷണക്രമത്തില് ഏറ്റവും പ്രധാനപ്പെട്ടതാക്കുന്നതും.\nപ്രാതൽ ഒരിക്കലും ഒഴിവാക്കരുതെന്ന് ആരോഗ്യ വിദഗ്ധരും പറയുന്നു. ഡയറ്റ് ചെയ്യുന്നവരും ബ്രേക്ക്ഫാസ്റ്റിന് പ്രോട്ടീനുകള് അടങ്ങിയ ഭക്ഷണങ്ങള് തന്നെ ഉള്‍പ്പെടുത്തണമെന്നും വിദഗ്ധര് പറയുന്നു.\nഎന്തായാലും ബോളിവുഡ് നടി സോനം കപൂറിന് പ്രാതലിന് തന്‍റെ പ്രിയ്യപ്പെട്ട സ്മൂത്തി നിര്‍ബന്ധമാണ്. തിരക്കേറിയ ജീവിതത്തില് പലരും തിരഞ്ഞെടുക്കുന്ന പാനീയമാണ് സ്മൂത്തി. ബ്രേക്ക്ഫാസ്റ്റ് സ്മൂത്തി എന്ന ക്യാപ്ഷനോടെയാണ് സോനം സ്മൂത്തി കുടിക്കുന്നതിന്റെ ചിത്രം തന്‍റെ ഇന്‍സ്റ്റഗ്രാം സ്റ്റോറിയിലൂടെ പങ്കുവച്ചത്.\nചോക്ലേറ്റ് സ്മൂത്തിയിലെ ചേരുവകൾ എന്തെല്ലാമാണെന്നും സോനം കുറിച്ചിട്ടുണ്ട്. ഡാർക്ക് ചോക്ലേറ്റ്, കൊക്കോ പൗഡർ, ഇൻസ്റ്റന്റ് കോഫി, ആൽമണ്ട് മിൽക്ക് എന്നിവ കൊണ്ടാണ് സോനത്തിന്റെ ഹെൽത്തി സ്മൂത്തി തയ്യാറാക്കിയിരിക്കുന്നത്.\nഡാർക്ക് ചോക്ലേറ്റ് ന്യൂട്രീഷ്യന് പൗഡർ- 1.5 സ്കൂപ്പ്, കൊക്കോ പൗഡർ- 1 ടീസ്പൂൺ, ഇൻസ്റ്റന്റ് കോഫി- 1 ടീസ്പൂൺ, ആൽമണ്ട് മിൽക്ക്- 300 മില്ലി എന്നിവയാണ് ചേരുവകൾ. ഇവയെല്ലാം ചേര്‍ത്ത് നന്നായി അടിച്ചെടുത്ത് തണുപ്പിച്ച് കുടിക്കാം.\nAlso Read: ഇനി നാരങ്ങയുടെ തൊലി കളയല്ലേ; കിടിലനൊരു ഉപയോഗമുണ്ട്!\nLast Updated Jan 31, 2021, 3:46 PM IST\nSonam Kapoor Breakfast Smoothie\nസോനം കപൂര് news


സൗദിയില് സെൻട്രൽ ബാങ്ക് അനുവദിച്ച ലോൺ തിരിച്ചടക്കാൻ സാവകാശം\nഅടുത്ത മാർച്ച് അവസാനം വരെയാണ് സമയം നീട്ടി നൽകിയത്. ഇതോടെ മലയാളികളടക്കം ജോലി ചെയ്യുന്ന വിവിധ സ്ഥാപനങ്ങൾക്ക് തീരുമാനം ആശ്വാസമാകും\n01 Dec, 2020 at 02:10 AM\nസൗദിയിലെ വിവിധ സ്ഥാപനങ്ങൾക്ക് സെൻട്രൽ ബാങ്ക് അനുവദിച്ച ലോൺ തിരിച്ചടക്കാൻ വീണ്ടും സാവകാശം നൽകി. അടുത്ത മാർച്ച് അവസാനം വരെയാണ് സമയം നീട്ടി നൽകിയത്. ഇതോടെ മലയാളികളടക്കം ജോലി ചെയ്യുന്ന വിവിധ സ്ഥാപനങ്ങൾക്ക് തീരുമാനം ആശ്വാസമാകും. സൗദി സ്വകാര്യ മേഖലയിലെ പൗരന്മാരുടെ വിവിധ സ്ഥാപനങ്ങൾക്ക് സൗദി സെൻട്രൽ ബാങ്ക് അഥവാ സാമ നേരത്തെ ധനസഹായം അനുവദിച്ചിരുന്നു. കോവിഡ് സാഹചര്യത്തിലാണ് പ്രതിസന്ധി മറികടക്കാൻ ധനസഹായം നൽകിയത്.\nഈ വർഷം മാർച്ച് 14നാണ് സെൻട്രൽ ബാങ്ക് ധനസഹായം പ്രഖ്യാപിച്ചത്. ഇതിനകം 87,000 സ്ഥാപനങ്ങൾ ഈ സേവനമുപയോഗപ്പെടുത്തി. 77.3 ബില്യൺ റിയാലാണ് ഇത്രയും കമ്പനികൾക്ക് സഹായമായി നൽകിയത്. മലയാളികളടക്കം ജോലി ചെയ്യുന്ന ചെറുകിട, മധ്യ നിലവാരത്തിലെ ഭൂരിഭാഗം സ്ഥാപനങ്ങൾക്കും ഇത് നേട്ടമായിരുന്നു.\nസെപ്തംബർ ഒന്നിന് തിരിച്ചടവ് കാലാവധി അവസാനിക്കാനിരിക്കെ ഡിസംബർ 14 വരെ കാലാവധി നീട്ടി നൽകിയിരുന്നു. ഇതാണിപ്പോൾ വീണ്ടും മാർച്ച് വരെ നീട്ടി നൽകിയത്. കോവിഡ് പ്രതിസന്ധിക്കിടെ സ്ഥാപനങ്ങൾക്ക് തീരുമാനം ഗുണകരമാകും.\nSaudi Arabiacentral bank


ആവർത്തിക്കുന്ന ഉരുൾപൊട്ടലുകൾ - പരിഷത്ത് വിക്കി\nആവർത്തിക്കുന്ന ഉരുൾപൊട്ടലുകൾ -സുസ്ഥിരവികസനം സുരക്ഷിതകേരളം - ജനകീയക്യാമ്പയിൻ ലഘുലേഖ\n1 ആവർത്തിക്കുന്ന ഉരുൾപൊട്ടലുകൾ\n2 മലഞ്ചെരിവുകളിലെ ഭൂദ്രവ്യശോഷണം(Mass Wasting Process)\n3 സുദീർഘമായ മഴ\n4 ക്ഷയിച്ച വനമേഖല\n6 പാറമടകളുടെ പ്രവർത്തനം\n7 മഴ എന്ന വില്ലൻ\n8 മഴ പട്ടിക\n9 ഉരുൾപൊട്ടൽ ഭീഷണി നേരിടാൻ നാം എങ്ങനെ തയ്യാറാവണം?\n10 ശ്രദ്ധിക്കേണ്ട കാര്യങ്ങൾ\nകേരളം അതിന്റെ ചരിത്രത്തിലെ ഏറ്റവും ഗുരുതരമായ പ്രളയ ദുരന്തത്തെ അതിജീവിച്ചുകൊണ്ടിരിക്കുകയാണ്. 2018-ലെ കാല വർഷത്തിൽ സാധാരണ ലഭിക്കുന്ന മഴയേക്കാൾ 42 ശതമാനം അധിക മഴയാണ് മലയോരമേഖലകളിൽ ലഭിച്ചത്. ഈ അതിവൃഷ്ടിയാണ് പ്രളയത്തിനും വ്യാപകമായ ഉരുൾപൊട്ടലിനും കാരണമായത്. ആലപ്പുഴ, എറണാകുളം, പത്തനംതിട്ട, തൃശ്ശൂർ ജില്ലകളുടെ മിക്ക പ്രദേശങ്ങളും ദിവസങ്ങളോളം വെള്ളത്തിനടിയിലായി. കുട്ടനാട് ഇപ്പോഴും വെള്ളത്തിനടിയിലാണ്. ഇടുക്കി, പത്തനംതിട്ട, തൃശ്ശൂർ, വയനാട്, കോഴിക്കോട്, പാലക്കാട്, മലപ്പുറം എന്നീ ജില്ലകളിലെ മലയോരപ്രദേശങ്ങളിൽ വ്യാപകമായി ഉരുൾപൊട്ടലും മലയിടിച്ചിലും ഉണ്ടായി. ഉരുൾപൊട്ടലിലും മണ്ണിടിച്ചി ലിലും അനേകം പേരുടെ ജീവൻ നഷ്ടമായി. പതിനായിരക്കണക്കിന് കന്നുകാലികൾ ചത്തൊടുങ്ങി. നിരവധി വീടുകളും കെട്ടിടങ്ങളും തകർന്നു. വലിയതോതിൽ പാലങ്ങളും റോഡുകളും സഞ്ചാരയോഗ്യ മല്ലാതായി. വൈദ്യുതി, കുടിവെള്ളം, വാർത്താവിനിമയ സംവിധാന ങ്ങൾ എന്നിവ താറുമാറായി. പലയിടത്തും കൃഷിയിടങ്ങൾ അപ്പാടെ ഉരുൾപൊട്ടലിൽ ഒലിച്ചുപോയി. പൊടുന്നനെയുള്ള ഇടപെടലും ചിട്ടയായി നടത്തിയ രക്ഷാ പ്രവർത്തനങ്ങളും മരണസംഖ്യ വർധിക്കാതിരിക്കാൻ സഹായിച്ചു. എല്ലാ ജനവിഭാഗങ്ങളും, സർക്കാർ-സർക്കാരിതര സംവിധാനങ്ങളും സേനാവിഭാഗവും നടത്തിയ കൂട്ടായ രക്ഷാപ്രവർത്തനങ്ങൾ ഫലം കണ്ടു. മത്സ്യത്തൊഴിലാളികളുടെയും യുവജനങ്ങളുടെയും പ്രവർ ത്തനം പ്രത്യേകം എടുത്തു പറയേണ്ടതാണ്. ദുരിതാശ്വാസ ക്യാമ്പുക ളിൽ ഭക്ഷണവും വസ്ത്രവും മരുന്നും മാത്രമല്ല ഇതരസംസ്ഥാന ങ്ങളിൽ നിന്നുപോലും വേണ്ടതെന്തും എത്തിക്കാൻ വിവിധ ഏജൻസി കളുടെയും വ്യക്തികളുടെയും സഹകരണത്തോടെ സമൂഹത്തിനായി. പിന്നീടുള്ള പുനരധിവസിപ്പിക്കലും സമൂഹം ഒരുമിച്ചുനിന്ന് ഭംഗിയായി നിർവ്വഹിച്ചു. പ്രളയാനന്തരം പകർച്ചവ്യാധികൾ പടർന്നുപിടിക്കാ തിരിക്കാനും രോഗപ്രതിരോധത്തിനും ഉള്ള നടപടികളും അതീവ ജാഗ്രതയോടെ നടന്നുവരുന്നു. പൂർണമായി തകർന്നതും ഭാഗികമായി തകർന്നതുമായ അനേകം വീടുകൾ വാസയോഗ്യമല്ലാതായിട്ടുണ്ട്. ഈ വീട്ടുകാരെ വാസയോഗ്യമായ സ്ഥലം കണ്ടെത്തി പുനരധിവസി പ്പിക്കാനുള്ള ഭാരിച്ച ഉത്തരവാദിത്തമാണ് ഇന്ന് സർക്കാരിനുള്ളത്. പെരുമഴയുമായി ബന്ധപ്പെട്ട് വെള്ളപ്പൊക്കത്തിന്റെ ആഘാതത്തെ പ്പറ്റിയും വ്യാപകമായ ഉരുൾപൊട്ടൽ ദുരന്തത്തിന്റെ വ്യാപ്തിയെ പ്പറ്റിയും അവയുടെ കാരണങ്ങളെപ്പറ്റിയും പഠിക്കുകയും ഇനിയും ആവർത്തിക്കാതിരിക്കാൻ തയ്യാറെടുപ്പുകൾ എടുക്കുകയും ചെയ്യേ ണ്ടത് അത്യാവശ്യമാണ്. ഭൗമശാസ്ത്രജ്ഞർ മലയോരമേഖലകളിൽ ഏറ്റവും കൂടുതൽ ഉരുൾപൊട്ടൽ സാധ്യതയുള്ള പ്രദേശം എന്ന് അടയാളപ്പെടുത്തിയ മലഞ്ചെരിവുകൾ തന്നെയാണ് അസ്ഥിരപ്പെട്ടത് എന്ന് പ്രാഥമിക പഠനങ്ങൾ ചൂണ്ടിക്കാണിക്കുന്നു. ഉരുൾപൊട്ടൽ ദുരന്തത്തെ നമുക്ക് തടയാനാവില്ലെങ്കിലും വേണ്ട കരുതലുകൾ ഈ പ്രദേശങ്ങളിൽ സ്വീകരിച്ചിരുന്നെങ്കിൽ ആഘാതത്തിന്റെ വ്യാപ്തി കുറയ്ക്കാമായിരുന്നു.\nമലഞ്ചെരിവുകളിലെ ഭൂദ്രവ്യശോഷണം(Mass Wasting Process)\nഗുരുത്വാകർഷണം മൂലം ശിലകളോ ദ്രവിച്ച പാറയോ മേൽമണ്ണോ മുകളിൽനിന്ന് താഴോട്ട് പതിക്കുന്ന പ്രതിഭാസത്തെ പൊതുവായി ഭൂദ്രവ്യശോഷണം എന്നുവിളിക്കുന്നു. മലയിടിച്ചിൽ (Slump), ശിലാപതനം ((Rockfall), ശിലകളുടെ തെന്നിമാറൽ (Debrisflow), ഉരുൾ പൊട്ടൽ (Debrisflow), ഭൂമിയുടെ ഇടിഞ്ഞുതാഴൽ (Subsidence) എന്നീ ഭൗമപ്രതിഭാസങ്ങളാണ് കേരളത്തിൽ കണ്ടുവരുന്നത്. ഇതിൽ ഏറ്റവും വിനാശകരമായുള്ളതും കേരളത്തിൽ ഏറ്റവും കൂടുതൽ കണ്ടു വരുന്നതും ഉരുൾപൊട്ടലാണ്. ജലപൂരിതമായ മേൽമണ്ണും, ദ്രവിച്ച പാറയും ഉറച്ച ശിലകളുടെ പ്രതലത്തിലൂടെ അതിവേഗത്തിൽ താഴോട്ടു പതിച്ച് ജീവഹാനിവരുത്തുന്നതും ഏക്കറുകണക്കിന് ഭൂമിയിൽ നാശം വിതയ്ക്കുന്നതുമായ വിപത്താണ് ഉരുൾപൊട്ടൽ. ഇന്ത്യയിൽ ഏറ്റവും കൂടുതൽ ഉരുൾപൊട്ടൽ സംഭവിക്കുന്നത് പശ്ചിമഘട്ട മേഖലകളിലും ഹിമാലയൻ പർവ്വതനിരകളിലുമാണ്. ഹിമാലയൻ പർവ്വതനിരകളിലെ ഉരുൾപൊട്ടലുകളുടെ വ്യാപ്തി പശ്ചിമഘട്ടനിരകളിലേക്കാൾ അതി ബൃഹത്താണ്. പശ്ചിമഘട്ടനിരകളിലെ ഉരുൾപൊട്ടലുകൾ ഹിമാലയ ത്തിലെ ഉരുൾപൊട്ടലുകളുമായി താരതമ്യപ്പെടുത്തുമ്പോൾ ആഴമില്ലാ ത്തതും വീതിയും നീളവും കുറവുള്ളതുമാണ്. ഹിമാലയത്തിലെ ഉരുൾപൊട്ടലിൽ ഗ്രാമങ്ങൾ തന്നെ അപ്പാടെ ഇല്ലാതായിട്ടുണ്ട്. കേരളത്തിലെ ഉരുൾപൊട്ടലിനെപ്പറ്റി വിവിധ സ്ഥാപനങ്ങൾ വളരെ വിശദമായ പഠനം നടത്തിയിട്ടുണ്ട്. ഭാരതീയ ഭൂവിജ്ഞാനീയ സർവ്വേ, ഭൗമശാസ്ത്രപഠനകേന്ദ്രം, ജലവിഭവവികസനകേന്ദ്രം, കേരള സർവ കലാശാലയിലെയും ഇരിങ്ങാലക്കുട ക്രൈസ്റ്റ് കോളേജിലെയും ഭൗമശാസ്ത്ര പഠനവകുപ്പുകൾ എന്നിവയെല്ലാം പഠനങ്ങൾ നടത്തു കയും കേന്ദ്ര-സംസ്ഥാന ഏജൻസികൾക്ക് റിപ്പോർട്ട് സമർപ്പിക്കുകയും ചെയ്തിട്ടുണ്ട്. സംസ്ഥാനത്തിന്റെ 4.71 ശതമാനം (1848 ച.കി.) പ്രദേശം ഗുരുതരമായ ഉരുൾപൊട്ടൽ സാധ്യതയുള്ള പ്രദേശമായും, 9.77 ശതമാനം (3759 ച.കി) പ്രദേശം മിതമായ ഉരുൾപൊട്ടൽ സാധ്യതയുള്ള പ്രദേശമായും കണക്കാക്കപ്പെട്ടിരിക്കുന്നു. ഉരുൾപൊട്ടൽ സാധ്യത അനുസരിച്ച് പശ്ചിമഘട്ട നിരകളെ പല മേഖലകളായി തരം തിരിച്ച് ഭൂപടങ്ങൾ നിർമിച്ചിട്ടുണ്ട്. ഉരുൾപൊട്ടൽ സാധ്യതാമാപ്പ് അനുസരിച്ച് (ഘമിറ ഹെശറല ഒമ്വമൃറ ദീിമശേീി ങമു) പത്തനംതിട്ട (170 ച. കി.മി.), ഇടുക്കി (388 ച.കി.മി). പാലക്കാട് (324 ച.കി.മി), മലപ്പുറം (198 ച.കി. മി.), കണ്ണൂർ (168 ച.കി.മി.) വയനാട് (102 ച.കി.മി) എന്നിവ തീവ്ര ഉരുൾപൊട്ടൽ സ്വഭാവമുള്ള മേഖലകളായി തിരിച്ചിട്ടുണ്ട് (KSDMA 2010). ഉരുൾപൊട്ടൽ മറ്റ് പ്രകൃതിദുരന്തങ്ങളെപ്പോലെ പ്രവചിക്കാൻ സാധ്യമല്ലെങ്കിലും സാധ്യതാമേഖലക്കനുസൃതമായി മനുഷ്യ ഇടപെടലുകൾ നിയന്ത്രിക്കുകയോ നിരോധിക്കുകയോ ചെയ്താൽ ഒരു പരിധി വരെ ദുരന്താഘാതത്തിന്റെ വ്യാപ്തി കുറയ്ക്കാൻ സാധിക്കും. കേരള സംസ്ഥാന ദുരന്തനിവാരണ അതോറിറ്റിയുടെ (2016) റിപ്പോർട്ട് പ്രകാരം 1961 മുതൽ 2016 വരെയുള്ള കാലഘട്ടത്തിൽ 295 പേർ ഉരുൾ പൊട്ടലിൽ കൊല്ലപ്പെട്ടു എന്നാണ് കണക്ക്. ലാൻഡ്‌സ്ലൈഡ് അറ്റ്‌ലസ് പ്രകാരം കൂടുതൽ ഉരുൾപൊട്ടൽ ഭീഷണി നിലനില്ക്കുന്നത് ഇടുക്കി, വയനാട്, കോഴിക്കോട്, കണ്ണൂർ എന്നീ ജില്ലകളിലാണ്. ദേവികുളം, വൈത്തിരി, നിലമ്പൂർ, മണ്ണാർക്കാട്, റാന്നി എന്നീ താലൂക്കുകളിലാണ് സാധ്യത ഏറെയുള്ളത് (സ്റ്റേറ്റ് ഓഫ് എൻവിറോൺമെന്റ് റിപ്പോർട്ട്, 2007). പ്രകൃതിക്ഷോഭങ്ങൾ ദുരന്തമായി മാറുന്നത് ജീവഹാനിയും മറ്റു നാശനഷ്ടങ്ങളും ഉണ്ടാകുമ്പോഴാണ്. എത്രയോ ഉരുൾപൊട്ടലുകളാണ് മലയോര മേഖലയിൽ കാലവർഷക്കാലത്ത് ദുരന്തങ്ങളായി മാറുന്നത്. അതിൽനിന്നും സമൂഹമെന്ന നിലയിൽ നാമൊന്നും പഠിക്കാത്തതിനാ ലാണ് ദുരന്തം ആവർത്തിക്കുന്നത്. ഉരുൾപൊട്ടൽ പോലെയുള്ള പ്രകൃതിദുരന്തങ്ങൾ പ്രവചിക്കുക അസാധ്യമാണ്. എന്നാൽ ഉരുൾ പൊട്ടൽസാധ്യതയുള്ള മേഖലകൾ ശാസ്ത്രീയമായരീതികൾ ഉപയോഗിച്ച് കണ്ടെത്തുകയും മുൻകരുതലുകൾ എടുക്കുകയും ചെയ്താൽ ആഘാതത്തിന്റെ തീവ്രത കുറയ്ക്കാൻ സാധിക്കും. ഉരുൾപൊട്ടലുമായി ബന്ധപ്പെട്ട് ഒട്ടേറെ പഠനങ്ങൾ നടന്നിട്ടുണ്ടെ ങ്കിലും പഠനഫലങ്ങൾ എല്ലാംതന്നെ ഒരലങ്കാരവസ്തുപോലെ ഓഫീസ് ഷെൽഫുകളിൽ ഇരിക്കുന്നു എന്നതല്ലാതെ ദുരന്ത ലഘൂ കരണത്തിനായി അവയെ പ്രയോജനപ്പെടുത്തുന്നില്ല എന്നത് ഗുരുതര മായ വീഴ്ചയാണ്. സ്വാഭാവികകാരണങ്ങൾകൊണ്ടുതന്നെ ചില മലഞ്ചെരിവുകൾ ഉരുൾപൊട്ടൽ ഭീഷണിയിലാണ്. കുന്നിന്റെ ചെരിവ്, ദ്രവിച്ച പാറയും മേൽമണ്ണും ചേർന്നുള്ള (overburden) മേഖലയുടെ കനം, നിമ്‌നോന്നതി (Relative relief), ശിലകളുടെ സ്വഭാവം, ശിലകളിലുള്ള വിള്ളലുകളുടെ കിടപ്പ്, സസ്യാവരണത്തിന്റെ കരുത്ത് മുതലായവയെ ആശ്രയിച്ചാണ് മലഞ്ചെരിവുകളുടെ സ്ഥിരത കണക്കാക്കപ്പെടുന്നത്. സ്വാഭാവികകാരണങ്ങളാൽ ഉരുൾപൊട്ടൽസാധ്യത വർധിച്ച മലഞ്ചെരിവുകളിൽ അനിയന്ത്രിതമായി കടന്നുകയറി ദുരന്തത്തെ ക്ഷണിച്ചുവരുത്തുന്നതായി പഴയകാല അനുഭവങ്ങൾ ഓർമിപ്പിക്കുന്നു. നഗരവത്ക്കരണം, കൃഷിയിടങ്ങളുടെയും തോട്ടങ്ങളുടെയും വ്യാപനം, അശാസ്ത്രീയമായ മറ്റു ഭൂവിനിയോഗരീതികൾ, ജലനിർഗ മന മാർഗങ്ങൾ തടസ്സപ്പെടുത്തൽ, ഖനനം മുതലായ മാനുഷിക ഇടപെടലുകളാണ് ഉരുൾപൊട്ടൽ ആവർത്തിക്കാൻ പ്രേരകമാകുന്നത് എന്നാണ് പഠനങ്ങൾ ചൂണ്ടിക്കാണിക്കുന്നത്. മനുഷ്യാതിക്രമങ്ങൾക്കെതിരായി ഒരു മുന്നറിയിപ്പെന്നോണം ഇട ക്കിടെ പ്രകൃതി ക്ഷുഭിതമാവുന്നുണ്ടെങ്കിലും അത് തിരിച്ചറിയാ തെയോ, അറിഞ്ഞിട്ടും വകവയ്ക്കാതെയോ ആണ് നാം പ്രകൃതിക്കെ തിരെയുള്ള ആക്രമണം തുടരുന്നത്.\nതെക്കു പടിഞ്ഞാറൻ കാലവർഷത്തോടനുബന്ധിച്ചാണ് കേരളത്തിൽ വ്യാപകമായി ഉരുൾപൊട്ടൽ കണ്ടുവരുന്നത്. കേരളത്തിലെ ഉരുൾപൊട്ടലിന്റെ പ്രധാന കാരണം ഒരു പ്രദേശത്ത് ഒരു നിശ്ചിത കാലയളവിൽ പതിക്കുന്ന അതിവൃഷ്ടിയാണ്. ഉരുൾപൊട്ടലുകളുടെ പ്രധാന കാരണം മിക്കപ്പോഴും ദുരന്തദിവസം പെയ്യുന്ന മഴയുടെ അളവ് മാത്രമല്ല, തൊട്ടുപിന്നിലുള്ള രണ്ടോ മൂന്നോ ദിവസം പെയ്ത മഴയുടെ അളവ് കൂടിയാണ്. രണ്ടോ മൂന്നോ ദിവസം 180മി. മീറ്ററിൽ അധികം മഴ ലഭിച്ചാൽ മിക്ക മലഞ്ചെരിവുകളും അസ്ഥിരമാകുന്നതായി കാണാം.\nകഴിഞ്ഞ മൂന്നു പതിറ്റാണ്ടുകൾക്കിടയിൽ സ്വാഭാവിക വനമേഖലയെ റബ്ബർ തോട്ടങ്ങളും കൃഷിയിടങ്ങളും കവർന്നെടുത്തിരിക്കുന്നു എന്ന തൊരു യാഥാർത്ഥ്യമാണ്. സ്വാഭാവിക വനവൃക്ഷങ്ങൾക്ക് പകരക്കാര നായി വളർന്നുവന്ന ആഴത്തിൽ വേരോട്ടമില്ലാത്ത മരങ്ങൾ ഉരുൾ പൊട്ടലുകളെ ത്വരിതപ്പെടുത്താൻ സഹായിക്കുന്നുണ്ട്. തേയില, ഏലം, റബ്ബർ തുടങ്ങിയ പടലച്ചെടികളുടെ നാരുവേരുകൾ ഭൂമിയുടെ ഉപരിതല ത്തിലുള്ള ഇളകിയ മണ്ണിൽ മാത്രമേ ഇറങ്ങിച്ചെല്ലുകയുള്ളൂ. മറിച്ച് ആഴത്തിൽ വേരോടുന്ന വൻവൃക്ഷങ്ങളുടെ വേരുകൾ ഉപരിതലത്തിലെ മണ്ണിനു താഴെയുള്ള ശിലകളുമായി ബോൾട്ടു ചെയ്യുകയും ഇത് മലഞ്ചെരിവിന്റെ സ്ഥിരത വർധിപ്പിക്കുകയും ചെയ്യുന്നു. വ്യാപകമായ വനനശീകരണം ഉരുൾപൊട്ടൽസാധ്യത വർധിപ്പിക്കുന്നതായി കാണാം. വനമേഖലയിൽ തുടങ്ങി ജനവാസകേന്ദ്രത്തിൽവരെ തേർ വാഴ്ച നടത്തുന്ന ഉരുൾപൊട്ടലുകളുടെ തലപ്പ് ((),) മിക്കപ്പോഴും ക്ഷയിച്ച വനമേഖലയിലാണ് സ്ഥിതിചെയ്യുന്നത് എന്ന് വ്യക്തമാണ്.\nനീർച്ചാലുകൾ മണ്ണിട്ടു നികത്തി റോഡുകളും കെട്ടിടങ്ങളും പണിയുന്നതും ചെങ്കുത്തായ സ്വാഭാവികജലനിർഗമനമാർഗങ്ങൾ തടസ്സ പ്പെടുത്തി വെള്ളം സംഭരിക്കുന്നതും മഴക്കാലത്ത് മാത്രം പ്രത്യക്ഷ പ്പെടുന്ന ഫസ്റ്റ് ഓർഡർ അരുവികളോട് ചേർന്ന് കെട്ടിടങ്ങൾവയ്ക്കു ന്നതും മലഞ്ചെരിവുകളുടെ അടിഭാഗം വെട്ടിമാറ്റി നിരപ്പാക്കുന്നതും ഉരുൾ പൊട്ടലിനെ ത്വരിതപ്പെടുത്താൻ സഹായിക്കുന്നു.\nവൻ സ്‌ഫോടനം നടത്തി കരിങ്കൽ ഖനനം ചെയ്യുന്നതുമൂലം സമീപ പ്രദേശങ്ങളിൽ പ്രകമ്പനങ്ങൾ ഉണ്ടാകുകയും ശിലകളിലെ വിള്ളലു കൾ അകന്ന് ദൃഢത കുറയുകയും, ജലപൂരിതമാകുമ്പോൾ താഴേക്ക് പതിക്കുകയും ചെയ്യുന്നു. ഇപ്പോൾ മഴക്കാലത്ത് ഖനനത്തിന് നിയന്ത്രണം കൊണ്ടുവന്നിട്ടുള്ളത് ആശ്വാസകരമാണ്. കേരളത്തിലുണ്ടായ വിനാശകരമായ ഏതാനും ഉരുൾപൊട്ടലു കളുടെ വിവരങ്ങളാണ് താഴെ പട്ടികയായി നൽകിയിട്ടുള്ളത്. സ്ഥലം\tനടന്ന തിയ്യതി\tപ്രേരകഘടകം\nഅടിമാലി\tനവംബർ 3,1977\tചെങ്കുത്തായ മലയിൽ ജലനിർഗമന (ഇടുക്കി)\tമാർഗങ്ങളുടെ തടസ്സപ്പെടുത്തൽ\nമുണ്ടക്കി (വയനാട്)\tജൂലൈ 1, 1984\tക്ഷയിച്ചവനമേഖല\nകൂടരഞ്ഞി ജൂലൈ 1, 1991\tസ്വാഭാവിക നീർച്ചാലുകളെ തടസ്സ (കോഴിക്കോട്)\tപ്പെടുത്തിയുള്ള കോണ്ടൂർ ബണ്ടു കളുടെ നിർമാണം\nകാപ്പിക്കുളം ജൂൺ 19, 1992\tനീർച്ചാലുകൾ നികത്തിയുള്ള (വയനാട്)\tകൃഷി\nഅടിവാരം ഒക്‌ടോബർ 6, 1993\tറബ്ബർ തോട്ടം, സ്വാഭാവിക നീർച്ചാ (കോട്ടയം)\tലുകളെ തടസ്സപ്പെടുത്തൽ\nപെരുവന്താനം ജൂൺ 23, 1996\tറബ്ബർ തോട്ടത്തിലെ കോണ്ടൂർ\t(ഇടുക്കി)\tബണ്ടുകൾ\nമാങ്കുളം ആഗസ്റ്റ് 25, 2000\tവൻവൃക്ഷങ്ങൾ വെട്ടിമാറ്റിയ മല (ഇടുക്കി)\tഞ്ചെരിവ്\nവെണ്ണിയാണി\tജൂലൈ 9, 2001\tകുത്തനെയുള്ള മലഞ്ചെരിവ്, ഒഴുക്ക്\t(ഇടുക്കി)\tതടസ്സപ്പെടുത്തിയ കൃഷിരീതികൾ\nഅമ്പൂരി നവംബർ 10, 2001\tമലഞ്ചെരിവുകൾ തട്ടുകളാക്കി കൃഷി, (തിരുവനന്തപുരം)\tസ്വാഭാവിക ഒഴുക്കിനെ തടസ്സപ്പെടു ത്തൽ, റോഡുനിർമാണം\nഅകമല (തൃശ്ശൂർ)\tജൂൺ 5, 2004\tക്ഷയിച്ച വനപ്രദേശം\nപശുക്കടവ് ആഗസ്റ്റ് 4, 2004\t(കോഴിക്കോട്)\nവട്ടിപ്പന\tജൂലൈ 19, 2009\tചെക്ക് ഡാമുകൾ ചെരിവുകൂടിയ\t(കോഴിക്കോട്)\tമലഞ്ചെരിവുകൾ\nമുപ്ലിയം\tജൂലൈ 14, 2005\tപാറമട പ്രവർത്തനം\nഗവ.കോളേജ് ജൂലൈ 25, 2005\tമലയുടെ അടിഭാഗം വെട്ടിനിരത്തി മൂന്നാർ (ഇടുക്കി)\tസ്വാഭാവികനീരൊഴുക്കിനെ തടഞ്ഞത്\nചെങ്ങറ (മലപ്പുറം)\tജൂലൈ 15, 2007\tറബ്ബർ തോട്ടം, നീരൊഴുക്ക് തടഞ്ഞ് കോണ്ടൂർ ബണ്ടുകളുടെ നിർമാണം\nആലപ്പാറ\tജൂലൈ 15, 2007\tകോണ്ടൂർ ബണ്ടുകൾ\nപുല്ലൂരംപാറ ആഗസ്റ്റ് 6, 2012\tക്ഷയിച്ച വനമേഖല,നീർച്ചാലുകൾ\t(കോഴിക്കോട്)\tനികത്തി ഓരത്ത് വീടുനിർമാണം\nകുഞ്ചിത്തണ്ണി ആഗസ്റ്റ് 14, 2013\tമഴവെള്ള നിർഗമനം തടസ്സപ്പെടുത്തി,\t(ഇടുക്കി) നീർചാലിനോട് ചേർന്ന് വീട്\nകട്ടിപ്പാറ ജൂൺ 14, 2018\tചെക്ക് ഡാം\t(കോഴിക്കോട്)\nമാക്കിമല എസ്റ്റേറ്റ് ജൂൺ, 2018\tചെക്ക് ഡാം\t(വയനാട്)\nഈ ദുരന്തങ്ങൾ എല്ലാം മനുഷ്യനിർമിതമാണെന്ന് വ്യക്തം. പ്രകൃതി വിരുദ്ധ മനോഭാവത്തിലേയ്ക്ക് മടങ്ങുന്ന ഏതൊരു സമൂഹത്തെയും കാത്തിരിക്കുന്നത് ദുരന്തങ്ങൾ തന്നെയാണ്. ദുർബ്ബല ആവാസ വ്യവസ്ഥയുള്ള പശ്ചിമഘട്ടനിരകളിൽ ഭാവിയിലും ഇത്തരം ദുരന്ത ങ്ങൾ നേരിടേണ്ടിവരും എന്ന ഓർമപ്പെടുത്തലാണ് ശാസ്ത്രീയ പഠനങ്ങൾ നല്കുന്നത്. സോയിൽ പൈപ്പിംഗും ഭൂമി ഇടിഞ്ഞു താഴലും\tഇടുക്കി, കണ്ണൂർ ജില്ലകളിൽ ഭൂമി ഇടിഞ്ഞു താഴ്ന്ന് കിണറിന്റെ ആകൃതിയിലുള്ള ഗർത്തങ്ങൾ രൂപപ്പെടുന്നത് ഇയ്യിടെയായി കണ്ടു വരുന്നുണ്ട്. ഭൗമാന്തർഭാഗത്ത് അമിതജലപ്രവാഹമുണ്ടായതിന്റെ ഉപരിതലത്തിലുള്ള പുരയിടത്തിലെ ഭൂമി ഇടിഞ്ഞ് താഴ്ന്ന് 15 മുതൽ 20 അടിവരെ വ്യാസവും 20 മുതൽ 30 അടിവരെ താഴ്ചയുമുള്ള ഗർത്തം രൂപപ്പെടുന്നു. കളിമൺപാളികൾ നിറഞ്ഞ വെട്ടുകൽ പ്രദേശത്ത് ജല ത്തിന്റെ തള്ളിച്ചയിൽ സംസക്തി ബലം (cohesion force) കുറവുള്ള കളിമണ്ണ് ഒഴുകി മാറുന്ന പ്രതിഭാസം (സോയിൽ പൈപ്പിംഗ്) വലിയ ഭീഷണിയാണ് ഉയർത്തുന്നത്. 2012-ൽ ഉപ്പുതുറ, 2005-ൽ തട്ടേക്കനി (ഇടുക്കി), 2004-ൽ കണ്ണൂർ എന്നിവിടങ്ങളിൽ ഈ പ്രതിഭാസം ഉണ്ടായിട്ടുണ്ട്. 2018ലെ കാലവർഷത്തോടനുബന്ധിച്ച് സോയിൽ പൈപ്പിംഗ് ആദ്യമായി തൃശ്ശൂർ ജില്ലയിൽ റിപ്പോർട്ട് ചെയ്യപ്പെട്ടു. 2018 ഉരുൾപൊട്ടൽ, മലയിടിച്ചിൽ 2018ൽ ശക്തമായ കാലവർഷം ആരംഭിച്ചപ്പോൾ വയനാട്ടിലും ഇടുക്കിയിലുമാണ് വ്യാപകമായി ഉരുൾപൊട്ടലുകളും മലയിടിച്ചിലു മുണ്ടായത്. സംസ്ഥാനത്ത് മഴയുടെ രണ്ടാംഘട്ടം ആരംഭിച്ചത് ആഗസ്റ്റ് 13-ാം തിയതിയായിരുന്നു. 15നും 16നും തൃശ്ശൂർ, ഇടുക്കി, മലപ്പുറം ജില്ലകളിൽ വ്യാപകമായി ഉരുൾപൊട്ടൽദുരന്തങ്ങൾ ഉണ്ടായി. എടുത്തുപറയേണ്ട ഒരു കാര്യമുണ്ട്: ഈ ദിവസങ്ങളിലാണ് നമ്മുടെ അണക്കെട്ടുകളിലെ ജലനിരപ്പ് പരമാവധി ഉയർന്ന (Maxium Water Level) നിലയിലെത്തിയത്. ജലമർദം വർധിച്ചതിനാൽ അണക്കെട്ട് പ്രേരക പ്രകമ്പനങ്ങൾ (Reservoir Induced Tremor) ഉണ്ടായി എന്നു വേണം കരുതുവാൻ. നമ്മുടെ സീസ്മിക് സ്റ്റേഷനുകളിൽ രേഖപ്പെടു ത്തുവാൻ പര്യാപ്തമല്ലാത്ത ഈ ചെറുകമ്പനങ്ങളാവാം ഏതാനും മണിക്കൂറുകൾക്കുള്ളിൽ വ്യാപകമായ ഉരുൾപൊട്ടൽ പല സ്ഥലങ്ങ ളിലും സംഭവിക്കാനുള്ള കാരണം. ഇതിനെപ്പറ്റി ഇനിയും വിശദമായി പഠിക്കേണ്ടതുണ്ട്. പല മലയോരമേഖലകളിലും 300 മീറ്ററോളം നീളമുള്ള വിള്ളലു കളാണ് തലങ്ങും വിലങ്ങുമായി രൂപപ്പെട്ടിട്ടുള്ളത്. ചില പ്രദേശങ്ങൾ ഇടിഞ്ഞുതാണു. ഭൂമിയിലുണ്ടായ ഇത്തരം പിളർപ്പുകളും ഇടിഞ്ഞു താഴലും പൂർണതയിലെത്താത്ത ഉരുൾപൊട്ടലാണ് ( aborted land slide) എന്നുവേണം കരുതുവാൻ. പിളർപ്പുകൾ വലിയ ഉരുൾപൊട്ടൽ ദുരന്ത ത്തിന്റെ സൂചികയാണ്. ഇടുക്കിയിലും തൃശ്ശൂരിലും, വയനാട്ടിലുമെല്ലാം വിള്ളലുകൾ പ്രത്യക്ഷപ്പെട്ടുതുടങ്ങിയപ്പോൾ വീടുപേക്ഷിച്ചുപോയവർ വൻദുരന്തത്തിൽ നിന്നും രക്ഷപ്പെട്ടതായി കാണാം. ഭൂമി വിണ്ടുകീറിയ ശേഷം പതുക്കെപ്പതുക്കെ ഭൗമോപരി തലം (overburden) നിരങ്ങി ഇറങ്ങിയതായി മനസ്സിലാക്കാം. ഇത്തരം പ്രദേശങ്ങളിൽ ധൃതിപിടിച്ച് വീണ്ടും കെട്ടിടങ്ങൾ നിർമിക്കുന്നത് അപകടകരമാണ്. പ്രത്യേകിച്ച് തുലാവർഷം എത്തിയാൽ സ്ഥിതി ഗുരുതരമാകാം. പക്ഷെ നാലഞ്ചു വർഷംകൊണ്ട് വിണ്ടുകീറിയ ഭൂമിക്ക് സ്ഥിരത കൈവരിക്കാൻ സാധിക്കും. വേരോട്ടമുള്ള മരങ്ങളും, രാമച്ചവും വച്ചുപിടിപ്പിക്കുകയും ജലനിർഗമന മാർഗങ്ങൾ തുറന്നുവിടുകയും ചെയ്താൽ താനെ ഭൂമി വാസയോഗ്യമാകും. സംസ്ഥാന ദുരന്തനിവാരണ അതോറിറ്റിയും മറ്റു അക്കാദമിക് സ്ഥാപനങ്ങളും തയ്യാറാക്കിയിട്ടുള്ള ഭൂപടത്തിൽ ഉരുൾപൊട്ടൽ സാധ്യത വർധിച്ച പ്രദേശം എന്ന് അടയാളപ്പെടുത്തിയ പ്രദേശങ്ങളിൽ തന്നെയാണ് 70 ശതമാനം ദുരന്തങ്ങളും നടന്നിരിക്കുന്നത്. മഴയുടെ ശക്തി കൂടിയപ്പോൾ ചെരിവ് കൂടിയതും, മേൽ മണ്ണിന്റെ കനം കൂടുത ലുള്ളതുമായ പ്രദേശങ്ങളിൽതന്നെയാണ് അപകടങ്ങൾ നടന്നിട്ടുള്ളത്. രണ്ടോ മൂന്നോ ദിവസം ലഭിച്ച മഴയുടെ അളവ് 180മി.മീറ്ററിൽ കൂടുതലായിട്ടുണ്ടെന്ന് അറിഞ്ഞപ്പോൾ സാധ്യത കൂടിയ പ്രദേശത്തു നിന്നും നിർബന്ധമായി ജനങ്ങളെ മാറ്റി പാർപ്പിച്ചിരുന്നെങ്കിൽ മരണ സംഖ്യ കുറയ്ക്കാമായിരുന്നു. മുന്നറിയിപ്പു നൽകിയ ചില സ്ഥലങ്ങ ളിൽ പ്രാദേശികനിവാസികൾ ജാഗ്രത കാണിക്കാത്തത് ദുരന്തതീവ്രത വർധിപ്പിച്ചതായി 2018-ലെ ദുരന്തങ്ങൾ നമ്മെ പഠിപ്പിക്കുന്നു. പല ഉരുൾപൊട്ടലുകളും കാട്ടുതീ പടർന്നതോ ക്ഷയിച്ചതോ ആയ വനമേഖലയിൽ നിന്നാണ് ആരംഭിച്ചിട്ടുള്ളത്. ചെങ്കുത്തായ മലഞ്ചെ രിവുകളിലെ ഇത്തരം പ്രദേശങ്ങളിൽ ജലം കിനിഞ്ഞിറങ്ങി ഭാരം വർധിച്ച് ഉരുൾപൊട്ടലായി മാറി. മുകളിൽ സംരക്ഷിതവനമേഖലയും അടിവാരത്ത് സെറ്റിൽമെന്റും ഉള്ള അനേകം പ്രദേശങ്ങൾ നമ്മുടെ നാട്ടിലുണ്ട്. ക്ഷയിച്ച വനമേഖലകൾ കണ്ടെത്തി വൃക്ഷങ്ങൾ വച്ചുപിടിപ്പിക്കേണ്ടത് അനിവാര്യമാണ്. ഫോറസ്റ്റ് മാനേജ്‌മെന്റ് പോളിസിയുടെ ഭാഗമായി ഇത് പരിഗണിക്കേണ്ടതുണ്ട്. ചില സ്ഥലങ്ങളിൽ വീടിനോട് ചേർന്ന് പിൻഭാഗത്ത് ഏതാണ്ട് 70 മുതൽ 80 വരെ ഡിഗ്രിയിലുള്ള കുന്നിൻ ചെരിവുകൾ മഴയിൽ കുതിർന്ന് ഇടിഞ്ഞതായി കാണാം. കുന്നുകളുടെ ചെരിവുകൾ വെട്ടിമാറ്റി മണ്ണിട്ട് നിരപ്പാക്കിയ പ്രദേശങ്ങളിൽ നിർമിച്ചിരിക്കുന്ന മിക്ക വീടുകളും മണ്ണിടിച്ചിലിൽ തകർന്നു പോയിട്ടുണ്ട്. ചെരിവുള്ള പ്രദേശങ്ങളിൽ വീടുകൾ നിർമിക്കുമ്പോൾ സ്വീകരിക്കേണ്ട ശാസ്ത്രീയമായ മുൻകരുതലുകൾ സ്വീകരിക്കാത്തതാണ് ഇത്തരം സംഭവങ്ങൾ മലയോരമേഖലയിൽ ആവർത്തിക്കുന്നതിന് കാരണം.\nമഴ എന്ന വില്ലൻ\nഏതെങ്കിലും ഒരു ഘടകത്തിന്റെ സ്വാധീനം കൊണ്ടു മാത്രമല്ല ഭൂദ്രവ്യശോഷണം സംഭവിക്കുന്നത്; പല ഘടകങ്ങൾ ഒത്തുചേരുമ്പോഴാണ്. കുന്നിന്റെ ചെരിവ്, മേൽമണ്ണിന്റെയും ദ്രവിച്ചപാറയുടെയും കനം, ശിലകളുടെ സ്വഭാവം, വിള്ളലുകളുടെ കിടപ്പ്, എന്നിങ്ങനെ ഉരുൾപൊട്ടലിനെ ത്വരിപ്പിക്കുന്ന സ്വാഭാവിക ഘടകങ്ങൾ നിലനില്ക്കുന്ന മേഖലയിൽ രണ്ടോ മൂന്നോ ദിവസം തുടർച്ചയായി പെയ്യുന്ന മഴയായിരിക്കും പലപ്പോഴും ഭൂദ്രവ്യശോഷണത്തിന് ഉത്തേജകശക്തിയായി മാറുന്ന ഘടകം. 2018 ലെ കാലവർഷത്തിൽ പെയ്തിറങ്ങിയ മഴയുടെ തോത് പരിശോധിച്ചാൽ ഇക്കാര്യം സംശയലേശമെന്യെ മനസ്സിലാക്കാം. ജൂൺ 1 മുതൽ ആഗസ്റ്റ് 22 വരെ സംസ്ഥാനത്തെ വിവിധ ജില്ലകളിൽ ലഭിച്ച മഴയുടെ കണക്ക് പട്ടികയിൽ ചേർത്തിരിക്കുന്നു. സാധാരണ ലഭിക്കുന്ന മഴയെക്കാൾ എത്രയോ കൂടുതലാണ് ഇത്തവണ പെയ്തത് എന്ന് ഇത് വ്യക്തമാക്കുന്നു.\n2018 ജൂൺ 1 മുതൽ ആഗസ്റ്റ് 22 വരെ വിവിധ ജില്ലകളിൽ ലഭിച്ച മഴയുടെ കണക്ക് (കടപ്പാട് : മിറ്റിയോറോളജിക്കൽ സെന്റർ, തിരുവനന്തപുരം)ജില്ല, ലഭിച്ച മഴ , സാധാരണ ലഭിക്കുന്ന മഴ എന്ന ക്രമത്തിൽ\t(MM)(MM)\n1.\tതിരുവനന്തപുരം\t966.7\t672.1\n2. കൊല്ലം\t1579.3\t1038.9\n3. പത്തനംതിട്ട\t1968\t1357.5\n4. ആലപ്പുഴ\t1784\t1380.6\n5. കോട്ടയം\t2307\t1531.1\n6. എറണാകുളം\t2477.8\t1680.4\n7. ഇടുക്കി\t3555.5\t1851.7\n8. തൃശ്ശൂർ\t2077.6\t1824.2\n9. മലപ്പുറം\t2637.2\t1761.9\n10. കോഴിക്കോട്\t2898\t2250.4\n11. പാലക്കാട് 2285.6\t1321.7\n12. വയനാട് 2884.5\t2281.3\n13. കണ്ണൂർ\t2573.3\t2333.2\n14. കാസർഗോഡ്\t2287.1\t2609.8\nആഗസ്റ്റ് 8 മുതൽ 15 വരെ സംസ്ഥാനത്തെ എല്ലാ ജില്ലകളിലും അസാധാരണ മഴയാണ് രേഖപ്പെടുത്തിയത്. ഏറ്റവും ശക്തമായ മഴ ലഭിച്ചത് ഇടുക്കി (679മി മീ), വയനാട് (536.8), മലപ്പുറം (447.7), കോഴിക്കോട് (375.4), പാലക്കാട് (350) എന്നീ ജില്ലകളിലാണ്. ഇപ്രകാരം കുറച്ചു ദിവസം തുടർച്ചയായി പെയ്ത മഴയാണ് ഉരുൾപൊട്ടലിന് ഉത്തേജക ഘടകമായത്. വനശോഷണവും ഉരുൾപൊട്ടലുകളും പഠനങ്ങൾ കാണിക്കുന്നത്, 1905-ൽ സംസ്ഥാനത്തിന്റെ 44.4 ശതമാനം വനമേഖലയായിരുന്നു എന്നാണ്. കേരള വനം വകുപ്പിന്റെ റിപ്പോർട്ട് പ്രകാരം 2003-04ൽ വനവിസ്തൃതി 24.19 ശതമാനം ചുരുങ്ങി യിട്ടുണ്ട്. 1905 മുതൽ 1965 വരെയുള്ള കാലഘട്ടത്തിൽ വനവിസ് തൃതിയിലുള്ള ശരാശരി കുറവ് 0.27 ശതമാനം മാത്രമായിരുന്നെങ്കിൽ 1965-1973 കാലഘട്ടത്തിൽ ഒരു ശതമാനവും അടുത്ത പത്തുവർഷ കാലയളവിൽ 1.4 ശതമാനവുമായി വർധിച്ചതായി ബി.എം.കുമാറിന്റെ പഠനം ചൂണ്ടിക്കാണിക്കുന്നു. കേരളത്തിലെ വനനശീകരണം നടന്നത് നാലു ഘട്ടങ്ങളായിട്ടാണ് എന്ന് ജോർജ്.പി.എസിന്റെയും ചതോപാധ്യായയുടെയും പഠനങ്ങൾ വിശദീകരിക്കുന്നു. 19-ാം നൂറ്റാണ്ടിന്റെ അവസാനഘട്ടത്തിൽ രാജവിളംബരത്തെത്തുടർന്ന് വനങ്ങൾ വൻതോതിൽ വൃക്ഷത്തോട്ടങ്ങളായി രൂപാന്തരം പ്രാപിച്ചു. ഇതേത്തുടർന്ന് കേരളത്തിലെ പശ്ചിമഘട്ടവനങ്ങൾക്കേറ്റ ഏറ്റവും വലിയ ആഘാതം വനാവരണത്തുടർച്ച നഷ്ടപ്പെട്ട് കാടുകൾ തുണ്ടുതുണ്ടായിമാറി എന്നുള്ളതാണ്. ഗ്രോ മോർ ഫുഡ് പദ്ധതിയുടെ ഭാഗമായി 1940കളിൽ കൃഷി ചെയ്യാനായി കാടുകൾ വിട്ടുകൊടുത്തു. ലോകമഹായുദ്ധകാലത്ത് കൃത്രിമ ഭക്ഷ്യക്ഷാമത്തെ നേരിടാൻ ചുരുങ്ങിയ കാലത്തേക്ക് ഭക്ഷ്യ വിളകൾക്ക് വനഭൂമി പാട്ടത്തിന് കൊടുക്കാനാണ് പദ്ധതിവിഭാവനം ചെയ്തത്. 1950-60 കളിൽ കാടുനശിച്ച പ്രദേശങ്ങൾ കണ്ടെത്തി കുടിയേറ്റ പദ്ധതികൾക്കും പുനരധിവാസ പദ്ധതികൾക്കും ആരംഭം കുറിച്ചു. സ്വാതന്ത്ര്യലബ്ധിക്കുശേഷം അടിസ്ഥാന സൗകര്യങ്ങൾ വർധിപ്പിക്കുക എന്ന ലക്ഷ്യം മുൻനിർത്തിയും കാടുകൾ നശിപ്പിച്ചു. പുതിയ ജലവൈദ്യുതപദ്ധതികൾ, മലയോരപാതകൾ, വൻകിട ജലസേചനപദ്ധതികൾ എന്നിവയ്ക്കുവേണ്ടിയും വനം ശിഥിലമാക്കി. 1970, 1980-കളിൽ പാരിസ്ഥിതികമായി കൃഷിക്ക് ഒട്ടും തന്നെ യോജി ക്കാത്ത പശ്ചിമഘട്ടത്തിലെ നിത്യഹരിതമേഖല വെട്ടിത്തെളിച്ച് കാർഷികവിളകൾക്കുപകരം നാണ്യവിളകളായ റബ്ബറും മറ്റും കൃഷിചെയ്യാൻ തുടങ്ങി. ഭൂഗർഭ ജലവിതാനത്തെയും മലഞ്ചെരിവുകളുടെ സുസ്ഥിരതയെയും ഇതെല്ലാം കാര്യമായി ബാധിച്ചു. കേരള സർക്കാരിന്റെ 2011-ലെ കണക്കനുസരിച്ച് തോട്ടങ്ങൾ ഉൾപ്പെടെയുള്ള കേരളത്തിന്റെ ആകെ വനവിസ്തൃതി സംസ്ഥാന ത്തിന്റെ വിസ്തൃതിയുടെ 29.10 ശതമാനമാണ്. എന്നാൽ യഥാർഥ വനഭൂമി 8762.29 ചതുരശ്ര കിലോമീറ്റർ മാത്രമാണ്. ഇത് കേരളത്തിന്റെ ആകെ വിസ്തൃതിയുടെ നാലിലൊന്നിൽ താഴെയാണ്. വനവിസ്തൃതി ചുരുങ്ങിയത് മൂന്നിലൊന്നെങ്കിലും ഉണ്ടെങ്കിൽ മാത്രമേ നമ്മുടെ പാരിസ്ഥിതിക സന്തുലിതാവസ്ഥ നിലനിർത്താൻ കഴിയൂ. ഇടുക്കിയും വയനാടും ഏറ്റവും കൂടുതൽ വനപ്രദേശമുള്ളതും അടിക്കാടുള്ളതുമായ ജില്ലകളാണ്. 2011ൽ ഇടുക്കിയിലെ വനവിസ്തൃതി 3,930 ചതുരശ്രകിലോമീറ്ററായിരുന്നു എന്നാൽ ഇന്ന് അത് 3,139 ചതു. കിലോമീറ്ററായി കുറഞ്ഞിരിക്കുന്നു. വയനാട്ടിൽ വനമേഖല 1,775 ചതു. കിലോമീറ്ററിൽ നിന്ന് 1580 ചതു. കിലോമീറ്ററായി ചുരുങ്ങി. രണ്ടു ജില്ലകളിലേയും വനവിസ്തൃതിയിലുള്ള കുറവും ഉരുൾപൊട്ടലും തമ്മിലുള്ള ബന്ധം ഈ അവസരത്തിൽ പരിശോധിക്കുന്നത് നന്നായിരിക്കും. ഇടുക്കിയിലും വയനാട്ടിലുമാണ് ഏറ്റവും കൂടുൽ ഉരുൽപൊട്ടലും മണ്ണിടിച്ചിലും സംഭവിച്ചത് (Down to Earth, Sept. 2018) വനശോഷണവും ഉരുൾപൊട്ടലും തമ്മിലുള്ള ബന്ധം ഇതിൽ നിന്നും വ്യക്തമാണ്.\nഉരുൾപൊട്ടൽ ഭീഷണി നേരിടാൻ നാം എങ്ങനെ തയ്യാറാവണം?\nഭൗതികസൗകര്യങ്ങൾക്കുവേണ്ടിയുള്ള വികസനപ്രവർത്തനങ്ങൾ സന്തുലിതാവസ്ഥയെ തകർത്തുകൊണ്ടാവരുത് എന്ന തിരിച്ചറിവ് ഭരണകൂടങ്ങൾക്കെന്നപോലെ പൊതുജനങ്ങൾക്കും ഉണ്ടാവണം. മാധവ് ഗാഡ്ഗിൽ കമ്മിറ്റി റിപ്പോർട്ടിൽ പറഞ്ഞുവച്ചതും ഇതു തന്നെയാണ്. ദുർബ്ബല മേഖലകളെ തരംതിരിച്ച് അതിനനുസൃതമായ രീതിയിൽ പ്രവർത്തനങ്ങൾ ചിട്ടപ്പെടുത്തണം. എത്ര അവജ്ഞ യോടെയാണ് അന്നു നാം അതിനെ സമീപിച്ചത്. ദുരന്തങ്ങളാവർത്തി ക്കാതിരിക്കാൻ ചില മുൻ കരുതലുകൾ അത്യാവശ്യമാണ്. അതിൽ സ്വാർത്ഥത അരുത്. ഇന്ന് വിവിധ സ്ഥാപനങ്ങൾ തയ്യാറാക്കിയ ലാൻഡ് സ്ലൈഡ് ഹസാർഡ് സോണേഷൻ മാപ്പുകൾ ലഭ്യമാണെങ്കിലും വലിയ സ്‌കെയിലുകളിൽ ആണ് ഇവ നിർമിച്ചിരിക്കുന്നത് - ഇത് ഒരു പോരാ യ്മയാണ്. തെരഞ്ഞെടുത്ത പ്രദേശങ്ങളിൽ സൂക്ഷ്മതലത്തിൽ ജിയോളജിക്കൽ, ജിയോടെക്‌നിക്കൽ പഠനങ്ങൾ നടത്തി ചെറിയ സ്‌കെയിലിൽ ഭൂപടം നിർമിച്ചാൽ അത് പഞ്ചായത്ത് തലത്തിലുള്ള അധികൃതർക്ക് അനായാസം ഉപയോഗിക്കാൻ സാധിക്കും. ഇതുവരെ നടന്ന പഠനങ്ങൾ ക്രോഡീകരിച്ച് സാധാരണക്കാരന് മനസ്സിലാക്കാവുന്ന ഭാഷയിൽ അതാത് പഞ്ചായത്തുകൾക്ക് കൈ മാറാൻ നടപടിയുണ്ടാകണം. ഉരുൾപൊട്ടിയ സ്ഥലങ്ങളിൽ വീണ്ടും ഉരുൾപൊട്ടാൻ സാധ്യത വളരെ കൂടുതലാണ്. ഓരോ സ്ഥലത്തും ഉരുൾപൊട്ടലിന് പ്രേരക മായ ഘടകങ്ങളെ കണ്ടെത്തി അതിനുവേണ്ട പ്രതിവിധി നിർണയിക്കു കയാണ് ഉരുൾപൊട്ടലിന്റെ കെടുതി ഇല്ലാതാക്കുന്നതിനായി അത്യാ വശ്യം ചെയ്യേണ്ടത്. തദ്ദേശവാസികൾ ശാസ്ത്രസമൂഹം മുന്നോട്ടുവയ്ക്കുന്ന കരുതലു കൾ നിസ്സാരമായാണ് പലപ്പോഴും നോക്കിക്കാണുന്നത്. നിർദേശങ്ങളെ ജാഗ്രതയോടുകൂടി സമീപിക്കാൻ ജനങ്ങളെ ബോധവത്കരിക്കണം. അത്യാഹിതം സംഭവിച്ചാൽ പെട്ടെന്ന് പ്രതികരിക്കാൻ തയ്യാറുള്ള വളണ്ടിയർമാരെ വാർഡുതലത്തിൽ പരിശീലിപ്പിച്ചെടുക്കുകയും വേണം. പ്രഥമശുശ്രൂഷക്കും ജീവൻ രക്ഷാപ്രവർത്തനങ്ങൾക്കും ശേഷിയുണ്ടാക്കുന്ന രീതിയിൽ പരിശീലനം നൽകണം. മഴമാപിനികളുടെ ശൃംഖല മെച്ചപ്പെടുത്തണം. മഴ അളന്ന് ഓരോ പ്രദേശത്തിന്റെയും ഉരുൾപൊട്ടൽ ആരംഭിക്കുന്നതിനുള്ള അളവ് (ത്രഷോൾഡ് വാല്യു) കണ്ടെത്തിയാൽ മഴ നിശ്ചിത അളവിൽ അധികമാകുമ്പോൾ മുന്നറിയിപ്പ് നൽകുകയും ഭീഷണിയുള്ള സ്ഥല ങ്ങളിൽ നിന്നും അവരെ മാറ്റി പാർപ്പിക്കുകയും ചെയ്യാം. ക്വാറികൾ, കെട്ടിടസമുച്ചയങ്ങൾ എന്നിവ ഒരു കാരണവശാലും റിസ്‌ക് കൂടിയ സ്ഥലങ്ങളിൽ അനുവദിക്കാതിരിക്കുക. ഹസാർഡ് മാപ്പി നൊപ്പം റിസ്‌ക് മാപ്പുകൾ തയ്യാറാക്കുകയും ഇൻഷൂറൻസ് പരിരക്ഷ ഏർപ്പെടുത്തുകയും വേണം. ബോധവൽക്കരണവും, ജനകീയപങ്കാളിത്തത്തോടെയുള്ള ദുരന്ത മാനേജ്‌മെന്റും ഉരുൾപൊട്ടൽ ഭീഷണിയുള്ള മേഖലകളിൽ ആവിഷ്‌കരിച്ചാൽ ഉരുൾപൊട്ടലിനെ ഫലപ്രദമായി നേരിടാം.\nഒരു പ്രാവശ്യം ഉരുൾപൊട്ടിയ സ്ഥലത്ത് വീണ്ടും കെട്ടിടങ്ങൾ നിർമിക്കുന്നത് ശാസ്ത്രീയമായ പഠനത്തിന് ശേഷം മാത്രം.…\n• നാലഞ്ചുദിവസം തുടർച്ചയായ മഴ കാലവർഷത്തിൽ ഉണ്ടായാൽ അപകടസാധ്യത ഏറിയ മേഖലയിൽ നിന്നും ജനങ്ങളെ മാറ്റി പാർപ്പിക്കുക. നീർച്ചാലുകളുടെ സമീപം പോകുന്നതും ജലം ശേഖരിക്കുന്നതും ഒഴിവാക്കുക.\n• ചെങ്കുത്തായ ചെരിവുകളിലെ നീർചാലുകൾ, അരുവികൾ എന്നിവ യോട് ചേർന്ന് വീടുകൾ നിർമിക്കാതിരിക്കുക.\n• അത്യാഹിതം സംഭവിച്ചാൽ പെട്ടെന്ന് പ്രതികരിക്കാൻ തയ്യാറുള്ള വളണ്ടിയർ സംഘത്തെ പ്രാദേശികതലത്തിൽ സജ്ജമാക്കണം.\n• ഇവർക്ക് പ്രാഥമിക ശുശ്രൂഷ, ജീവൻ രക്ഷാപ്രവർത്തനങ്ങൾ എന്നിവയിൽ പരിശീലനം ലഭ്യമാക്കണം.\n• അശാസ്ത്രീയമായ കരിങ്കൽ ക്വാറികളുടെ പ്രവർത്തനം നിർത്തിവയ്ക്കുക.\n• നേരത്തെ തിട്ടപ്പെടുത്തിയ റിസ്‌ക് കൂടിയ പ്രദേശത്ത് ക്ഷയിച്ച വനമേഖലകൾ കണ്ടെത്തി വനവത്കരണം വ്യാപകമാക്കുക.\nLong term Mitigation strategies for landslide hazards in hill ranges of Kozhikode District, Kerala Un published report, UGC (2017)\nHazard and Risk Analysis of slide prone areas in Kerala Western Ghats Unpublished report, KSCSTE (2010)\nThampi, P. K., Mathai, J., Sankar, G., and Sidharthan, S., (1998), Evaluation Study in Terms of Landslide Mitigation in Parts of Western Ghats, Kerala. Unpublished research report submitted to the Ministryof Agriculture, Government of India, Centre for Earth Science Studies, Government of Kerala,Thiruvananthapuram, India.\nSreekumar S. (2009) Techniques for Slope Stability Analysis: Site Specific Studies from Idukki District, Kerala. Journal of Geological Society of India, PP 813-820\n"https://wiki.kssp.in/index.php?title=ആവർത്തിക്കുന്ന_ഉരുൾപൊട്ടലുകൾ&oldid=7687" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:17, 22 ഡിസംബർ 2018.


കരിന്തിരി കത്തുന്ന കര്‍ഷകജീവിതം | Editorial | Deshabhimani | Saturday May 20, 2017\nകരിന്തിരി കത്തുന്ന കര്‍ഷകജീവിതം\nവെബ് ഡെസ്‌ക്Updated: Saturday May 20, 2017\nപാവങ്ങള്‍ക്കും കര്‍ഷകര്‍ക്കും കര്‍ഷകത്തൊഴിലാളികള്‍ക്കുമെല്ലാം 'നല്ല ദിനങ്ങള്' ഉറപ്പുനല്‍കി, നരേന്ദ്ര മോഡിയുടെ നേതൃത്വത്തില് ബിജെപി സര്‍ക്കാര് അധികാരത്തിലേറിയിട്ട് മുന്നുവര്‍ഷം തികയുകയാണ്. ഉല്‍പ്പന്നങ്ങള്‍ക്ക് ന്യായവില ലഭ്യമാക്കി കര്‍ഷകരെ ആത്മഹത്യയില്‍നിന്ന് മോചിപ്പിക്കുമെന്നും കൊട്ടിഘോഷിച്ചു. സ്വാമിനാഥന് കമീഷന് റിപ്പോര്‍ട്ടുപ്രകാരം ഉല്‍പ്പാദനച്ചെലവിന്റെ 50 ശതമാനമെങ്കിലും അധികം ലഭിച്ചാലേ കര്‍ഷകര്‍ക്ക് പിടിച്ചുനില്‍ക്കാനാവുകയുള്ളൂ. കാര്‍ഷികമേഖലയില് കൂടുതല് നിക്ഷേപം, വര്‍ധിച്ച തൊഴിലവസരങ്ങള്, തൊഴിലുറപ്പുപദ്ധതിയില് ഉയര്‍ന്ന വേതനം, എല്ലാ കൃഷിയിടങ്ങളിലും ജലസേചനസൌകര്യം, ഫലപ്രദമായ ഇന്‍ഷുറന്‍സ്, പെന്‍ഷന്, കര്‍ഷകതാല്‍പ്പര്യം സംരക്ഷിക്കുന്ന ശാസ്ത്രീയമായ ഭൂമി ഏറ്റെടുക്കല് നിയമങ്ങള് ഇതെല്ലാം വാഗ്ദാനം ചെയ്തു. ഇതിലെന്തൊക്കെ പ്രാവര്‍ത്തികമായെന്ന് പരിശോധിച്ചാല് ഞെട്ടിപ്പിക്കുന്ന വസ്തുതകളാണ് കാണാന് കഴിയുക.\nകര്‍ഷക ആത്മഹത്യ മുമ്പത്തേക്കാളും വര്‍ധിച്ചു. സംസ്ഥാന ഭരണംകൂടി ബിജെപി കൈയാളുന്ന മഹാരാഷ്ട്രയിലാണ് ഏറ്റവും കൂടുതല് കൃഷിക്കാര് ജീവനൊടുക്കിയത്. 2015ല് ഇവിടെ 4291 കര്‍ഷകര് ആത്മഹത്യ ചെയ്തു. ബിജെപിയുടെ മറ്റു രണ്ട് അഭിമാന സംസ്ഥാനങ്ങളായ മധ്യപ്രദേശിലും ഛത്തീസ്ഗഡിലും സ്ഥിതി വ്യത്യസ്തമല്ല. രണ്ടിടത്തുമായി 6535 പേര് മരണംവരിച്ചു. തമിഴ്നാട്ടില് കഴിഞ്ഞ നാലുമാസത്തിനുള്ളില് ജീവനൊടുക്കിയ കര്‍ഷകര് ഇരുനൂറിലേറെയാണ്്. ഹരിതവിപ്ളവഗാഥകള് പാടിയ പഞ്ചാബിലും ഹരിയാനയിലുംപോലും മണ്ണിന്റെ മക്കള്, ജീവിതം സ്വയം അവസാനിപ്പിക്കുന്നു. പോഷകാഹാരക്കുറവുമൂലമുള്ള മരണങ്ങള് വര്‍ധിച്ചുവരികയാണ്. മധ്യപ്രദേശിലും മഹാരാഷ്ട്രയിലുമായി കഴിഞ്ഞ മൂന്നുവര്‍ഷത്തിനുള്ളില് ഒരുലക്ഷത്തിലേറെ മരണം ഇത്തരത്തില് റിപ്പോര്‍ട്ട് ചെയ്തു. ഇത്തരം കടുത്ത ജീവിത യാഥാര്‍ഥ്യങ്ങള്‍ക്കുനേരെ ഒട്ടകപ്പക്ഷിയെപ്പോലെ മുഖംപൂഴ്ത്തുകയാണ് കേന്ദ്ര- സംസ്ഥാന സര്‍ക്കാരുകള്. വസ്തുതകള് നിഷേധിച്ചും യഥാര്‍ഥ പ്രശ്നങ്ങളെ അഭിമുഖീകരിക്കാന് തയ്യാറാകാതെയും ഒരു ജനതയെ ആകെ ദുരന്തങ്ങളിലേക്ക് തള്ളിവിടുകയാണിവര്.\nസ്വാമിനാഥന് കമ്മിറ്റി ശുപാര്‍ശപ്രകാരമുള്ള ന്യായവില ഒരിക്കലും കര്‍ഷര്‍ക്ക് ലഭിച്ചില്ലെന്നുമാത്രമല്ല, ഇത്തരത്തില് ന്യായവില പ്രഖ്യാപിക്കാനാകില്ലെന്ന് സുപ്രീംകോടതിയില് സത്യവാങ്മൂലം നല്‍കാനും മോഡിസര്‍ക്കാര് തയ്യാറായി. താങ്ങുവിലയ്ക്കുമുകളില് ബോണസ് തുക നല്‍കി ഉല്‍പ്പന്നങ്ങള് ശേഖരിക്കുന്നത് വിലക്കി സംസ്ഥാന സര്‍ക്കാരുകള്‍ക്ക് ഉത്തരവും നല്‍കി. ഇത് കമ്പോളവ്യതിയാനത്തിന് കാരണമാക്കുമെന്നായിരുന്നു ന്യായം. ഇതോടെ സംസ്ഥാനങ്ങള് കര്‍ഷകര്‍ക്ക് നല്‍കിയിരുന്ന ആനുകൂല്യവും നിര്‍ത്തലാക്കി. കുറഞ്ഞ നിരക്കിലാണെങ്കിലും കൃത്യമായ വിളസംഭരണ സംവിധാനങ്ങള് ഉണ്ടായിരുന്നെങ്കില് കര്‍ഷകര്‍ക്ക് ആശ്വാസമായേനെ. അതുംകൂടി ഇല്ലാത്ത സാഹചര്യത്തില് ഉല്‍പ്പന്നങ്ങള് കിട്ടിയ വിലയ്ക്ക് വിറ്റഴിക്കാന് കര്‍ഷകര് നിര്‍ബന്ധിതരായി.\nപല വിളകള്‍ക്കും നിശ്ചയിച്ച താങ്ങുവില ഉല്‍പ്പാദനച്ചെലവിനേക്കാള് താഴെയാണ്. ആ വിലതന്നെ കര്‍ഷകര്‍ക്ക് ലഭ്യമാക്കാന് സംഭരണസംവിധാനം ഇല്ലതാനും. താങ്ങുവിലയ്ക്കുപുറമെ വിത്തുകള്, സാങ്കേതികസഹായം, കടത്തുകൂലി എന്നിവ കര്‍ഷകര്‍ക്ക് ലഭ്യമാക്കുന്ന രീതിയാണ് പിന്നോക്കരാജ്യങ്ങളില്‍പ്പോലും ഉള്ളത്. ഇന്ത്യന് കര്‍ഷകര്‍ക്ക് ഇതൊന്നും സ്വപ്നംകാണാന്‍പോലും സാധിക്കില്ല. പല വിളകളുടെയും ഇറക്കുമതിച്ചുങ്കം പൂര്‍ണമായും നീക്കിയതോടെ വിദേശ ഉല്‍പ്പന്നങ്ങള് കമ്പോളത്തില് കുന്നുകൂടുകയാണ്. 25 ശതമാനം ചുങ്കമുണ്ടായിരുന്ന ഗോതമ്പ് ഇറക്കുമതിക്ക് ഇപ്പോള് നിയന്ത്രണം ഒന്നുമില്ല. ക്വിന്റലിന് 1625 രൂപയാണ് താങ്ങുവില. എന്നാല്, കമ്പോളവിലയാകട്ടെ 1430 രൂപയും. 200 രൂപ കുടുതല് കൊടുത്ത് ഗോതമ്പ് സംഭരിക്കാന് സര്‍ക്കാര് സംവിധാനം ഒരുക്കില്ലെന്ന് വ്യക്തമാണല്ലോ? അമേരിക്ക, ഓസ്ട്രേലിയ, ഫ്രാന്‍സ്, റഷ്യ, ഉക്രെയ്ന് തുടങ്ങിയ രാജ്യങ്ങളിലെ വമ്പന് ഗോതമ്പുവിളയുടെ പശ്ചാത്തലത്തിലാണ് ഇറക്കുമതിച്ചുങ്കം നീക്കിയത്. ഇന്ത്യയില് ഗോതമ്പുപൊടിയും മറ്റ് അനുബന്ധ ഉല്‍പ്പന്നങ്ങളും നിര്‍മിക്കുന്നവര്‍ക്ക് ലാഭം കൊയ്യാന് ഇത് സുവര്‍ണാവസരമായി. കാര്‍ഗില്, ഐടിസി, അദാനി- വില്‍മര്, റിലയന്‍സ് തുടങ്ങിയ വന്‍തോക്കുകള്‍ക്കുതന്നെയാണ് ഗോതമ്പ് ഉല്‍പ്പന്ന മാര്‍ക്കറ്റിലും ആധിപത്യം. ഇവരുടെ ആവശ്യപ്രകാരംതന്നെയാണ് ഇറക്കുമതിച്ചുങ്കം നിര്‍ത്തലാക്കിയതും. അടുത്തകാലത്തെ ഏറ്റവും ഉയര്‍ന്ന ഗോതമ്പ് ഇറക്കുമതിയാണ് നടക്കുന്നത്. 50 ലക്ഷം ടണ്ണിനുമുകളിലായിരിക്കും ഈ വര്‍ഷത്തെ ഇറക്കുമതി. അടുത്ത വിളവെടുപ്പിലും ഇന്ത്യയിലെ ഗോതമ്പുകര്‍ഷകന് ഒരു പ്രതീക്ഷയും വച്ചുപുലര്‍ത്താനാകാത്ത വിലത്തകര്‍ച്ചയാണ് നിലവിലുള്ളത്.\nഇന്ത്യയുടെ സമ്പന്നമായ ഭക്ഷ്യധാന്യമേഖലയെ തകര്‍ക്കുന്ന നടപടിയാണ് തുടക്കംമുതല് മോഡിസര്‍ക്കാര് സ്വീകരിച്ചുവന്നിട്ടുള്ളത്. ഭക്ഷ്യസംഭരണരംഗത്തുനിന്ന് ഫുഡ് കോര്‍പറേഷന് ഓഫ് ഇന്ത്യയെ പിന്‍വലിച്ചത് വികേന്ദ്രീകരണത്തിന്റെ പേര് പറഞ്ഞായിരുന്നു. കാര്‍ഷിക അനുബന്ധ വ്യവസായത്തില് വിദേശകമ്പനികള്‍ക്ക് യഥേഷ്ടം അനുമതി നല്‍കിയതും ഭക്ഷ്യധാന്യ ഇറക്കുമതി നിയന്ത്രണരഹിതമാക്കിയതും ഒരേലക്ഷ്യത്തോടെയായിരുന്നു. എഫ്സിഐയുടെ നേതൃത്വത്തില് ശക്തമായ ഭക്ഷ്യസംഭരണ- വിതരണ സംവിധാനം നിലനിന്നിരുന്ന ഇന്ത്യയില് കാര്‍ഷിക അനുബന്ധ വ്യവസായങ്ങളുടെ കമ്പോളസാധ്യത പരിമിതമായിരുന്നു. ഈ സംവിധാനം തകര്‍ത്തതോടെ കര്‍ഷകര് തങ്ങളുടെ ഉല്‍പ്പന്നങ്ങള് ബഹുരാഷ്ട്രകമ്പനികള്‍ക്ക് നേരിട്ടുവില്‍ക്കാന് നിര്‍ബന്ധിതരാകുന്നു. കാര്‍ഷികമേഖലയുടെയും ചെറുകിടവ്യാപാര മേഖലയുടെയും ഒരുമിച്ചുള്ള തകര്‍ച്ചയാണ് ഇതിന്റെ ഫലം. കോണ്‍ഗ്രസ്- യുപിഎ സര്‍ക്കാരുകളുടെ കാലത്ത് ശക്തിപ്പെട്ട കര്‍ഷക- തൊഴിലാളിവിരുദ്ധ നടപടികള് മോഡിഭരണത്തില് പൂര്‍ണതയിലേക്ക് നീങ്ങുകയാണ്. ഇന്ത്യയുടെ കാര്‍ഷികപാരമ്പര്യത്തെ വിസ്മൃതിയിലേക്ക് നയിക്കുന്ന നീക്കങ്ങള്‍ക്കെതിരെ അതിശക്തമായ ചെറുത്തുനില്‍പ്പ് രാജ്യത്തെമ്പാടും ശക്തിപ്പെട്ടുവരുന്നുണ്ട്. സിപിഐ എം നേതൃത്വത്തില് നടക്കുന്ന ദേശീയപ്രക്ഷോഭത്തില് ഉന്നയിക്കുന്ന പ്രധാന പ്രശ്നങ്ങളിലൊന്നും കാര്‍ഷികപ്രതിസന്ധിതന്നെ


ഫ്‌ലോറിഡയിൽ ബഹു നില കെട്ടിടം തകർന്ന് മരിച്ചവരുടെ എണ്ണം അഞ്ചായി ,156 പേരെ കുറിച്ച് വിവരമില്ല – The End Time News\nമയാമി: ഫ്‌ലോറിഡയിൽ ഷാംപ്ളെയിൻ ടവേഴ്സ് കൊണ്ടോ ഭാഗികമായി തകർന്ന് മരിച്ചവരുടെ എണ്ണം അഞ്ചായി ,.ഒരാളുടെ മൃതദേഹം കൂടി ശനിയാഴ്ച കണ്ടെടുത്തു. 156 പേരെപ്പറ്റി വിവരമില്ലെന്നു മയാമി ഡെയ്‌ഡ് കൗണ്ടി മേയർ ഡാനിയേല ലീവൈൻ കാവ ശനിയാഴ്ച രാവിലെ പറഞ്ഞു. ഇവരെല്ലാം കെട്ടിടത്തിൽ ഉണ്ടായിരുന്നോ എന്ന് വ്യക്തമല്ല. മരിച്ചവരിൽ പത്തു വയസുള്ള ഒരു കുട്ടിയേയും മാതാവ് സ്റ്റൈയ്‌സിയെയും(54 ) അന്റോണിയോ 83 ,ഗ്ലാഡിസ് ലോസാണോ 79 ,എന്നിവരും ഉൾപ്പെടുന്നു.ശനിയാഴ്ച തിരിച്ചറിഞ്ഞത് ഹൂസ്റ്റണിൽ നിന്നുള്ള മനുവേൽ ലഫോണ്ട് 54 , നെയാണ്.\nന്യു യോർക്കിൽ വേൾഡ് ട്രേഡ് സെന്റർ തകർന്നു വീണതിന് സമാനമായ അന്തരീക്ഷമാണ് സംഭവ സ്ഥലത്ത്. ബന്ധുമിത്രാദികൾക്കായി ജനങ്ങൾ വേദനയോടെ കാത്തിരിക്കുന്നു. രക്ഷാ പ്രവർത്തനത്തിന് കൂടുതൽ വിദഗ്ധർ സ്ഥലത്തെത്തിച്ചേർന്നിട്ടുണ്ട് അവശിഷടങ്ങൾക്കിടയിൽ കുടുങ്ങിയവരെ കണ്ടെത്താൻ ശബ്ദവീചികളും നായ്ക്കളെയും ഉപയോഗിക്കുന്നു.എല്ലാവിധ സഹായവും നൽകുമെന്ന് പ്രസിഡന്റ് ബൈഡൻ വ്യക്തമാക്കി.\nവ്യാഴാഴ്ച പുലർച്ചെ 1.30ന് മയാമി ബീച്ചിന് സമീപമുള്ള സർഫ്‌സൈഡ് ടൗണിൽ കോളിൻസ് അവന്യൂവിലുള്ള ഷാംപ്‌ളെയിൻ ടവർസ് ഭാഗീകമായി തകറുകയായിരുന്നു. 12 നിലകളുള്ള കോപ്ലക്സിലെ 136 യൂണിറ്റുകളിൽ പകുതിയോളം ആണ് തകർന്നു വീണത്. തകർച്ച വീഡിയോയിൽ കാണാം. സംഭവസമയത്ത്, കെട്ടിടത്തിലെ താമസക്കാർ ഉറക്കത്തിലായിരുന്നു.\nനാല്പതു വര്ഷം പഴക്കമുള്ള കെട്ടിടം കുറെ വർഷമായി അൽപാൽപം താഴുന്നുണ്ടായിരുന്നുവെന്നു വിദഗ്ധ പരിശോധനയിൽ കണ്ടെത്തിയിരുന്നു. കടൽത്തീരമായതിനാൽ തുരുമ്പ് സാധ്യത കൂടുതലുണ്ട്. മേജർ അറ്റകുറ്റപ്പണി ആരംഭിക്കാനിരിക്കെ കെട്ടിടം തകർന്നതിന്റെ കാരണം വ്യക്തമല്ല. സൗത്ത് അമേരിക്കൻ രാജ്യം പരാഗ്വേയുടെ ഫസ്റ്റ് ലേഡിയുടെ സഹോദരിയും അഞ്ചു കുടുംബാംങ്ങളും കാണാതായവരിൽ പെടുന്നു. സമ്പന്നർ താമസിക്കുന്ന ഈ കെട്ടിടത്തിൽ 409,000 ഡോളർ മുതൽ 2.8 മില്യൺ ഡോളറാണ് ഒരു യൂണിറ്റിന്റെ മതിപ്പുവില. അപകടം നടന്ന കെട്ടിടത്തിന് സമീപമാണ് , ഇവാങ്ക ട്രമ്പിന്റെയും കുഷ്നെറിന്റെയും വസതി. കെട്ടിടത്തിലെ താമസക്കാരുടെ ബന്ധുക്കൾക്ക് ഈ നമ്പറിൽ ഫ്ലോറിഡ അധികൃതരെ ബന്ധപ്പെടാം: 305-614-1819.\nകാണാതായവരിൽ ചിക്കാഗൊ യൂണിവേഴ്‌സിറ്റിയില് നിന്നുള്ള ലാന് നെയ്ബ്രഫ (21) എന്ന വിദ്യാര്‍ത്ഥിയും ഗേള്‍ഫ്രണ്ട് ഡബോറ ബര്‍സഡിവിനും ഉള്‍പ്പെടുന്നതായി കുടുംബാംഗങ്ങള് അറിയിച്ചു. ലാനിനെ കണ്ടെത്തുന്നതിന് സഹായം അഭ്യര്‍ത്ഥിച്ചു മാതാവാണ് ഫേസ്ബുക്കില് പോസ്റ്റിട്ടിരിക്കുന്നത്.\nഫ്‌ളോറിഡായില് ഒഴിവു ദിനങ്ങള് ആഘോഷിക്കാനെത്തിയ വിവിധ രാജ്യങ്ങളില് നിന്നള്ളവര് താമസിച്ചിരുന്നതാണ് തകര്‍ന്നു വീണ കെട്ടിടം.\nനിരവധി സന്ദര്‍ശകര് എത്തുന്ന ഫ്‌ളോറിഡായിലെ പല കെട്ടിടങ്ങളും ശരിയായ പരിശോധനകള് നടത്താതെ ലീസിന് നല്‍കുന്നുണ്ടെന്ന് പരാതി ഉയര്‍ന്നിരുന്നു.\nസൗത്ത് ഫ്‌ളോറിഡായില് ഇതിലും ഉയരം കൂടിയ നിരവധി കെട്ടിടങ്ങള് ഉണ്ടെന്നും, എന്നാല് ഈ കെട്ടിടത്തിന് ഇങ്ങനെയൊന്ന് സംഭവിക്കാന് കാരണമെന്താണെന്ന് വിശദമായി പരിശോധിക്കേണ്ടതുണ്ടെന്ന് ഫ്‌ളോറിഡാ ചാപ്റ്റര് അസോസിയേറ്റഡ് ബില്‍ഡേഴ്‌സ് ആന്റ് കോണ്‍ട്രാക്ടേഴ്‌സ് സി.ഇ.ഓ. പീറ്റര് ഡൈഗ് പറഞ്ഞു.\nRelated Topics:building collapseFeatured\nജലഗതാഗത ബോട്ടുകൾ സോളാർ ഇന്ധനത്തിലേക്ക് മാറ്റും; മന്ത്രി ആന്റണി രാജു